വായന: സാമൂഹിക ബഹിഷ്കരണത്തിന്റെ ആധുനികഘട്ടം\nPosted by Brp Bhaskar at Monday, December 14, 2009\n1936 man + man = man\n2009 man + man + power= man otherwise "aam aadmi "\nany time , woman is not able to join hands anywhere.\nMonday, December 14, 2009 at 9:06:00 PM GMT+5:30\nഈ പോസ്റ്റും റാണിയുടെ കമന്റും ഒരുമിച്ച് ചേര്‍ത്ത് വായിക്കേണ്ടതാണ്. റേയ്സ് & ജെന്റര് എന്നത് ആഗോള പ്രശ്നം തന്നെയല്ലേ. അത് ഇന്നും ഇന്നലയും തുടങ്ങിയതല്ല. ഇടുങ്ങിയ ചിന്തയില് നിന്ന് ഉയര്‍ന്ന് ആഗോള പ്രശ്നമായി കണ്ട് വേണ്ടേ ഇത് കൈകാര്യം ചെയ്യുവാന്. ഈ പറയുന്ന “അവഗണന” അനുഭവിക്കുന്നവരിലും ജെന്റര് ഡിസ്ക്രിമിനേഷന് നില നിന്നിരുന്നു, നില നില്‍ക്കുന്നു! റേയ്സ് ഡിസ്ക്രിമിനേഷനെ പറ്റി വലിയ വായില് സംസാരിക്കുന്നവര് ജെന്റര് ഡിസ്ക്രിമിനേഷനെ പറ്റി മൌനരാകുന്നത് എന്ത് കൊണ്ടാണ്?\nTuesday, December 15, 2009 at 8:52:00 AM GMT+5:30


'മികച്ച നായകനേക്കാളുപരി വിശാല ഹൃദയനാണ് ധോണി'; നായക സ്ഥാനമൊഴിഞ്ഞ ക്യാപ്റ്റന് കൂളിനെ പുകഴ്ത്തി വീരേന്ദര് സേവാഗ് | Reporter Live\n‘മികച്ച നായകനേക്കാളുപരി വിശാല ഹൃദയനാണ് ധോണി’; നായക സ്ഥാനമൊഴിഞ്ഞ ക്യാപ്റ്റന് കൂളിനെ പുകഴ്ത്തി വീരേന്ദര് സേവാഗ്\nBy Web Desk\tJanuary 7, 2017 9:36 pm A+ A-\nമുംബൈ: ഏകദിന, ട്വന്റി20 നായക സ്ഥാനൊഴിഞ്ഞ മഹേന്ദ്ര സിംഗ് ധോണിയെ പുകഴ്ത്തി വീരേന്ദര് സേവാഗ്. വിശാല ഹൃദയമുള്ളവനാണ് ധോണിയെന്ന് വീരു പറഞ്ഞു.\nകളിക്കാരനെന്ന നിലയിലും നായകനെന്ന നിലയിലുമുള്ള ധോണിയുടെ കഴിവുകള് എല്ലാവര്‍ക്കും അറിയാം. അതിനേക്കാളുപരി മഹി വലിയ മനുഷ്യനാണെന്നും വിശാല ഹൃദയനാണെന്നും സേവാഗ് അഭിപ്രായപ്പെട്ടു. ധോണിയുടെ എല്ലാ പ്രവൃത്തികള്‍ക്കും സേവാഗ് ആശംസകള് നേര്‍ന്നു.\n‘7’ മഹിയുടെ ഇഷ്ട നമ്പറാണ്. അത് കൊണ്ട് തന്നെ ഏഴാം നമ്പറിലുള്ള വിക്കറ്റ് കീപ്പര് ബാറ്റ്‌സ്മാനായി മുന്നോട്ട് പോകാന് സാധിക്കട്ടെ എന്നും സേവാഗ് ആശംസിച്ചു.\nമോശം ഫോമിലായിരുന്ന സേവാഗിനെ തിരിച്ച് ടീമിലെടുക്കാത്തതിനു പിന്നില് ധോണിയാണെന്ന് ആക്ഷേപം ഉയര്‍ന്നിരുന്നു. ഇരുവരും തമ്മില് അത്ര രസത്തിലല്ലെന്ന രീതിയില് വാര്‍ത്തകളും പുറത്തുവന്നിരുന്നു. വിടവാങ്ങല് മത്സരം കളിക്കാന് പോലും സേവാഗിന് അവസരം ലഭിച്ചിരുന്നില്ല. എന്നാല് വ്യാജ പ്രചരണം നടത്തുന്നവരുടെ വായടപ്പിച്ചിരിക്കുകയാണ് ഇക്കുറി സേവാഗ്.\nഅനിവാര്യമായിരുന്നെങ്കിലും അപ്രതീക്ഷിതമായിരുന്നു ധോണിയുടെ ക്യാപ്റ്റന് സ്ഥാനത്തുനിന്നുള്ള രാജി പ്രഖ്യാപനം. ഇംഗ്ലണ്ടിനെതിരായ ഏകദിന പരമ്പര ഈമാസം 15 ന് തുടങ്ങാനിരിക്കെയാണ് ധോണി ടീം ഇന്ത്യയുടെ അമരത്തുനിന്ന് പടിയിറങ്ങുന്നത്. ഇന്ത്യ കണ്ട എക്കാലത്തേയും മികച്ച ക്യാപ്റ്റന്‍മാരില് ഒരാളെയാണ് ധോണിയുടെ വിടവാങ്ങലിലൂടെ ഇന്ത്യയ്ക്ക് നഷ്ടമാകുന്നത്.\nധോണിയുടെ തിരുമാനം ക്രിക്കറ്റ് ലോകം ഒന്നടങ്കം ഞെട്ടലോടെയാണ് സ്വീകരിച്ചത്. ധോണിയുടെ ക്യാപ്റ്റന് സ്ഥാനം ഉടന് തെറിക്കുമന്ന് ചില ആക്ഷേപങ്ങള് നിലനിന്നിരുന്നെങ്കിലും ഇംഗ്ലണ്ടിനെതിരായ ഏകദിന പരമ്പരയ്ക്ക് ഒരാഴ്ച മാത്രം ബാക്കി നില്‍ക്കെ ഇത്തരത്തിലോരു തീരുമാനം തികച്ചും അപ്രതീക്ഷിതമായിരുന്നു. 200 ഏകദിന മത്സരങ്ങള് നയിച്ച ക്യാപ്റ്റന് എന്ന ബഹുമതി സ്വന്തമാക്കാന് കേവലം ഒരു മത്സരം മാത്രം ബാക്കി നില്‍ക്കെയായിരുന്നു ധോണി നായകസ്ഥാനം ഒഴിയാന് തീരുമാനിച്ചത്. നിരവധി സന്ദേശങ്ങളും ആശംസകളുമാണ് തീരുമാനം പ്രഖ്യാപിച്ചതു മുതല് ധോണിയ്ക്ക് സാമൂഹ്യമാധ്യമങ്ങളിലൂടെ പ്രവഹിക്കുന്നത്\nJan 7, 2017 9:36 pm\nമഹേന്ദ്ര ജാലങ്ങള് അവസാനിക്കാറായില്ല: രണ്ട് മത്സരങ്ങളില് കൂടി ധോണി ഇന്ത്യയെ നയിക്കും\n‘ഇത്രയും കാലം ട്രോളിയ ധോണിയെ ഇന്ന് ട്രോളാന് തോമ ചെറ്റയല്ല’; നായക സ്ഥാനമൊഴിഞ്ഞ…


പാലക്കാട് പി എസ് സി ജില്ലാ ഇ ഓഫിസ് ഉദ്ഘാടനം ചെയ്തു | Palakkad PSC districteoffice inaguration - Malayalam Oneindia\n39 min ago താമരശ്ശേരിയില് പിഞ്ചുകുഞ്ഞ് വാഹനത്തിന് അടിയിൽപ്പെട്ട് മരിച്ചു: അപകടം സ്കൂള് വാനിടിച്ച്!!\n46 min ago യുഎഇയില് പ്രവാസികള്‍ക്ക് വന് ഓഫര്; പുതിയ സ്‌പോണ്‍സര്‍ഷിപ്പ് നിയമം, കുട്ടികള്‍ക്ക് സൗജന്യ വിസയും\n47 min ago നാലമ്പല തീര്‍ഥാടനം: ഒരുക്കങ്ങള് പൂര്‍ത്തിയായി രാമായണ പ്രഭാഷണത്തിന് നാളെ തുടക്കം\nപാലക്കാട് പി എസ് സി ജില്ലാ ഇ ഓഫിസ് ഉദ്ഘാടനം ചെയ്തു\nUpdated: Thu, Jul 26, 2018, 13:20 [IST]\nപാലക്കാട്: പിഎസ് സി ജില്ലാ ഇ ഓഫിസിന്റെ ഉദ്ഘാടനം കേരള പബ്ലിക് സർവീസ് കമീഷൻ അംഗം പി ശിവദാസൻ നിർവഹിച്ചു.പരീക്ഷാ നടത്തിപ്പിൽ സമഗ്രമായ മാറ്റംവരുത്തുമെന്ന് അദ്ദേഹം പറഞ്ഞു. നിലവിലെ രീതികൾക്ക് പകരം ഓൺലൈനായി മുഴുവൻ പരീക്ഷകളും നടത്തുമെന്നും ഉന്നത വിദ്യാഭ്യാസ യോഗ്യതയുള്ള പരീക്ഷകൾക്ക് എഴുത്തു പരീക്ഷ നടത്തുമെന്നും അദ്ദേഹം അറിയിച്ചു. സംസ്ഥാനത്തെ പിഎസ് സിയുടെ പത്താമത്തെ ജില്ലാ ഇ–ഓഫീസാണിത‌്.\nപിഎസ് സിയുടെ പ്രവർത്തനങ്ങൾ സുതാര്യവും വേഗത്തിലുമാക്കാനാണ് ഇ–ഓഫീസ് സംവിധാനം നടപ്പാക്കുന്നത്. ഫയലുകളുടെ നീക്കവും ഒരോ ജീവനക്കാരനും ചെയ്യുന്ന ജോലിയുടെ തോത് നിരീക്ഷിക്കാനും ഇ–സംവിധാനത്തിലൂടെ സാധ്യമാക്കും. ഇതിനായി ആധുനിക സാങ്കേതിക വിദ്യ പരമാവധി ഉപയോഗപ്പെടുത്തും.\nഇ–ഓഫീസുമായി ബന്ധപ്പെട്ട ഉദ്യോഗസ്ഥരുടെ സംശയങ്ങളും ആശങ്കകളും പരിഹരിക്കുന്നതിനായി എൻഐസി(നാഷണൽ ഇൻഫർമാറ്റിക്സ് സെന്റർ)യിൽ നിന്നും കെൽട്രോണിൽനിന്നും ഒാരോ സാങ്കേതിക വിദഗ്ധരെ ജില്ലാ ഓഫീസിൽ നിയോഗിക്കും. ഹാൻഡ് ഹെൽഡ് സിസ്റ്റം എൻജിനിയറെയും പഴയ ഫയലുകളുടെ ഡിജിറ്റലൈസേഷൻ നടപ്പാക്കുന്നതിനായി ഒരു ഉദ്യോഗസ്ഥനെയുമാണ് നിയോഗിക്കുന്നത്. ഇവർക്ക് വിദഗ്ധ പരിശീലനവും നൽകും.\nറിസർച്ച് ആൻഡ് അനാലിസിസ് ജോയിന്റ് സെക്രട്ടറി ആർ രാമകൃഷ്ണൻ അധ്യക്ഷനായി. ജില്ലാ ഓഫീസർ കെ എം ഷെയ്ഖ‌് ഹുസൈൻ, സിസ്റ്റം മാനേജർ അൻവർ ഹുസൈൻ, ജില്ലാ ഇൻഫർമേഷൻ ഓഫീസർ വി പി സുലഭകുമാരി, അണ്ടർ സെക്രട്ടറിമാരായ എം എ ബിജുമോൻ, ജ്യോതി ലക്ഷ്മി എന്നിവർ സംസാരിച്ചു.\nഎല്ലാ പരീക്ഷകളും ഓൺലൈനാക്കുന്നതിനായി സർക്കാർ–എയ്ഡഡ് എൻജിനിയറിങ് കോളേജുകൾ വാടകയ്ക്കെടുക്കും. പരീക്ഷകളുടെ സുതാര്യത ഉറപ്പ് വരുത്തുന്നതിനായി മാർക്ക് ലോക്കിങ് സംവിധാനം ഏർപ്പെടുത്തും. ഇതിന്റെ ഭാഗമായി ഓൺ സ്ക്രീൻ മാർക്കിങ് സ്ക്രീം നടപ്പാക്കും. പുതുതായി നിർമിക്കുന്ന പിഎസ് സിയുടെ ജില്ലാ ആസ്ഥാന ഓഫീസുകളിൽ ഓൺലൈൻ പരീക്ഷ നടത്തുന്നതിനുള്ള സൗകര്യവും ഉണ്ടാകും. നിലവിൽ പിഎസ് സിയുടെ തിരുവനന്തപുരം, പത്തനംതിട്ട, എറണാകുളം, കോഴിക്കോട് റീജണൽ കേന്ദ്രങ്ങളിൽ ഇതിന് സൗകര്യമുണ്ട്.\npalakkad office inaguration psc പാലക്കാട് ഉദ്ഘാടനം ഓഫിസ് പരീക്ഷ\nPalakkad PSC districteoffice inaguration


Covid 19 | രാജ്യത്ത് 24 മണിക്കൂറിനിടെ 46,963 പുതിയ കോവിഡ് കേസുകള്; പ്രതിദിന കണക്കില് കേരളം മുന്നിൽ തന്നെ – News18 Malayalam\nCovid 19 | രാജ്യത്ത് 24 മണിക്കൂറിനിടെ 46,963 പുതിയ കോവിഡ് കേസുകള്; പ്രതിദിന കണക്കില് കേരളം മുന്നിൽ തന്നെ\nനിലവിൽ പ്രതിദിന കോവിഡ് കേസുകളിൽ രാജ്യത്ത് മുന്നില് നിൽക്കുന്നത് കേരളമാണ്. കഴിഞ്ഞ ദിവസം മാത്രം സംസ്ഥാനത്ത് 7983 പേർക്കാണ് കോവിഡ് സ്ഥിരീകരിച്ചത്.\nLast Updated : November 01, 2020, 12:58 IST\nന്യൂഡൽഹി: ഇരുപത്തിനാല് മണിക്കൂറിനിടെ രാജ്യത്ത് 46963 പേർക്ക് കൂടി കോവിഡ് സ്ഥിരീകരിച്ചു. ഇതോടെ ആകെ രോഗബാധിതരുടെ എണ്ണം 82 ലക്ഷത്തിലേക്കടുക്കുകയാണ്. ആരോഗ്യ-കുടുംബക്ഷേമ മന്ത്രാലയം പുറത്തുവിട്ട ഏറ്റവും പുതിയ കണക്കുകൾ പ്രകാരം രാജ്യത്ത് ഇതുവരെ 81,84,082 പേർക്കാണ് കോവിഡ് സ്ഥിരീകരിച്ചത്. ഇതിൽ 74,91,513 പേർ രോഗമുക്തി നേടിയിട്ടുണ്ട്. നിലവില് 5,70,458 പേരാണ് ചികിത്സയിൽ തുടരുന്നത്. 91.54% ആണ് നിലവിലെ രോഗമുക്തി നിരക്ക്.\nAlso Read-ഡൊണാൾഡ് ട്രംപിന്‍റെ 18 റാലികളിൽ പങ്കെടുത്ത 30000 പേർക്ക് കോവിഡ് പിടിപെട്ടിരിക്കാം; 700 പേർ മരിച്ചേക്കുമെന്നും പഠനം\nഅതുപോലെ തന്നെ മരണനിരക്കിലും രാജ്യത്തെ കുറവ് രേഖപ്പെടുത്തുന്നുണ്ട്. 1.49% ആണ് മരണനിരക്ക്. കഴിഞ്ഞ ഇരുപത്തിനാല് മണിക്കൂറിനിടെ 470 മരണങ്ങളാണ് റിപ്പോർട്ട് ചെയ്യപ്പെട്ടത്. നാല് മാസത്തിനിടെ റിപ്പോർട്ട് ചെയ്യപ്പെടുന്ന ഏറ്റവും കുറഞ്ഞ പ്രതിദിന കണക്കാണിത്. 1,22,111 കോവിഡ് മരണങ്ങളാണ് രാജ്യത്ത് ഇതുവരെ റിപ്പോർട്ട് ചെയ്യപ്പെട്ടിട്ടുള്ളത്.\nAlso Read-Covid 19| തമിഴ്നാട് കൃഷി മന്ത്രി ദൊരൈക്കണ്ണ് കോവിഡ് ബാധിച്ച് മരിച്ചു\nകോവിഡ് പരിശോധനകളും പ്രതിദിനം കൂടുന്നുണ്ട്. കഴിഞ്ഞ ദിവസം മാത്രം 10.91ലക്ഷം സാമ്പിൾ പരിശോധനകളാണ് നടത്തിയത്. ഇതോടെ ഇതുവരെയുള്ള കോവിഡ് പരിശോധനകൾ പതിനൊന്ന് കോടിയിലേക്കടുക്കുകയാണ്. ആദ്യഘട്ടത്തിൽ കോവിഡ് വ്യാപനം രൂക്ഷമായ പല സംസ്ഥാനങ്ങളിലും ഇപ്പോൾ കോവിഡ് കേസുകൾ കുറഞ്ഞു വരുന്നത് ശുഭസൂചന നൽകുന്ന കാര്യമാണ്.\nAlso Read-ഗ്യാസ് ബുക്കിംഗിന് പൊതുനമ്പർ; ഇന്ന് മുതൽ നടപ്പിലാകുന്ന മാറ്റങ്ങൾ\nനിലവിൽ പ്രതിദിന കോവിഡ് കേസുകളിൽ രാജ്യത്ത് മുന്നില് നിൽക്കുന്നത് കേരളമാണ്. കഴിഞ്ഞ ദിവസം മാത്രം സംസ്ഥാനത്ത് 7983 പേർക്കാണ് കോവിഡ് സ്ഥിരീകരിച്ചത്. ഇതിൽ 7049 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. പുറത്തുവിട്ട കണക്കുകൾ അനുസരിച്ച് സംസ്ഥാനത്ത് ഇതുവരെ 4,33,105 പേർക്കാണ് രോഗം സ്ഥിരീകരിച്ചത്. ഇതിൽ 3,40,324 പേര് രോഗമുക്തി നേടിയിട്ടുണ്ട്. നിലവിൽ 91,190 പേരാണ് ചികിത്സയിൽ തുടരുന്നത്.\nFirst published: November 01, 2020, 12:55 IST


ജയലളിതയുടെ ആശുപത്രി ദൃശ്യങ്ങള് പുറത്ത് • Suprabhaatham\nDecember 20, 2017 | 11:16 am IST\nJayalalithajayalalitha deathJayalalitha Died\nചെന്നൈ: നിര്‍ണായകമായ ആര്.കെ നഗര് ഉപതെരഞ്ഞെടുപ്പിന് മണിക്കൂറുകള് ബാക്കി നില്‍ക്കെ, തമിഴ്‌നാട് മുന് മുഖ്യമന്ത്രി അന്തരിച്ച ജെ. ജയലളിതയുടെ\nആശുപത്രി ദൃശ്യങ്ങളുമായി ടി.ടി.വി ദിനകരന് പക്ഷം രംഗത്ത്.\nജയലളിത ആശുപത്രിയില് കഴിയുന്ന സമയത്തെ വീഡിയോ ദൃശ്യങ്ങളാണ് അണ്ണാഡിഎംകെ വിമതവിഭാഗം നേതാവും ടി.ടി.വി ദിനകരന്റെ അനുയായിയുമായ പി.വെട്രിവേല് പുറത്തു വിട്ടിരിക്കുന്നത്. ജയലളിത ഒരു ഗ്ലാസ് കയ്യില് പിടിച്ചിരിക്കുന്നതും അതില് നിന്ന് എന്തോ കുടിക്കുന്നതും ദൃശ്യങ്ങളില് വ്യക്തമാണ്.\nകഴിഞ്ഞ ഡിസംബറിലാണ് തമിഴ്‌നാട് മുന് മുഖ്യമന്ത്രി ജയലളിത അന്തരിച്ചത്. തീര്‍ത്തും ദുരൂഹമായ സാഹചര്യത്തിലായിരുന്നു ജയലളിതയുടെ മരണം. നെഞ്ചുവേദനയെ തുടര്‍ന്നാണ് അമ്മയെആശുപത്രിയില് പ്രവേശിപ്പിച്ചതെന്നാണ് പുറത്തു വിട്ടിരുന്ന വിവരം.\nജയലളിതയുടെ മരണശേഷം അധികാരത്തിനും സ്വത്തിനുമായി വന് രാഷ്ട്രീയ നാടകങ്ങളാണ് തമിഴ്‌നാട്ടില് അരങ്ങേറിയത്. ജയലളിതയുടെ തോഴി ശശികല ഇപ്പോള് ജയിലിലാണ്. എല്ലാത്തിനുമൊടുവില് ജയലളിതയുടെ മണ്ഡലമായ ആര്.കെ നഗറില് നാളെ തെരഞ്ഞെടുപ്പ് നടക്കാനിരിക്കുകയാണ്.\nകേരള ഹൈക്കോടതിക്ക് അവധി; സര്‍വകലാശാല പരീക്ഷകളെല്ലാം മാറ്റി\nജയലളിതയുടെ മൃതദേഹം രാജാജി ഹാളില് പൊതുദര്‍ശനത്തിന്; പതിനായിരങ്ങള് ചെന്നൈയിലേക്ക് ഒഴുകുന്നു\nജയലളിത: ആശുപത്രിയിലെ നാള്‍വഴികള്\nജയലളിത: ജീവിത വീഥിയില് പതറാതെ


Indian skipper Virat Kohli dropped an absolute sitter in 2nd T20I against New Zealand: കോഹ്‌ലിയുടെ കൈവിട്ട ക്യാച്ചിൽ ഞെട്ടിത്തരിച്ച് ബുംറ, വീഡിയോ\nകോഹ്‌ലി ക്യാച്ച് കൈവിട്ടത് ബുംറയ്ക്ക് വിശ്വസിക്കാനായില്ല\nJanuary 27, 2020 12:23:18 pm\nഇന്ത്യൻ നായകൻ വിരാട് കോഹ്‌ലി നല്ലൊരു ഫീൽഡർ കൂടിയാണ്. ബാറ്റിങ്ങിൽ മാത്രമല്ല ഫീൽഡിങ്ങിലും കോഹ്‌ലി പലപ്പോഴും ആരാധകരെ അതിശയപ്പെടുത്തിയിട്ടുണ്ട്. ന്യൂസിലൻഡിനെതിരായ രണ്ടാം ടി 20 മത്സരത്തിൽ കോഹ്‌ലി ചില കിടിലൻ ക്യാച്ചുകൾ നേടി. കോഹ്‌ലിയുടെ സ്റ്റണ്ണിങ് ക്യാച്ചിൽ ന്യൂസിലൻഡിന്റെ ഓപ്പണർമാരായ ഗുപ്റ്റിലും മൺറോയും പുറത്തായിരുന്നു.\nമത്സരത്തിൽ കോഹ്‌ലി രണ്ടു കിടിലൻ ക്യാച്ചുകൾ നേടിയപ്പോൾ വളരെ അനായാസേന കൈപ്പിടിയിൽ ഒതുക്കാൻ കഴിയുമായിരുന്ന ക്യാച്ച് കൈവിട്ടു. 18-ാം ഓവറിലായിരുന്നു സംഭവം. ബുംറയുടെ ബോൾ സിക്സറിനായി റോസ് ടെയ്‌ലർ ഉയർത്തി. പക്ഷേ ബോൾ ഉയർന്നുപൊങ്ങി സിക്സർ കടക്കാതെ കോഹ്‌ലിയുടെ കൈകളിലേക്കെത്തുകയായിരുന്നു. കോഹ്‌ലിയുടെ കൈപ്പിടിയിൽ ബോൾ ഒതുങ്ങിയെന്നു കരുതിയ നിമിഷത്തിലാണ് താഴെ വീണത്.\nRead Also: ബാസ്കറ്റ്ബോൾ ഇതിഹാസം കോബി ബ്രയന്റ് അന്തരിച്ചു\nകോഹ്‌ലി ക്യാച്ച് കൈവിട്ടത് ബുംറയ്ക്ക് വിശ്വസിക്കാനായില്ല. ബുംറ കൈകൾ കൊണ്ട് മുഖം പൊത്തി. കോഹ്‌ലിയുടെ മുഖത്ത് ചെറിയൊരു ചിരിയുണ്ടായെങ്കിലും ക്യാച്ച് നഷ്ടമാക്കിയതിന്റെ നിരാശ പ്രകടമായിരുന്നു. നിരാശയിൽ കോഹ്‌ലിയും കൈകൾ കൊണ്ട് മുഖംപൊത്തി. പിന്നീട് 20-ാം ഓവറിൽ ബുംറയുടെ ബോളിൽ രോഹിത് ശർമയുടെ ക്യാച്ചിലൂടെ ടെയ്‌ലർ പുറത്തായി.\nരാഹുലും ശ്രേയസും ഒരിക്കൽ കൂടി ക്രീസിൽ തിളങ്ങിയപ്പോൾ ന്യൂസിലൻഡിനെതിരെ ഇന്ത്യ തുടർച്ചയായ രണ്ടാം ടി20 ജയമാണ് നേടിയത്. ആതിഥേയർ ഉയർത്തിയ 133 റൺസ് വിജയലക്ഷ്യം പിന്തുടർന്ന ഇന്ത്യ ഏഴ് വിക്കറ്റിന്റെ തകർപ്പൻ ജയമാണ് സ്വന്തമാക്കിയത്. കിവികളെ 132 റൺസിന് പിടിച്ചുകെട്ടിയ ഇന്ത്യയുടെ ജയം 2.3 ഓവർ ബാക്കി നിർത്തിയായിരുന്നു. ജയത്തോടെ അഞ്ച് മത്സരങ്ങളടങ്ങുന്ന പരമ്പരയിൽ 2-0ന് ഇന്ത്യ മുന്നിട്ടു നിൽക്കുകയാണ്.\nWeb Title: Virat kohli drops sitter leaves jasprit bumrah stunned


നമ്മളെ സ്നേഹിക്കുന്ന മനസ്സിലാക്കുന്ന ഒരാളുണ്ടാവണം നമ്മുടെ ലൈഫിൽ… – കഥാതീരം\nApril 23, 2021 April 23, 2021 adminLeaveaComment on നമ്മളെ സ്നേഹിക്കുന്ന മനസ്സിലാക്കുന്ന ഒരാളുണ്ടാവണം നമ്മുടെ ലൈഫിൽ…\nഅധ്യുദ് ആ നാട്ടിലെ ഡാൻസ് ടീച്ചറാണ്.ആദി എന്ന് എല്ലാവരും വിളിക്കും.ഒരുപാട് അവാർഡുകൾ വാങ്ങിക്കൂട്ടിയെങ്കിലും തന്റെ നാട് വിട്ടൊരു കാര്യവുമില്ലെന്ന് ചിന്തിക്കുന്നു.\nനിറയെ പേർക്ക് ഡാൻസ് പഠിപ്പിച്ചു കൊടുക്കുന്നു. ക്ലാസ്സിക് അല്ല ..മോഡേൺ ആണ്.\nഭയങ്കര ദേഷ്യവും കണിശവും. എങ്കിലും ആദിയെ പോലെ നല്ലൊരു ടീച്ചറെ കിട്ടില്ലെന്നുള്ളത് കൊണ്ട് വരുന്ന മാതാപിതാക്കൾക്ക് ഒരുപാട് ഇഷ്ടവും ബഹുമാനവുമാണ് .. കുട്ടികൾക്ക് പേടിയും .\nആള് കൊച്ചുസുന്ദരനായത് കൊണ്ട് ഡാൻസ് പഠിക്കാൻ വരുന്ന പല പെണ്ണുങ്ങളുടെയും കണ്ണ് അവന്റെ മേലെയാണ്.\nസ്റ്റേജ്ഷോ ക്ക് മാത്രമല്ല,വലിയ റിയാലിറ്റി ഷോയിൽ അവതരിപ്പിച്ചു തന്റെ സ്റ്റുഡന്റ്സിനെ ഇന്ത്യ മൊത്തം ഫേമസ് ആക്കണമെന്നാണ് ആളുടെ ആഗ്രഹം.\nവീട്ടിൽ നിന്നും കുറെയകലെയുള്ള ഒരു വലിയ കെട്ടിടത്തിലാണ് ആദി എല്ലാരേയും പഠിപ്പിക്കുന്നത്.\nഅങ്ങനെ പ്രാക്ടീസ് നടക്കുന്ന ഒരു ദിവസം, സ്റ്റെപ് ഒന്നും ശരിയാവുന്നില്ലെന്ന് പറഞ്ഞു ദേഷ്യപ്പെട്ട്, എല്ലാരേയും ശകാരിച്ചു ആദി പ്രാക്ടീസ് നടക്കുന്ന ഹാളിൽ നിന്നും റൂമിലേക്ക് പോയി.\nഎല്ലാവരും ടെൻഷനിൽ ആണ് . ആ സമയം ഒരു പെണ്ണ് അവിടേക്ക് വന്നു.കുറച്ചു തടിച്ചിട്ട് വയറു കുറച്ചു തള്ളി, അയഞ്ഞ വസ്ത്രങ്ങൾ ഇട്ടു അവൾ പതുകെ നടന്നു വന്നു.\nഅല്ലെങ്കിൽ തന്നെ സർ ദേഷ്യപ്പെട്ട പോയിരിക്കുന്നത്, ഇതിനേം കൂടെ കണ്ടാൽ ദേഷ്യം കൂടുമല്ലോ എന്ന് സ്റ്റുഡന്റസ് പിറുപിറുത്തു.\nഅവൾ വന്നു അടുത്തുള്ളൊരു കസേരയിൽ ഇരുന്നു. സ്റ്റുഡന്റസ് മൊത്തം അവളുടെ ചുറ്റും കൂടി. എന്താ ചേച്ചി ഈ പ്രായത്തിൽ ഡാൻസ് കളിക്കാൻ വന്നതാണോ. ഇനിപ്പോ വയറൊക്കെ കുറയ്ക്കലോ ലെ.\nഅവരുടെ കളിയാക്കൽ കണ്ടു അവളൊന്ന് പുഞ്ചിരിച്ചു. അപ്പോഴുണ്ട് ഒരാൾ വന്നു അവളുടെ കയ്യിൽ ഒരു ബോട്ടിൽ കൊടുത്തു, അവൾ താങ്ക്സ് പറഞ്ഞു അത് വാങ്ങികുടിച്ചു.\nചുറ്റുമുള്ളവർ പരിഹാസത്തോടെ നോക്കുന്നുണ്ടായിരുന്നു അവൾ അതൊന്നും ശ്രദ്ധിക്കാതെ ഫോണെടുത്തു കാൾ ചെയ്തു. എവിടെയാ ഉള്ളത് . ഞാനിപ്പോ ദേ ഇവിടെ ഹാളിൽ ഉണ്ട്. അത് പറഞ്ഞതും കാൾ കട്ടായെന്ന് തോന്നുന്നു അവൾ പുഞ്ചിരിയോടെ ഫോൺ ബാഗിലെക്ക് വെച്ചു.\nഇവിടൊക്കെ വൃത്തിയാക്കാൻ വരില്ലേ രവിയെട്ടൻ അങ്ങേരുടെ ആരേലും ആവും . അല്ലതെ പിന്നെ ഇങ്ങനെ ഒരു സാധനം ഇവിടെ വരേണ്ടതുണ്ടോ.അവർ പരസ്പരം പറഞ്ഞു\nഅവളെ നോക്കുമ്പോൾ ആരെയോ അവൾ നോക്കുന്നതും ആരോ വരുന്നത് പോലെയും തോന്നി അവരൊക്കെ തിരിഞ്ഞു നോക്കുമ്പോൾ കണ്ടു.. ഓടികിതച്ചു വരുന്ന ആദിയെ.\nകണ്ണൊക്കെ നിറഞ്ഞിട്ടുണ്ട്,അവൾ എഴുന്നേറ്റു ആദി ഓടിവന്നു അവളെ ചേർത്തണച്ചു. എന്നിട്ടു അവളുടെ മുഖം നോക്കി, നെറ്റിയിലേക്ക് വീണുകിടക്കുന്ന മുടിയിഴകൾ മാടിയൊതുക്കി അവളോട് ചോദിച്ചു എന്തിനാ പറയാതെ വന്നേ. ഒരു വാക്ക് പറഞ്ഞിരുന്നെങ്കിൽ ഞാൻ വന്നേനെലോ.\nഅവളൊന്ന് പുഞ്ചിരിച്ചുകൊണ്ട് തന്റെ വയറിൽ തലോടി അവനോട് പറഞ്ഞു, കുഞ്ഞുന് അപ്പായെ കാണണമെന്ന്,അതോണ്ട് വന്നതാ..\nഉടനെ ആദി മുട്ടുകുത്തിനിന്ന് അവളുടെ വയറോട് മുഖംചേർത്ത് ചോദിച്ചു. ആണോടാ, കുഞ്ഞു. നിനക്കപ്പയെ കാണാൻ തോന്നിയോ,അതോ അമ്മ നുണപറയുവാണോ\nഒന്നു ചിരിച്ചു കൊണ്ട് ആദി എഴുന്നേറ്റു. കുഞ്ഞു പറഞ്ഞല്ലോ നീ നുണപറയുവാണെന്ന്, സത്യം പറ അനു, കാണാൻ തോന്നിയത് നിനക്കല്ലേ.\nപിന്നെല്ലാതെ, എത്ര നാളായി കണ്ടിട്ട്. അവൾ ഒരു കള്ളചിരിയോടെ നാണത്തോടെ തലതാഴ്ത്തി. ആദി അവളുടെ മുഖം താടിയിൽ പിടിച്ചുയർത്തി നെറ്റിയിൽ ഒരുമ്മ വെച്ചു.അവൾ കണ്ണടച്ച് നിന്നു.\nനീവല്ലതും കഴിച്ചോ, അവൾ പറഞ്ഞു കഴിച്ചിട്ടാ വന്നേ. അപ്പൊ ജ്യൂസ് എന്തേലും കുടിക്കുന്നോ അവൾ കയ്യിലുള്ള ബോട്ടിൽ കാണിച്ചു പറഞ്ഞു. അമ്മ ഉണ്ടാക്കിത്തന്നു മുഴുവൻ കുടിച്ചിട്ട് പറയാൻ പറഞ്ഞിട്ടുണ്ട്.\nആദി മുഖം മാറ്റി പറഞ്ഞു. അല്ലേലും എന്റെ അമ്മയ്ക്ക് മകനേക്കാൾ വലുതാ മരുമകൾ. സത്യം പറഞ്ഞ എനിക്ക് തോന്നുന്നത് അത് എന്റെ അമ്മായിഅമ്മ ആണോന്നാ.\nഅനു അത്കേട്ട് ചിരിച്ചു കൊണ്ടിരുന്നു. എന്തൊരു കുശുമ്പാ. അമ്മ എന്നെ സ്നേഹിക്കുന്നത് സഹിക്കാൻ പറ്റുന്നില്ലല്ലേ.. ആദി ചിരിച്ചു കൊണ്ട് അവളെ ഒന്നുടെ ചേർത്ത് പിടിച്ചു പറഞ്ഞു. നിന്നെ ആരാടീ സ്നേഹിക്കാതിരിക്കുന്നത്. നീ സ്നേഹം കൊണ്ട് എല്ലാരേം തോൽപ്പിക്കുന്നവളല്ലേ..\nഇവരുടെ സംസാരം ചുറ്റും നിന്ന് സ്റ്റുഡന്റസ് ശ്രദ്ധിക്കുന്നുണ്ടെന്ന് അപ്പോഴാണ് അവർ ഓർത്തത്. ആദി പതുക്കെ അവളെ വിട്ട് അവരുടെ നേർക്ക് തിരിഞ്ഞു. എന്താ നോക്കുന്നെ പോയി പ്രാക്ടീസ് ചെയ്യ്.\nഎല്ലാവരും പിരിഞ്ഞു പോയി. അത് ചെറുചിരിയോടെ ആദി നോക്കി. പതുക്കെ അനുവിനെ കസേരയിലിരുത്തി. കുറച്ചു ജോലിയുണ്ട് അതുകഴിഞ്ഞ് വരാം ഇവിടെ തന്നെ ഇരിക്കുക എന്നും പറഞ്ഞ് ആദി പോയി.\nആദി പോയ ഉടനെ സ്റ്റുഡൻസ് അവളുടെ ചുറ്റും കൂടി. സോറി മേഡം ഞങ്ങൾ അറിയാതെ പറഞ്ഞതാ. അതുകേട്ട് അനു ചിരിച്ചുകൊണ്ട് പറഞ്ഞു അല്ലേലും നിങ്ങളുടെ സാറിനെ പോലുള്ളവർക്ക് എന്നെപ്പോലെ ഒരു ഭാര്യ ഉള്ളത് നിങ്ങൾക്ക് ഊഹിക്കാൻ കഴിയില്ല\nഅല്ല മേഡം സോറി അങ്ങനെയൊന്നുമില്ല അവർ വാക്കുകൾക്ക് പരതുന്നത് കണ്ടു അനു ചിരിച്ചു, അതൊന്നും സാരമില്ല അനു അവരെ സമാധാനിപ്പിച്ചു\nനിങ്ങളുടേത് ലവ് മേരേജ് ആണോ ഒരാൾ ചോദിച്ചു അനു ചിരിച്ചുകൊണ്ട് അതേ എന്ന് തലയാട്ടി ഞങ്ങൾക്ക് തോന്നി ഞങ്ങളോട് എല്ലാം ചൂടാവുന്ന സർ മേഡത്തിനോട് മാത്രം ഇത്രയും സോഫ്റ്റ് ആയി സംസാരിക്കുന്നു വിരോധമില്ലെങ്കിൽഅതൊന്നു പറഞ്ഞു തരാമോ അതിൽ ഒരാൾ ചോദിച്ചു\nനിങ്ങളുടെ സാർ എന്നെയും ചേർത്ത് വഴക്കുപറയും .അവളൊന്ന് ചിരിച്ചു. ഏയ് ഞങ്ങൾക്ക് തോന്നുന്നില്ല സാർ പാവം ആണെന്ന് തോന്നുന്നു, മേഡത്തിനോട് മാത്രം ഇത്രയും സ്നേഹത്തോടെ… വേറെ ആരോടും മിണ്ടുന്നത് ഞങ്ങൾ കണ്ടിട്ടില്ല .\nഅനു ചിരിച്ചു കൊണ്ട് പറഞ്ഞു ശരിയാ ആദി ഒരു പാവമാ എല്ലാരേം സ്നേഹിക്കും.പക്ഷേ, അതാരും കണ്ടിട്ടില്ല . കാണാൻ കഴിയില്ല കാരണം ആദി ജീവിതത്തിൽ ഒരുപാട് അനുഭവിച്ചിട്ടുണ്ട്.ആ കഷ്ടങ്ങൾ അദ്ദേഹത്തെ ഒരു ദേഷ്യക്കാരനാക്കി.വാശിക്കാരനാക്കി,.\nകോളേജിൽ പഠിക്കുമ്പോഴാണ് ഞങ്ങൾ തമ്മിൽ പരിചയം, നന്നായി ഡാൻസ് ചെയ്യുമായിരുന്നു ആദി. പാവപ്പെട്ട കുടുംബമാ. ആരും സഹായിക്കാൻ ഇല്ലാതെ, ഒറ്റയ്ക്ക് കോളേജ് ഇല്ലാത്ത സമയം ജോലിക്കൊക്കെ പോയിട്ട ഫീസ് ഒക്കെ റെഡി ആക്കിയിരുന്നത്,കുടുംബക്കാർ എല്ലാം അത്യാവശ്യം നല്ല നിലയില എന്നാലും അവരൊന്നും സഹായിച്ചില്ല കുറ്റപ്പെടുത്താൻ മാത്രം വരും പറഞ്ഞിട്ടുള്ളതാണ് ഡാൻസ്. നിനക്കൊക്കെ കിളക്കാൻ പൊയ്ക്കൂടേ എന്നൊക്കെ.. കൂടെ നിൽക്കുമെന്ന് കരുതിയവർ പോലും അങ്ങനെ പറഞ്ഞു തുടങ്ങിയപ്പോൾ ആളാകെ മൂഡോഫ് ആയി. പിന്നീടങ്ങോട്ട് വാശിയായിരുന്നു ആദിയ്ക്ക്… സാധിച്ചെടുക്കണം എല്ലാവർക്കു മുന്നിലും ജയിച്ചു കാണിക്കണം എന്ന്\nപിന്നീട് ഓരോ ചെറിയ വിജയങ്ങളിലൂടെ ഇവിടെ എത്തി. ഇന്നും കഴിവുകൾ ഉണ്ടായിട്ടും ഉയരത്തിൽ എത്താൻ കഴിയാത്ത കുട്ടികൾക്ക് വേണ്ടി പ്രയത്നിക്കുന്നുണ്ട് അദ്ദേഹം. തന്റെ അവസ്ഥ ആർക്കും വരരുത് എന്ന് കരുതുകയാ. ആ കഷ്ടങ്ങൾക്കിടയിൽ നഷ്ടമായതാണ് ആദിയുടെ പുഞ്ചിരി. ഇപ്പോ കുഞ്ഞു വരുന്നത് അറിഞ്ഞാണ് കുറച്ചെങ്കിലും മനസ്സൊന്നു തണുത്തത് ആദിക്ക്.\nഅവൾ അങ്ങനെ ആദിയെ കുറിച്ച് പറഞ്ഞുകൊണ്ടിരിക്കുമ്പോൾ ആദി അങ്ങോട്ട് വന്നു. എന്താടോ ഇവിടെ ഒരു ചർച്ച. ഒരു കുഞ്ഞു പുഞ്ചിരിയോടെ ആദി ചോദിച്ചു.\nനമ്മുടെ കാര്യം പറഞ്ഞതാ.\nആഹാ എന്നപിന്നെ ഇവൾ പറഞ്ഞു കാണും എന്റെ കഷ്ടങ്ങൾ അല്ലെ. ആദി അത് ചോദിച്ചതും സ്റ്റുഡന്റസ് ഒന്നിച്ചു അതേയെന്ന് തലയാട്ടി. അത് കണ്ടു ആദി,അനുവിനെ ചേർത്ത് പിടിച്ചു കൊണ്ട് പറഞ്ഞു.\nഅവൾ പറഞ്ഞത് ശരി തന്നെ, ഒരുപാട് കഷ്ടങ്ങൾ അനുഭവിച്ചിട്ടുണ്ട് ഞാൻ, ഒന്നും എത്തിപ്പിടിക്കാൻ കഴിയാഞ്ഞപ്പോൾ മരണത്തെ കുറിച്ച് പോലും ചിന്തിച്ചിട്ടുണ്ട്. അന്നൊക്കെ ധൈര്യം തന്നത് അനുവാണ്. കഷ്ടങ്ങളിൽ കൂടെ നിന്നു, പരിഹാസങ്ങളിൽ നിന്നും ഊർജം നേടിയെടുക്കാൻ പഠിപ്പിച്ചു. വീണിടത്ത് നിന്നും സ്വയം എഴുന്നേൽക്കാനും.\nഇന്ന് ഞാൻ എന്നൊരു വ്യക്തി ഇത്രയും നേടിയെങ്കിൽ, അതിന്റെ കാരണം അനുവാണ്. എത്രയോ നല്ല ആലോചനകൾ വന്നപ്പോഴും എനിക്ക് വേണ്ടി കാത്തിരുന്നു.ജോലിയില്ലാത്ത എന്നെ കല്യാണം കഴിക്കരുതെന്ന് എല്ലാവരും പറഞ്ഞിട്ടും എന്നെയും എന്റെ പാഷനും മനസ്സിലാക്കി എനിക്ക് വേണ്ടി എല്ലാവരോടും വഴക്കിട്ടു.ഞങ്ങളുടെ കല്യാണസമയത്തു ഞാൻ ഒന്നുമല്ലായിരുന്നു. അവിടെ മുതൽ കൂടെനിന്നതാ . എല്ലാവരും കരുതുന്നത് പോലെ അവൾ എനിക്ക് മാച്ച് അല്ലെന്നല്ല . അവൾക്കേ കഴിയു എന്നെ ഞാനാക്കാൻ. ഞാൻ കണ്ടത് അവളുടെ മുഖമല്ല അവളുടെ മനസ്സാണ്..\nനമുക്ക് ജയിക്കാൻ അവസരങ്ങൾ വേണം എല്ലാത്തിനും ഉപരിനമുക്ക് കൂടെ നിൽക്കാൻ ഒരാളുണ്ടാവുക എന്നതാണ്. ഇത്രയും കഷ്ടങ്ങൾ കൂടെ ഉള്ളപ്പോഴും കൂടെയുള്ളവർ തള്ളി പറഞ്ഞപ്പോഴും എവിടെയും വീഴാതിരിക്കാൻ കൂടെ നിന്നു ഇവൾ\nഅവൾക്ക് സ്നേഹിക്കാനെ അറിയൂ. സ്നേഹം കൊണ്ട് എന്തും കീഴടക്കാമെന്ന് അവൾ തെളിയിച്ചു.അതിനുദാഹരണമാണ് ഞങ്ങളുടെ കുടുംബം. അവിടെ സന്തോഷം മാത്രമേ ഉള്ളു.\nനമ്മൾ സ്നേഹുക്കുന്നവരല്ല, നമ്മളെ സ്നേഹിക്കുന്ന മനസ്സിലാക്കുന്ന ഒരാളുണ്ടാവണം നമ്മുടെ ലൈഫിൽ .. അപ്പോൾ നമുക്ക് എത്ര ഉയരങ്ങളിൽ വേണമെങ്കിലും എത്താം.\nഅവളെയും ചേർത്ത് പിടിച്ച് ആദി അവിടെ നിന്നിറങ്ങി.. അവനോട് ചേർന്നു അവളും…\n(തീർച്ചയായും നമുക്ക് വേണ്ടിയൊരാൾ ഉണ്ടാവും. നമ്മൾ തേടണം.. ഒറ്റയ്ക്കാണെന്ന് നിങ്ങൾക്ക് തോന്നുന്നുണ്ടോ,എങ്കിൽ നിങ്ങളെ ഒറ്റയ്ക്കാക്കില്ലെന്ന് കരുതുന്ന ഒരാളെ നിങ്ങൾ കണ്ടെത്തിയിട്ടില്ലെന്ന് ഉറപ്പ. അവരെ കാണാൻ നിങ്ങൾക്ക് കണ്ണുകൾ മാത്രം പോരാ മനസ്സും വേണം )


ദുബൈയില് അഞ്ച് പുതിയ ബസ് റൂട്ടുകള്; നാല് റൂട്ടുകള് പരിഷ്കരിച്ചു | Madhyamam\nHomechevron_rightSportschevron_rightOther Gameschevron_rightBadmintonchevron_rightദുബൈയില് അഞ്ച് പുതിയ...\ndate_range3April 2013 11:04 AM GMT\nദുബൈയില് അഞ്ച് പുതിയ ബസ് റൂട്ടുകള്; നാല് റൂട്ടുകള് പരിഷ്കരിച്ചു\nദുബൈ: ദുബൈയിലെ പൊതുഗതാഗത സംവിധാനം വ്യാപിപ്പിക്കുന്നതിൻെറ ഭാഗമായി അഞ്ച് പുതിയ ബസ് റൂട്ടുകൾ തുടങ്ങി. നിലവിലുണ്ടായിരുന്ന നാല് റൂട്ടുകൾ പരിഷ്കരിക്കുകയും ചെയ്തു. തിങ്കളാഴ്ചയാണ് ഇത് പ്രാബല്യത്തിൽ വന്നത്.\n84, 366, എഫ് 12, 21, ഇ 307-എ എന്നിവയാണ് പുതിയ റൂട്ടുകളെന്ന് ആ൪.ടി.എ പൊതുഗതാഗത ഏജൻസി പ്ളാനിങ് ആൻഡ് ബിസിനസ് ഡവലപ്മെൻറ് ആക്ടിങ് ഡയറക്ട൪ ഈസ അൽ ഹാശിമി പറഞ്ഞു. റൂട്ട് നമ്പ൪ 84 ബസ് അൽഖൈൽ ഗേറ്റിൽനിന്ന് ആരംഭിച്ച് എമിറേറ്റ്സ് മാൾ വഴി മിന സിയാഹിയിലേക്കാണ്. റൂട്ട് നമ്പ൪ 366 റാശിദിയ മെട്രോ സ്റ്റേഷൻ പരിസരത്തുനിന്ന് തുടങ്ങി സിലികോൺ ഒയാസിസിലെത്തും. എഫ്-12 ഫീഡ൪ ബസ് ജാഫ്ലിയ മെട്രോ സ്റ്റേഷൻ പരിസരത്തുനിന്ന് തുടങ്ങി അൽ വാസൽ പാ൪ക്ക് വഴി സത്വയിലേക്കാണ്. മറ്റൊരു ഫീഡ൪ ബസ് (റൂട്ട് 21) സുലൈഖ ആശുപത്രി പരിസരത്തുനിന്ന് ആരംഭിച്ച് അൽ അഹ്ലി ക്ളബ് ഭാഗത്തേക്കാണ്. റൂട്ട് ഇ307-എ ആരംഭിക്കുന്നത് അബു ഹൈൽ മെട്രോ സ്റ്റേഷൻ പരിസരത്തുനിന്നാണ്. ഈ ബസ് ഷാ൪ജയിലേക്ക് പോകും.\nനിലവിലെ നാല് റൂട്ടുകളിൽ മാറ്റം വരുത്തിയിട്ടുണ്ട്. റൂട്ട് നമ്പ൪ 22 അൽനഹ്ദ പാ൪ക്ക് വഴി കടന്നുപോകും. 13-എ ദോഹ റോഡിലൂടെയും. റൂട്ട് 365 റാശിദിയ മെട്രോ സ്റ്റേഷൻ പരിസരത്തേക്കാണ്. ഫീഡ൪ ബസായ എഫ്-3 അൽഇത്തിഹാദ് മാളിലേക്ക് അൽ ഖവാനീജ് റോഡിലൂടെ പോകും.\nവേൾഡ് ട്രേഡ് സെൻറ൪ റൗണ്ട്എബൗട്ടിന് സമീപത്തെ ബസ് സ്റ്റോപുകൾ മാ൪ച്ച് 15 മുതൽ ഒഴിവാക്കുകയും പകരം ജാഫ്ലിയ ബസ് സ്റ്റേഷനിൽ എല്ലാ ബസുകളും നി൪ത്താൻ സൗകര്യം ഒരുക്കുകയും ചെയ്തത് വിജയമാണെന്ന് ആ൪.ടി.എ പൊതുഗതാഗത ഏജൻസി വിഭാഗം മേധാവി മുഹമ്മദ് അബ്ദുല്ല അൽ അലി പറഞ്ഞു. രണ്ട് ഇൻറ൪സിറ്റി റൂട്ടിലെയും 17 പ്രാദേശിക റൂട്ടിലെയും ബസുകളാണ് വേൾഡ് ട്രേഡ് സെൻറ൪ റൗണ്ട്എബൗട്ടിന് സമീപം നി൪ത്തിയിരുന്നത്. ഉമ്മു ഹുറൈ൪ ഭാഗത്തുനിന്ന് പുറപ്പെട്ട് ട്രേഡ് സെൻറ൪ മേഖലയിലേക്ക് പോയിരുന്ന 10, എക്സ്-94, 27, സി-32 എന്നീ റൂട്ടുകളിലെ ബസുകൾ ജാഫ്ലിയ സ്റ്റേഷനിലാണ് ഇപ്പോൾ എത്തുന്നത്. ഈ ബസുകളിൽ യാത്ര ചെയ്യേണ്ടവ൪ക്ക് ജാഫ്ലിയ മെട്രോ സ്റ്റേഷനിലെത്തി റോഡരികിലെ സ്റ്റോപിൽ നിന്നോ ജാഫ്ലിയ എമിഗ്രേഷൻ ഓഫിസിന് സമീപത്തെ സ്റ്റോപിൽ നിന്നോ ബസിൽ കയറാം.\nബ൪ദുബൈയിൽ നിന്നുള്ള ബസ് ജാഫ്ലിയ മെട്രോ സ്റ്റേഷന് സമീപം എത്തുന്നത് തുടരും. മെട്രോയിലെ പാലം കടന്നാൽ മറ്റു ബസുകളിലും പോകാൻ സാധിക്കും. നേരത്തെ ട്രേഡ് സെൻററിന് സമീപത്തെ സ്റ്റോപിൽനിന്ന് എഫ് 11 ഫീഡ൪ ബസ് ഉപയോഗപ്പെടുത്തിയവ൪ക്ക് പുതിയ രണ്ടു ബദൽ റൂട്ടുകളായ 98ഇ, 21 എന്നിവ ഉപയോഗിക്കാം. ദുബൈ മാളിലേക്ക് ജാഫ്ലിയ മെട്രോക്ക് സമീപത്തുനിന്നും മറ്റു ബസ് സ്റ്റേഷനുകളിൽനിന്നും ബസ് കിട്ടും.\nതിരക്കേറിയ ട്രേഡ് സെൻറ൪ റൗണ്ട്എബൗട്ടിന് സമീപം ബസുകൾ നി൪ത്തുന്നത് പലപ്പോഴും ഗതാഗതക്കരുക്ക് സൃഷ്ടിച്ചിരുന്നു. ഇതുകാരണം പലപ്പോഴും യാത്രക്കാ൪ക്ക് പെട്ടെന്ന് ഇറങ്ങുകയും കയറുകയും ചെയ്യേണ്ട അവസ്ഥയുമുണ്ടായി. ഈ സാഹചര്യത്തിലാണ് കൂടുതൽ സുഗമമായ ജാഫ്ലിയ ബസ് സ്റ്റേഷനിലേക്ക് സ്റ്റോപ് മാറ്റിയത്. ഇത് മെട്രോ യാത്രക്കാ൪ക്ക് സൗകര്യമാണ്.


Opinion| 'നാം സ്കൂളിൽ എത്താൻ ഇപ്പോൾ തന്നെ വൈകി; ഇനിയും വൈകരുത്': പ്രശാന്ത് നായർ IAS– News18 Malayalam\nCOLLECTOR BRO N PRASANTH ON THE NECESSITY OF SCHOOL REOPENING DURING PANDEMIC TIMES GH RV\nഏഷ്യയിലെ വികസ്വര രാജ്യങ്ങളിൽ സ്കൂളുകൾ അടച്ചിടുന്നത് ഓരോ വിദ്യാർത്ഥിയിലും ഉണ്ടാക്കുന്നത് ശരാശരി 180 ഡോളറിന്റെ നഷ്ടമാണ് എന്നാണ് പഠനങ്ങൾ സൂചിപ്പിക്കുന്നത്. അത് ഭാവിയിലെ വാർഷിക വരുമാനത്തിന്റെ ശരാശരിയിൽ വരുത്താൻ പോകുന്ന ഇടിവ് 2.4 ശതമാനമാണ്. ഇത്തരത്തിലുള്ള വരുമാന നഷ്ടം ഓരോ വിദ്യാർത്ഥിയുടെയും ജീവിതകാലത്തിൽ കണക്കാക്കിയാൽ ശരാശരി 16,000 ഡോളർ വരും.\nLast Updated : August 05, 2021, 17:25 IST\nരണ്ടാം ലോക മഹായുദ്ധ കാലത്തും ചൈനീസ് സാംസ്കാരിക വിപ്ലവ കാലത്തുമൊക്കെ വിദ്യാലയങ്ങൾ വർഷങ്ങളോളം അടച്ചിടേണ്ടി വന്നിരുന്നു. അത് കുട്ടികളെ വ്യക്തിപരമായും, അവരുടെ ഭാവിയിലേക്കുള്ള നേട്ടങ്ങളെയും എത്രത്തോളം പ്രതികൂലമായി ബാധിച്ചു എന്ന് കണ്ടെത്താൻ ഗവേഷകർ പതിറ്റാണ്ടുകളെടുത്തു. കോവിഡ് 19 മഹാമാരി മൂലം 2020 - 2021 കാലഘട്ടത്തിൽ വിദ്യാലയങ്ങൾ അടച്ചിടുന്നതിന്റെ അനന്തരഫലങ്ങൾ വ്യക്തമായി മനസ്സിലാക്കാൻ ഗവേഷകർക്ക് ഇനിയും ഏറെ വർഷങ്ങൾ വേണ്ടി വരാം. സ്കൂളുകൾ ഇത്തരത്തിൽ അടച്ചിടുന്നത് വ്യക്തിക്കും, സമൂഹത്തിനും, സാമ്പത്തിക വ്യവസ്ഥയ്ക്കും എത്രത്തോളം വിനാശകരമാണെന്ന് തിരിച്ചറിയാത്തതിനാലാണെന്ന് തോന്നുന്നു, ഇത്രയും ഗുരുതരമായ വിഷയത്തിൽ പൊതുസമൂഹം മൗനം അവലംബിക്കുന്നത്.\nഏഷ്യയിലെ വികസ്വര രാജ്യങ്ങളിൽ സ്കൂളുകൾ അടച്ചിടുന്നത് ഓരോ വിദ്യാർത്ഥിയിലും ഉണ്ടാക്കുന്നത് ശരാശരി 180 ഡോളറിന്റെ നഷ്ടമാണ് എന്നാണ് പഠനങ്ങൾ സൂചിപ്പിക്കുന്നത്. അത് ഭാവിയിലെ വാർഷിക വരുമാനത്തിന്റെ ശരാശരിയിൽ വരുത്താൻ പോകുന്ന ഇടിവ് 2.4 ശതമാനമാണ്. ഇത്തരത്തിലുള്ള വരുമാന നഷ്ടം ഓരോ വിദ്യാർത്ഥിയുടെയും ജീവിതകാലത്തിൽ കണക്കാക്കിയാൽ ശരാശരി 16,000 ഡോളർ വരും. ആഗോള തലത്തിൽ ഈ തലമുറയിലെ വിദ്യാർത്ഥികൾക്ക് ഭാവിവരുമാനത്തിന്റെ ശരാശരി നഷ്ടക്കണക്ക് നോക്കിയാൽ, അത് 10 ട്രില്യൺ ഡോളർ കടക്കും. അതായത് ആഗോള ജിഡിപിയുടെ 10 ശതമാനം! ഇത് വ്യക്തികളുടെ സ്വകാര്യ വരുമാനത്തിൽ മാത്രം വരാൻ പോകുന്ന നഷ്ടമാണ്. അവരുടെ ജീവിത നിലവാരം അത്രയും ഇടിയും. ശരാശരി കണക്കുകൾക്കപ്പുറം നോക്കിയാൽ ദയനീയമായ കഥകളും വെളിപ്പെടും. വിദ്യാഭ്യാസനഷ്ടം മൂലം സമൂഹത്തിനും ശാസ്ത്രത്തിനും മാനവികതയ്ക്കും മൊത്തത്തിലുണ്ടാവുന്ന നഷ്ടം വേറെ.\nസിനിമാ തീയേറ്ററുകൾക്ക് പകരം നെറ്റ്ഫ്ലിക്സ് കടന്നു വന്നത് പോലെ സ്കൂൾ പഠനം പൂർണ്ണമായും ഓൺലൈൻ ആയി എന്നാണ് ഇന്റർനെറ്റിന്റെ മായിക വലയത്തിൽ കുടുങ്ങി കിടക്കുന്ന ഇന്ത്യൻ വരേണ്യവർഗ്ഗം വിശ്വസിക്കുന്നത്. അങ്ങനെ മിഥ്യാ ലോകത്ത് കഴിയുന്നവർ അറിയേണ്ട ആദ്യത്തെ കാര്യം, ഇന്ത്യയിലെ മൊബൈൽ ഉപയോക്താക്കളിൽ 42 ശതമാനം ആളുകൾക്ക് മാത്രമേ സ്വന്തമായി സ്മാർട്ട് ഫോൺ ഉള്ളൂ എന്നാണ്. രണ്ടാമത്, മാതാപിതാക്കളുടെ മൊബൈൽ കുട്ടികൾക്ക് പഠനത്തിനായി മുഴുവൻ സമയവും വിട്ടു കൊടുക്കുക എന്നത് പ്രായോഗികമായി അത്ര എളുപ്പമല്ല. ലോക്ക്ഡൗൺ മൂലമുണ്ടായ സാമ്പത്തിക മാന്ദ്യവും നിലനിൽക്കുന്നതിനാൽ കുട്ടികളുടെ പഠനത്തിനായി മാത്രം സ്മാർട്ട് ഫോൺ പോലെയുള്ള ഉപകരണങ്ങൾ വാങ്ങുക എന്നത് ശരാശരി ഇന്ത്യക്കാരന് പ്രയാസമാണ്. ഇന്ത്യയിൽ 2.38 കോടി വിദ്യാർത്ഥികളാണ് ഈ വർഷം മാത്രം സാമ്പത്തിക മാന്ദ്യം മൂലം പഠനം പാതിയിൽ ഉപേക്ഷിച്ച് വിദ്യാലയങ്ങളുടെ പടിയിറങ്ങാൻ പോകുന്നത്. ഓൺലൈൻ ക്ലാസുകളിൽ കയറുന്ന ഒട്ടേറെ വിദ്യാർത്ഥികൾ, ക്യാമറ ഓഫ് ചെയ്ത് മൈക്ക് ശബ്ദരഹിതമാക്കി ശൂന്യമായ മനസ്സോടും കൂടി 'ഡിജിറ്റൽ ഡ്രോപ്പ് ഔട്ട്' നടത്തി കൊണ്ടിരിക്കുന്നത് കാര്യങ്ങൾ കൂടുതൽ വഷളാക്കുന്നു.\nകോവിഡ് കാലത്തെ വിദൂര പഠനത്തിലൂടെയുള്ള കുട്ടികളുടെ പഠന പുരോഗതി, റെഗുലർ വിദ്യാഭ്യാസ വ്യവസ്ഥയെ അപേക്ഷിച്ച് വളരെ മോശമാണ് എന്നാണ് യൂറോപ്പിൽ നടത്തിയ പഠനങ്ങളിൽ നിന്ന് അറിയാൻ സാധിക്കുന്നത്. സാമ്പത്തിക വളർച്ച നേടിയ രാജ്യങ്ങളിൽ ഓൺ ലൈൻ വിദ്യാഭ്യാസത്തിന്റെ രീതികൾ മെച്ചമായതിനാൽ ദരിദ്രരാഷ്ട്രങ്ങളെ അപേക്ഷിച്ച് കുട്ടികളുടെ പഠനപുരോഗതി തുലോം ഭേദമാണ്. വികസ്വര രാജ്യങ്ങളിലെ കുട്ടികളുടെയും സാമ്പത്തികമായി പിന്നാക്കം നിൽക്കുന്ന കുട്ടികളുടെയും ഓൺ ലൈൻ മുഖാന്തിരമുള്ള പഠനപുരോഗതി ഏറ്റവും ദയനീയമാണെന്നാണ് പഠനങ്ങൾ കാണിക്കുന്നത്. ഇതാണ് ഓൺ ലൈൻ ക്ലാസ്സുകളെ സംബന്ധിച്ച് നമ്മെ ഏറ്റവും ആശങ്കപ്പെടുത്തേണ്ട വസ്തുത.\nമഹാമാരിയുടെ ആക്രമണം തുടങ്ങിയപ്പോൾ മുതൽ ദരിദ്ര രാജ്യങ്ങളിലെ പ്രാഥമിക ക്ലാസുകളിലെ 86 ശതമാനം പേരും റെഗുലർ ക്ലാസുകളിൽ നിന്ന് പുറത്തായി. വികസിത രാജ്യങ്ങളിൽ ഇത് 20 ശതമാനം മാത്രമാണ്. ഇന്ത്യ പോലെയുള്ള ഒരു വികസ്വര രാജ്യത്തെ സംബന്ധിച്ച് വിദ്യാഭ്യാസത്തിലുടെയും വിജ്ഞാനത്തിലൂടെയും ഈ നൂറ്റാണ്ടിനെ സ്വന്തമാക്കാമെന്ന സ്വപ്നമാണ് ഇതുവഴി പൊലിഞ്ഞു പോകുന്നത്.\nമഹാമാരിയുടെ തുടക്കം മുതൽ രോഗ ഭീതി മൂലം രാജ്യത്തെ എല്ലാ സ്ഥാപനങ്ങളും വ്യവഹാരങ്ങളും നിശ്ചലാവസ്ഥയിലായിരുന്നു. എന്നാൽ രാജ്യത്തെ ബഹുഭൂരിഭാഗം ജനങ്ങളുടെയും ജീവിതം വഴി മുട്ടിയ അവസ്ഥയിൽ, കടകൾ, വ്യാപാര സ്ഥാപനങ്ങൾ, ഹോട്ടലുകൾ, ഭക്ഷണശാലകൾ, മദ്യ വിതരണ ശാലകൾ, സിനിമാ തീയേറ്ററുകൾ തുടങ്ങിയവ പതുക്കെ തുറന്ന് തുടങ്ങി. കമ്പനികൾ ഇന്ന് മറ്റൊരു അടച്ചിടൽ മുന്നിൽ കണ്ട് കൊണ്ട് വ്യാപാരങ്ങൾ എല്ലാം ഡിജിറ്റൽ ആക്കുകയാണ്. മഹാമാരി ഉടനെ ശമിക്കുമെന്ന പ്രതീക്ഷ ആർക്കുമില്ലാത്തതിനാൽ എല്ലാവരും കോവിഡ് എന്ന യാഥാർത്ഥ്യത്തെ ഉൾക്കൊണ്ട് വ്യാപാര- കച്ചവട-വിപണന-ഭരണപരമായ മാറ്റങ്ങൾ കൊണ്ടുവരുന്ന തിരക്കിലാണ്. നിലനിൽപിനായി സ്വയം 'റീ-എഞ്ചിനിയർ' ചെയ്ത് സ്വയം സജ്ജമാകുവാൻ ലോകത്തെമ്പാടുമുള്ള വ്യവസായികൾ ശ്രമിക്കുകയാണ്.\nഎന്നാൽ വിദ്യാഭ്യാസത്തിന്റെ കാര്യം കഷ്ടമാണ്, ലോകത്തെ 45 ശതമാനം രാജ്യങ്ങൾ മാത്രമാണ് വിദ്യാഭ്യാസ സമ്പ്രദായം 'ഹൈബ്രിഡ്' മാതൃകയിലേക്ക് മാറ്റിയത്. ഇതിൽ മിക്കതും വികസിത രാജ്യങ്ങൾ തന്നെയാണ്. അവർ ശാസ്ത്രീയമായി അദ്ധ്യാപന രീതികളെ നവീകരിക്കുകയും നഷ്ടമാകുന്ന പാഠ്യ ഭാഗങ്ങൾ പഠിപ്പിക്കാൻ കൂടുതൽ പിന്തുണയും വിദ്യാർത്ഥികൾക്ക് നൽകുന്നു. കുട്ടികളുടെ മനശ്ശാസ്ത്രവും ടെക്നോളജിയുടെ സാധ്യതകളും ഇവർ പരമാവധി ഉപയോഗിക്കുന്നുണ്ട്. ഇന്ത്യയിൽ മിക്ക വിദ്യാലയങ്ങളിലും ഓൺലൈൻ ക്ലാസ്സെന്നാൽ വീഡിയോ സ്ട്രീം ചെയ്യപ്പെടുന്ന ടീച്ചറുടെ ദൃശ്യമെന്നതിനപ്പുറത്തേക്ക് ഒന്നുമില്ല. മഹാമാരി ആരംഭിച്ച കാലത്ത് തട്ടിക്കൂട്ടി ചെയ്തത് ഒരു വർഷത്തിനപ്പുറവും അതുപോലെ തുടരുന്നു എന്നതാണ് ദുഃഖകരമായ വസ്തുത. ഇതൊക്കെ മതി എന്ന തോന്നലും പഠന നഷ്ടത്തെക്കുറിച്ചുള്ള(learning loss) അജ്ഞതയും പ്രശ്നം കൂടുതൽ ഗുരുതരമാക്കുന്നു.\nസ്വതവേ അസ്വസ്ഥരായ കൊച്ച് കുട്ടികൾക്ക് ഓൺ ലൈൻ പഠനത്തിൽ ശ്രദ്ധ കേന്ദ്രീകരിക്കാൻ കഴിയാത്തതിന് പുറമേ വീട്ടിലെ അന്തരീക്ഷം അവരുടെ ശ്രദ്ധ തെറ്റിക്കുന്നതും രക്ഷിതാക്കൾക്കും വലിയ തലവേദനയാണ് സൃഷ്ടിക്കുന്നത്. സർക്കാർ /എയ്ഡഡ് സ്കൂൾ അധ്യാപകർ അധികം ജോലിയെടുക്കാതെ ശമ്പളം വാങ്ങുന്നു എന്ന് ചിലർ പറയുമ്പോൾ തന്നെ പല സ്വകാര്യ സ്കൂളുകളും രക്ഷിതാക്കൾ ഫീസ് അടയ്ക്കാത്തത് കാരണം അടഞ്ഞ് പോകാറായിരിക്കുന്നു എന്നതാണ് സത്യം.\nമുടക്കമില്ലാത്ത ഇന്റർനെറ്റ് കണക്ഷനുണ്ടെങ്കിൽ മാത്രമേ ക്ലാസുകളുടെ ലൈവ് സ്ട്രീമിങ്ങ് നടക്കൂ. ഇന്ത്യയുടെ യാഥാർത്ഥ്യങ്ങൾക്ക് നിരക്കാത്ത മോഡലാണിത്. ടിവി, റേഡിയോ തുടങ്ങിയ ചെലവ് കുറഞ്ഞ മാധ്യമങ്ങൾ യുക്തമായി ഉപയോഗിച്ച്, കേവലം ഓൺലൈനായി പഠിപ്പിക്കുന്നതിനെ കുറച്ച് കൊണ്ടു വരേണ്ടതുണ്ട്. നിലവിൽ ലഭ്യമായ കണ്ടന്റുകൾ - യൂട്യൂബ് വീഡിയോ പോലുള്ളവ ഉപയോഗിക്കുക, പ്രാദേശിക ഭാഷയിൽ ഉള്ളടക്കം സൃഷ്ടിക്കുന്നതിനെ പ്രോത്സാഹിപ്പിക്കുക, വിലകുറഞ്ഞ ഡിജിറ്റൽ ഉപകരണങ്ങൾ വിതരണം ചെയ്യുക, പുതിയ അധ്യാപന രീതികളുമായി പൊരുത്തപ്പെടാൻ അധ്യാപകരെ പരിശീലിപ്പിക്കുക എന്നിവയ്ക്കാണ് മുൻഗണന കൊടുക്കേണ്ടത്.\nഎല്ലാ അധ്യാപകരും നല്ല ഓൺലൈൻ അധ്യാപകരല്ല എന്ന യാഥാർത്ഥ്യവും നാം അംഗീകരിക്കണം. ക്ലാസ് മുറിയിലെ അന്തരീക്ഷം പുനസൃഷ്ടിക്കുന്നതിന് പകരം 'ഗെയിമിഫിക്കേഷൻ തത്വങ്ങൾ' ഉൾക്കൊള്ളുന്ന ചലനാത്മക മൊഡ്യൂളുകൾ രൂപകൽപ്പന ചെയ്യാൻ മനശ്ശാസ്ത്രജ്ഞർക്കും വിദ്യാഭ്യാസ വിദഗ്ദർക്കും കഴിയും. സ്വകാര്യ വിദ്യാഭ്യാസ ആപ്ലിക്കേഷനുകളിൽ നിന്ന് ഒന്നോ രണ്ടോ തന്ത്രങ്ങൾ അടിച്ച് മാറ്റുന്നതിൽ ഒരു തെറ്റുമില്ല. അവരുമായി കൂട്ടുകെട്ടുമാവാം. എന്നാൽ മുകളിൽ പറഞ്ഞവയെല്ലാം എത്ര കൃത്യമായി ചെയ്താലും, യഥാർത്ഥ ക്ലാസ് മുറിയിലെ അദ്ധ്യയനങ്ങളുടെ ഗുണനിലവാരം അതേ പോലെ പുനഃസൃഷ്ടിക്കാൻ സാധിക്കില്ല. നഷ്ടപ്പെട്ട പാഠ്യഭാഗങ്ങൾ കുറേയൊക്കെ വീണ്ടെടുക്കാൻ ഓൺലൈൻ, ഓഫ് ലൈൻ സെഷനുകളുടെ മിശ്രണം കുട്ടികൾക്ക് വളരെ പ്രധാനമാണ്. അതാണ് ഹൈബ്രിഡ് മോഡൽ.\nനിങ്ങളുടെ ക്ലാസ് മുറികളിലേക്ക് തിരികെ പോകൂ!\nആഗോളതലത്തിൽ, പ്രതിരോധ മരുന്ന് ലഭ്യമായ രാജ്യങ്ങളിൽ 43 ശതമാനം മാത്രമാണ് മുൻഗണനാ ക്രമത്തിൽ അധ്യാപകർക്കോ സ്കൂൾ ജീവനക്കാർക്കോ പ്രതിരോധ കുത്തിവയ്പ്പ് നടത്തുന്നത്. നിയമസഭാ തെരഞ്ഞെടുപ്പ് നടന്ന സംസ്ഥാനങ്ങളിൽ തെരഞ്ഞെടുപ്പ് നടത്തിപ്പുമായി ബന്ധപ്പെട്ട് അദ്ധ്യാപകർ ഏറെയും പ്രതിരോധ കുത്തിവെപ്പ് എടുത്തവരാണ് എന്നത് നമുക്ക് ആശ്വാസമാണ്. അധ്യാപകരുടെ പ്രതിരോധ കുത്തിവയ്പ്പിന് പൊതുവിൽ മുൻഗണന നൽകുകയും ഘട്ടം ഘട്ടമായി സ്കൂളുകൾ തുറക്കുകയും വേണം. ക്ലാസുകൾ ദിവസേന എന്ന കണക്കിൽ പൂർണ്ണ ശേഷിയിൽ തന്നെ നടത്തണമെന്ന് നിർബന്ധമില്ല. ഒരു കുട്ടിക്ക് ആഴ്ചയിൽ ഒന്നോ രണ്ടോ ദിവസം മാത്രമെന്ന കണക്കിന്, ക്ലാസ്സുകൾ ചെറുതാക്കി, ഡിവിഷനുകൾ കൂട്ടി, തിരക്കൊഴിവാക്കി വേണം ഇത് ആസൂത്രണം ചെയ്യാൻ. പാഠ ഭാഗങ്ങളിലെ സംശയ നിവാരണവും, മറ്റ് കുട്ടികളുമായുള്ള സാമൂഹികമായ ഇടപെടലുമായിരിക്കണം മുഖ്യം.\n'ബയോ ബബിളുകളായി' കുട്ടികളെ ക്രമീകരിക്കാൻ ശ്രദ്ധിക്കേണ്ടതുമുണ്ട്. ക്ലാസ്സ് മുറിയുടെ പുറത്തും ഉച്ചഭക്ഷണ സമയത്തും ഇടവേള സമയത്തും ഇവർ കൂടിക്കലരാതിരിക്കാൻ ആവശ്യമായ മുൻകരുതലുകൾ ആവിഷ്കരിക്കണം. മാസ്ക് ധരിക്കുക, കൈ കഴുകുക, സാനിറ്റൈസറുകൾ ഉപയോഗിക്കുക തുടങ്ങിയ സ്വഭാവ രീതികളിലേക്ക് കുട്ടികളെ പിടിച്ച് നിർത്താൻ വളരെയധികം പരിശ്രമം ആവശ്യമായി വരും.\nമേൽപ്പറഞ്ഞ കാര്യങ്ങൾ കുറച്ചെങ്കിലും സാധ്യമാക്കുന്നതിന്, സർക്കാരുകളിൽ നിന്നുള്ള മെച്ചപ്പെട്ട ബജറ്റ് വിഹിതം ഉപയോഗിച്ച് സ്കൂളുകൾ വലിയ രീതിയിൽ മാറ്റേണ്ടതായിട്ടുണ്ട്. പകർച്ചവ്യാധി ആരംഭിച്ചതിനുശേഷം മൂന്നിൽ രണ്ട് വികസ്വര രാജ്യങ്ങളും പൊതു വിദ്യാഭ്യാസ ബജറ്റുകൾ വെട്ടിക്കുറച്ചു എന്ന വസ്തുത വളരെ അസ്വസ്ഥതയുണ്ടാക്കുന്നതാണ്. നമ്മുടെ സ്കൂളുകളിലെ ക്ലാസ് മുറികൾ വലുതാക്കുന്നതിനോ സാമൂഹിക അകലത്തിന്റെ പുതിയ രീതികൾക്ക് അനുസൃതമായി അവരുടെ അടിസ്ഥാന സൗകര്യങ്ങൾ പുനർരൂപകൽപ്പന ചെയ്യുന്നതിനോ നമ്മൾ എന്തെങ്കിലും ചെയ്യുന്നുണ്ടോ എന്നത് ചിന്തിക്കേണ്ട കാര്യമാണ്.\nഎന്റെ അഭിപ്രായത്തിൽ നാം സ്കൂളിൽ എത്താൻ ഇപ്പോൾ തന്നെ ഏറെ വൈകി. ഇനി ബസ് പൂർണ്ണമായും മിസ്സാവാതിരിക്കാനെങ്കിലും ശ്രമിക്കാം.\n( ഐഎഎസ് ഉദ്യോഗസ്ഥനും മുൻ അഭിഭാഷകനുമാണ് പ്രശാന്ത് നായർ. Moneycontrol.comൽ പ്രസിദ്ധീകരിച്ച ഈ ലേഖനം അദ്ദേഹത്തിന്റെ വ്യക്തിപരമായഅഭിപ്രായമാണ്. . ട്വിറ്റർ: @PrasanthIAS. )\nFirst published: August 05, 2021, 17:25 IST\nPrasanth BroPrasanth Nairschool opening


Koodathai murder case and the vital evidence | 'സര്, സിലി മരിച്ച ദിവസം ഞാന് ദന്താശുപത്രിയില് ഉണ്ടായിരുന്നു';പോലീസിനെ തേടിയെത്തിയ നിര്‍ണായക കോള് - Malayalam Oneindia\n10 min ago മകള് വൈഗയെ പുഴയിലെറിഞ്ഞെന്ന് സനുവിന്റെ മൊഴി, പിന്നാലെ ആത്മഹത്യ ചെയ്യാന് പദ്ധതിയിട്ടു, നടന്നില്ല\n38 min ago കൊവിഡ് കുതിച്ചുയരുന്നു; ആരോഗ്യപ്രവർത്തകർക്കുള്ള 50 ലക്ഷത്തിന്റെ ഇൻഷൂറൻസ് പദ്ധതി നിർത്തലാക്കി കേന്ദ്രം\nUpdated: Tue, Nov 5, 2019, 15:33 [IST]\nകോഴിക്കോട്: 14 വര്‍ഷം മുന്‍പ് നടന്ന ആറ് മരണങ്ങള്. അതും ഒരേ കുടുംബത്തില്. അസ്വാഭാവികതയേറ്റുന്ന ഒരുപാട് കാര്യങ്ങള് ഈ ആറ് മരണങ്ങളിലും ഉണ്ടായിരിന്നു. കൂടത്തായിയിലെ ആറ് പേരുടേയും കല്ലറ പൊളിച്ച് പരിശോധിക്കുമ്പോഴും കൊലപാതകമാണോയെന്ന സംശയത്തിനപ്പുറം മറ്റൊരു തെളിവുകളോ വെളിപ്പെടുത്തലുകളോ മൊഴികളോ പോലീസിന് ലഭിച്ചിരുന്നില്ല.\nഎന്നാല് ആറും കൊടും ക്രൂരമായ കൊല തന്നെയാണെന്ന നിഗമനത്തില് പോലീസ് എത്തിയപ്പോഴേക്കും അടുത്ത വെല്ലുവിളി തെളിവുകളായിരുന്നു. എന്നാല് കേസിന്‍റെ നാള് വഴിയില് പോലീസിനെ അമ്പരപ്പിച്ചത് ആകസ്മികമായി തങ്ങളെ തേടിയെത്തിയ തെളിവുകളും സാക്ഷികളും തന്നെ.\nആറ് പേരുടെ മരണം\n2002 മുതല് 2016 വരെയുള്ള കാലയളവിലാണ് കുടുംബത്തിലെ ആറ് പേര് ഒരേ സാഹചര്യത്തില് മരിച്ചത്. കല്ലെറ പൊളിയ്ക്കുന്നത് വരെ കൂടത്തായിലേത് കൊലപാതകമാണെന്ന നിഗമനത്തിലായിരുന്നു പോലീസെങ്കിലും ഇവ സാധൂകരിക്കുന്ന തെളിവുകളോ സാക്ഷികളോ പോലീസിന് ലഭിച്ചിരുന്നില്ല. ഇതിനിടയില് അന്വേഷണം വഴിതെറ്റിക്കാനുള്ള മുഖ്യപ്രതി ജോളിയുടെ ശ്രമങ്ങള് മറുവശത്തും.\nഎന്നാല് അന്വേഷണം പുരോഗമിക്കവെ ഞെട്ടിക്കുന്ന തെളിവുകളും സാക്ഷികളുമാണ് പോലീസിനെ തേടിയെത്തിയത്. പൊന്നാമറ്റത്തെ ആറ് കൊലകളും നടത്തിയത് സയനൈഡ് നല്‍കിയാണെന്നായിരുന്നു ജോളി പോലീസിന് നല്‍കിയ മൊഴി. അറസ്റ്റ് ചെയ്യാന് പോലീസ് വീട്ടില് എത്തിയപ്പോള് സയനൈഡ് ആണെന്ന് പറഞ്ഞ് ജോളി പോലീസിന് ഒരു കുപ്പി എടുത്ത് നല്‍കി.\nഅത് സയനൈഡ് അല്ലെന്ന് കണ്ടെത്താന് പോലീസിന് അധികം സമയം വേണ്ടിവന്നില്ല. എന്നാല് യഥാര്‍ത്ഥ സയനൈഡ് കണ്ടെത്താന് പോലീസിന് കഴിഞ്ഞില്ല. ഒരിക്കല് ആകസ്മികമായി പൊന്നാമറ്റത്ത് നടത്തിയ പരിശോധനയില് അടുക്കളയില് നിന്ന് അന്വേഷണ സംഘത്തിന് സയനൈഡ് സൂക്ഷിച്ച കുപ്പി കണ്ടെത്താനായി.\nകാറില് നിന്ന് സയനൈഡ്\nമറ്റൊരിക്കല് ജോളിയുടെ കാറ് പരിശോധനയ്ക്ക് വിധേയമാക്കിയപ്പോള് അതില് നിന്നും സയനൈഡ് കിട്ടി. ഇതോടെ കൊലയ്ക്കുപയോഗിച്ച പ്രധാനവസ്തുവെന്ന ചോദ്യത്തിന് ഉത്തരം കണ്ടെത്താന് പോലീസിന് കഴിഞ്ഞു. റോയിയുടെ കൊലപാതകത്തിലാണ് ജോളിയെ ആദ്യം പോലീസ് അറസ്റ്റ് ചെയ്യുന്നത്. എന്നാല് അവിടേയും വില്ലനായത് തെളിവുകള് തന്നെ.\n15 ലക്ഷത്തിന്‍റെ പോളിസി\nകടലക്കറിയില് സയൈനഡ് കലര്‍ത്തിയാണ് റോയിയെ ജോളി കൊലപ്പെടുത്തിയത്. പോസ്റ്റുമാര്‍ട്ടത്തില് സയനൈഡ് കണ്ടെത്തിയിരുന്നു. മറ്റ് തെളിവുകളും റോയിയുടെ മരണവുമായി ബന്ധപ്പെട്ട് പോലീസ് ശേഖരിച്ചു. അതില് അവസാനത്തേതായിരുന്നു റോയി മരിക്കുന്നതിന് മുന്‍പ് 15 ലക്ഷം രൂപയുടെ ഇന്‍ഷുറന്‍സ് പോളിസി റോയിയുടെ പേരില് എടുത്തെന്ന വിവരം.\nഫോണ് കോള് വഴി\nഒരു ഫോണ് കോള് വഴിയാണ് പോലീസിന് ഈ വിവരം ലഭിച്ചത്. റോയി മരിച്ചാല് 45 ലക്ഷം രൂപവരെ നോമിനിക്ക് ലഭിക്കുന്ന പോളിസിയായിരുന്നു അത്. ജോളി തന്നെയാണ് പോളിസി എടുക്കാന് റോയിയെ നിര്‍ബന്ധിച്ചതെന്നാണ് പോലീസിന്‍റെ നിഗമനം. ജോളിയും മക്കളും തന്നെയായിരുന്നു നോമിനികളും. പോളിസിയെ കുറിച്ച് കൂടുതല് അന്വേഷിക്കാനുള്ള ശ്രമത്തിലാണ് പോലീസ്.\nഷാജുവിന്‍റെ ആദ്യ ഭാര്യ സിലിയുടെ മരണത്തില് തുടക്കം മുതല് തന്നെ ഒരു സുപ്രധാന സാക്ഷിയെ പോലീസ് തേടിയിരുന്നു. താമരശ്ശേരിയിലെ ദന്താശുപത്രിയില് വെച്ചാണ് സിലി മരിച്ചത്. ജോളി സയനൈഡ് കലര്‍ത്തിയ ഗുളികയും വെള്ളവും കഴിച്ച് കുഴഞ്ഞ വീണ സിലി പിന്നാലെ മരിക്കുകയായിരുന്നു.\nസിലി കുഴഞ്ഞ് വീണപ്പോള് ക്ലിനിക്കില് ഉണ്ടായിരുന്ന ആളെയായിരുന്നു പോലീസ് തേടിയിരുന്നത്. കേസില് ഇയാളുടെ മൊഴി നിര്‍ണായകമാണ്. എന്നാല് ഒരുപാട് അന്വേഷിച്ചിട്ടും അയാളെ പോലീസിന് കണ്ടെത്താന് സാധിച്ചിരുന്നില്ല.\nഅതേസമയം ജോളി അറസ്റ്റിലായി ദിവസങ്ങള്‍ക്കകം തന്നെ സാക്ഷി പോലീസിനെ തേടിയെത്തി. ഫോണിലൂടെയായിരുന്നു ആള് പോലീസിനെ ബന്ധപ്പെട്ടത്. സര് സിലി മരിച്ച ദിവസം താനാണ് ദന്താശുപത്രിയില് ഉണ്ടായിരുന്നതെന്ന് അയാള് പോലീസിനെ വിളിച്ച് പറയുകയായിരുന്നുവെന്ന് മാതൃഭൂമി റിപ്പോര്‍ട്ട് ചെയ്തു.\nആല്‍ഫൈന് കേസിലും നിര്‍ണായകമായത് സാക്ഷികളുടെ മൊഴികള് തന്നെയായിരുന്നു. ,സിലിയുടെ അടുത്ത ബന്ധുവാണ് ജോളിയ്ക്കെതിരെ ആദ്യം രംഗത്തെത്തിതയത്. സിലിയുടെ ആഭരണങ്ങള് കാണാതായെന്ന ബന്ധുവിന്‍റെ ആരോപണത്തെ തുടര്‍ന്ന് നടത്തിയ അന്വേഷണത്തില് അവ ജോളി പണയം വെച്ചിരിക്കുകയായിരുന്നുവെന്ന് കണ്ടെത്തി.\nഇത്തരത്തില് സാക്ഷികളും മൊഴികളും ചേര്‍ത്ത് ജോളിയെ കത്രിക പൂട്ടിട്ട് പൂട്ടാന് ഒരുങ്ങുകയാണ് പോലീസ്. ഇനി വേണ്ടത് ഈ ആറ് മരണങ്ങളും സംബന്ധിച്ച ഫോറന്‍സിക് റിപ്പോര്‍ട്ടാണ്. പ്രായം തെളിയിക്കുന്ന മൃതദേഹങ്ങളുടെ പ്രാഥമിക പരിശോധന ഫലം പുറത്തുവന്നട്ടുണ്ട്. ഇതില് മരണ കാരണം കണ്ടെത്താനായില്ലേങ്കില് സാമ്പളുകള് വിദേശത്ത് പരിശോധന നടത്തേണ്ടി വരും.\nKoodathai murder case and the vital evidence


pinarayi vijayan ലീഗിനെതിരെ വിമര്‍ശനവുമായി മുഖ്യമന്ത്രി\n‘അമ്മയെയും പെങ്ങളെയും തിരിച്ചറിയാനുള്ള സംസ്‌കാരമെങ്കിലും വേണം’; മുസ്ലിം ലീഗിനെതിരെ അതിരൂക്ഷ വിമര്‍ശനവുമായി മുഖ്യമന്ത്രി\nമുസ്ലിം ലീഗിന്റെ വ്യക്ത്യാധിക്ഷേപത്തിനെതിരെ ആഞ്ഞടിച്ച് മുഖ്യമന്ത്രി പിണറായി വിജയന്. തന്റെ പിതാവിനെ പറയാന് മാത്രം എന്ത് വികാരമാണ് ലീഗിനെ നയിക്കുന്നതെന്ന് മുഖ്യമന്ത്രി ചോദിച്ചു. ചെത്തുകാരന്റെ മകനായതില് അഭിമാനമാണ്. മുസ്ലിം ലീഗിന്റെ സംസ്‌കാരം എന്താണെന്ന് കോഴിക്കോട്ട് കണ്ടതാണെന്ന് പറഞ്ഞ മുഖ്യമന്ത്രി, അമ്മയെയും പെങ്ങളെയും തിരിച്ചറിയാനുള്ള സംസ്‌കാരമെങ്കിലും വേണമെന്ന് മുഖ്യമന്ത്രി ലീഗിനെതിരെ പറഞ്ഞു.\nമുസ്ലിം ലീഗിന് എന്തിനാണ് ഇത്രയും വലിയ അസഹിഷ്ണുതയെന്നും മുഖ്യമന്ത്രി ചോദിച്ചു. സിപിഐഎം കണ്ണൂര് ജില്ലാ സമ്മേളന പൊതുയോഗത്തിലാണ് മുഖ്യമന്ത്രിയുടെ അതിരൂക്ഷമായ പ്രതികരണം.\n‘വഖഫ് ബോര്‍ഡിന്റെ പ്രശ്‌നവുമായി ബന്ധപ്പെട്ട് നിങ്ങള് എന്തിനാണ് എന്റെ ഹൈ സ്‌കൂള് ജീവിതകാലത്ത് മരണപ്പെട്ടുപോയ ആ പാവപ്പെട്ട അച്ഛനെ പറയുന്ന നില ഉണ്ടായത്? അദ്ദേഹം എന്ത് തെറ്റ് നിങ്ങളോട് ചെയ്തു? അദ്ദേഹം ചെത്തുകാരനായതാണോ തെറ്റ്? ഞാന് ഇതിനു മുമ്പ് പല വേദികളില് പറഞ്ഞതല്ലേ, ആ ചെത്തുകാരന്റെ മകനായതില് അഭിമാനിക്കുന്നുവെന്ന്. ചെത്തുകാരന്റെ മകന് എന്നു പറയുമ്പോള് പിണറായി വിജയന് എന്ന എനിക്ക് വല്ലാത്ത വിഷമം ആയി പോകുമെന്നാണോ ചിന്ത’?\nRead Also : വ്യക്തിപരമായ പരാമർശങ്ങൾക്ക് ന്യായീകരണമില്ല; വിവാദ പരാമർശത്തിൽ ഖേദം പ്രകടിപ്പിച്ച് സാദിഖ് അലി ശിഹാബ് തങ്ങൾ\nനിയമനങ്ങള് പിഎസ്‌സിക്ക് വിടാനുള്ള തീരുമാനം വഖഫ് ബോര്‍ഡിന്റേതാണ്. അവരുടെ തീരുമാനം അനുസരിച്ചാണ് നിയമം നടപ്പാക്കുന്നത്. അതില് സര്‍ക്കാരിന് പ്രത്യേക വാശിയൊന്നും ഇല്ല. വിഷയം ചര്‍ച്ച ചെയ്യുന്നത് വരെ ഇപ്പോഴത്തെ സ്ഥിതി തുടരുമെന്നും മുഖ്യമന്ത്രി പറഞ്ഞു.\n‘ഒന്നേ പറയാനുള്ളൂ, അമ്മയേയും പെങ്ങളേയും തിരിച്ചറിയണം. അതാണ് ആദ്യം വേണ്ടത്. കുടുംബത്തില് നിന്നും സംസ്‌കാരം തുടങ്ങണം. ആ പറഞ്ഞ ആള്‍ക്ക് അത് ഉണ്ടോയെന്ന് അദ്ദേഹത്തിന്റെ സഹപ്രവര്‍ത്തകര് ആലോചിച്ചാല് മതി’. മുഖ്യമന്ത്രി പിണറായി വിജയന് വ്യക്തമാക്കി.\nStory Highlights : pinarayi vijayan, muslim league\nRead more on: Muslim League | pinarayi vijayan


ഫുഡ് കളറോ പ്രിസർവേറ്റീവോ ചേർക്കാതെ ഒരു കിടിലം പഴം ജാം. എല്ലാവരും ട്രൈ ചെയ്തു നോക്കു നിങ്ങൾക്ക് തീർച്ചയായും ഇഷ്ടപെടും ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കല്ലേ സിമ്പിളായി തയ്യാറാക്കാൻ കഴിയുന്ന ടേസ്റ്റ് റെസിപ്പി ആണ്. | Recipeapp.in\nHome Recipes ഫുഡ് കളറോ പ്രിസർവേറ്റീവോ ചേർക്കാതെ ഒരു കിടിലം പഴം ജാം. എല്ലാവരും ട്രൈ ചെയ്തു നോക്കു...\nഫുഡ് കളറോ പ്രിസർവേറ്റീവോ ചേർക്കാതെ ഒരു കിടിലം പഴം ജാം. എല്ലാവരും ട്രൈ ചെയ്തു നോക്കു നിങ്ങൾക്ക് തീർച്ചയായും ഇഷ്ടപെടും ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കല്ലേ സിമ്പിളായി തയ്യാറാക്കാൻ കഴിയുന്ന ടേസ്റ്റ് റെസിപ്പി ആണ്.\nഫുഡ് കളറോ പ്രിസർവേറ്റീവോ ചേർക്കാതെ ഒരു കിടിലം പഴം ജാം.\n1kg പാളയംകോടൻ പഴം\n11/4 cup പഞ്ചസാര (240 ml cup)\nഗ്രാമ്പൂ 11 എണ്ണം\nചെറിയ കഷണം കറുവപ്പട്ട\nപഴം ചെറുതായി മുറിച്ച് ഒരു കുക്കറിൽ ഇട്ട്പഴം നികക്കെ വെള്ളം ഒഴിച്ച് മൂന്ന് വിസിൽ അടിപ്പിച്ച് വേകിച്ചെടുക്കുക. ഇത് തണുത്തതിനു ശേഷം ഒരു അരിപ്പയിൽ ഇട്ട് ജ്യൂസ് അരിച്ചെടുക്കുക. ഈ ജ്യൂസ് ഒരു പാനിൽ ഒഴിച്ച് പഞ്ചസാര ഇട്ട് തിളപ്പിക്കുക. പിന്നീട് കറുപ്പട്ടയും ഗ്രാമ്പുവും ഇട്ട് തിളപ്പിക്കുക. ഇത് ഒന്ന് കുറുകി വരുമ്പോൾ ഗ്രാമ്പുവും പട്ടയും എടുത്തു മാറ്റുക. പിന്നീട് നാരങ്ങാ നീരൊഴിച്ച് കയ്യിൽ ഒട്ടുന്ന പരുവം ആകുന്നവരെ വറ്റിച്ചെടുക്കുക.ശേഷം അടുപ്പിൽ നിന്ന് വാങ്ങി തണുക്കാൻ വെക്കുക. നമ്മുടെ tasty യായിട്ടുള്ള ജാം തയ്യാർ. എല്ലാവരും ഒന്ന് try ചെയ്ത് നോക്കണേ :\nPrevious articleഈസി മിൽക്ക് പുഡിങ് …4 ചേരുവകൾ മാത്രം.. വളരെ എളുപ്പം. എല്ലാവരും ട്രൈ ചെയ്തു നോക്കു നിങ്ങൾക്ക് തീർച്ചയായും ഇഷ്ടപെടും ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കല്ലേ സിമ്പിളായി തയ്യാറാക്കാൻ കഴിയുന്ന ടേസ്റ്റ് റെസിപ്പി ആണ്.\nNext articleMuttachoru (മുട്ടചോറ് ) Variety ആയും Easy ആയും വീട്ടിൽ ഉണ്ടാക്കാവുന്ന ഒരു വിഭവമാണ് ഇത് . എല്ലാവരും ട്രൈ ചെയ്തു നോക്കു നിങ്ങൾക്ക് തീർച്ചയായും ഇഷ്ടപെടും ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കല്ലേ സിമ്പിളായി തയ്യാറാക്കാൻ കഴിയുന്ന ടേസ്റ്റി റെസിപ്പി ആണ്.\nഇന്ന് ബീറ്റ്റൂട്ട് ഉപയോഗിച്ച് അടിപൊളി കുറുമക്കറി ആയാലോ.. കുറച്ചു വെറൈറ്റി ആണ് എല്ലാവരും ട്രൈ ചെയ്തു നോക്കി രുചികരമായ...


|11 Sep 2019 12:00 PM GMT\nസാമ്പത്തിക പ്രശ്‌നങ്ങളില്ലാതെ ജീവിക്കണമെങ്കില് ചെലവ് നിയന്ത്രിച്ച്, കടം കുറച്ച്, നിക്ഷേപം വര്‍ധിപ്പിക്കുകയാണ് വേണ്ടത്. എന്നാല് സാമ്പത്തികമായി അറിവുള്ളവര് പോലും വരുത്തുന്ന ചില അബദ്ധങ്ങളുണ്ട്. അതാകട്ടെ സാമ്പത്തിക നില തന്നെ തകിടം മറിക്കാവുന്നതായി തീരാം. അത്തരത്തില് സാധാരണ സംഭവിക്കാറുള്ള ചില അബദ്ധങ്ങള്\n1. പഠനം നടത്താതെ ഓഹരിയില് നേരിട്ട് നിക്ഷേപിക്കല്\nഓഹരി വിപണിയുടെ പെട്ടെന്നുള്ള വീഴ്ച നിക്ഷേപകരെ സാരമായി ബാധിക്കും. ബജറ്റിനു ശേഷം ബ്ലൂ ചിപ്പ് കമ്പനികളുടേതടക്കം ഓഹരി വില ഇടിഞ്ഞിരുന്നു. അതേ സമയം മറ്റു പല ഓഹരികളുടെയും വില പല കാരണങ്ങളാല് കൂടിയിട്ടുമുണ്ട്. പഠിച്ച് നിക്ഷേപിച്ചാല് ഇത്തരം നഷ്ടം വരാതെ നോക്കാം.\n2. വൈവിധ്യവല്‍കരണത്തിനായി ഒരുപാട് ഓഹരികള്\nവൈവിധ്യവല്‍കരണം നിക്ഷേപത്തിന്റെ റിസ്‌ക് കുറയ്ക്കുവാന് സഹായിക്കും. എന്നാല് അത് ഏറിയാലും കുഴപ്പമാണ്. 15-20 ഓഹരികള് വരെ ഇങ്ങനെ വാങ്ങുന്നതില് കുഴപ്പമില്ല. എന്നാല് ഒരേ കാറ്റഗറിയില് പെട്ട വിവിധ കമ്പനികളുടെ ഓഹരികള് വാങ്ങുന്നത് വൈവിധ്യവല്‍ക്കരണത്തില് പെടില്ല.\n3. അത്യാവശ്യ കാര്യങ്ങള്‍ക്കായി നിക്ഷേപിക്കുന്നില്ല\nവര്‍ധിച്ചു വരുന്ന ജീവിത ചെലവുകളും ചെലവഴിക്കാനുള്ള വൈവിധ്യ മാര്‍ഗങ്ങളും പുതുതലമുറയെ അടിസ്ഥാന ആവശ്യങ്ങള് മറക്കാന് ഇടയാക്കുന്നു. ഇന്‍ഷുറന്‍സ്, റിട്ടയര്‍മെന്റ് സേവിംഗ് പോലുള്ള കാര്യങ്ങള്‍ക്ക് അവര് ശ്രദ്ധകൊടുക്കുന്നില്ല. ഭാവിയില് അപ്രതീക്ഷിതമായി എത്തുന്ന ചെലവുകളും സാമ്പത്തിക ആവശ്യങ്ങളും കണ്ടറിഞ്ഞ് നിക്ഷേപം നടത്തുകയാണ് വേണ്ടത്.\n4. നികുതി ലാഭിക്കാന് ഇന്‍ഷുറന്‍സ് പോളിസി\nആവശ്യമില്ലെങ്കിലും നികുതി ലാഭിക്കാനായി മാത്രം ഇന്‍ഷുറന്‍സ് പോളിസി എടുക്കുന്നവരുണ്ട്. എന്നാല് പലതും ആവശ്യമായ കവര് നല്‍കുന്നതോ മികച്ച റിട്ടേണ് നല്‍കുന്നവയോ അല്ല. നികുതി ലാഭിക്കല് മാത്രമാകരുത് പോളിസിയെടുക്കലിലെ ലക്ഷ്യം.\n5. കടത്തെ മറക്കുന്നു\nക്രെഡിറ്റ് കാര്‍ഡ് മുഖേന ഇടപാടു നടത്തുമ്പോള് ശ്രദ്ധിച്ചില്ലെങ്കില് പല പ്രശ്‌നങ്ങളുമുണ്ടാകാം. ക്രെഡിറ്റ് കാര്‍ഡ് നിരക്കുകളെ കുറിച്ച് ബോധവാന്മാരായിരിക്കുക, ബാങ്കില് നിന്ന് ലഭിക്കുന്ന ക്രെഡിറ്റ് കാര്‍ഡ് സ്‌റ്റേറ്റ്‌മെന്റുകള്, എസ്എംഎസ് അലേര്‍ട്ടുകള് എന്നിവയെ അവഗണിക്കാതിരിക്കുക തുടങ്ങിയ കരുതലുകള് എടുത്തിരിക്കണം.


ആരാധകര്‍ക്ക് സാഹോ സര്‍പ്രൈസുമായി ചൊവ്വ) സോഷ്യല് മീഡിയയില് എത്തുമെന്ന് പ്രഭാസ്. തന്റെ ഇന്‍സ്റ്റാഗ്രാം പേജിലൂടെയാണ് സര്‍പ്രൈസ് വാര് ത്ത താരം ആരാധകരുമായി പങ്കു വെച്ചത്. വീഡിയോ പുറത്തുവന്നതോടെ എന്തായിരിക്കും പ്രഭാസിന്റെ സര്‍പ്രൈസ് എന്നറിയാനുള്ള ആകാംക്ഷയി ലാണ് ആരാധകരും. ഇന്‍സ്റ്റാഗ്രാം പേജിലൂടെയാകും ആ സര്‍പ്രൈസ് പുറത്തു വിടുക യെന്നും പ്രഭാസ് വീഡിയോയില് പറയുന്നുണ്ട്. ഇന്ന് ഉച്ചയ്ക്ക് 12മണി ക്കായിരുന്നു ആരാധകരെ ആകാംക്ഷയിലാക്കിയുള്ള താരത്തിന്റെ സര്‍പ്രൈ സ് വീഡിയോ പേജില് പോസ്റ്റ് ചെയ്തത്.( Instagram.com/ActorPrabhas )\nസ്വാതന്ത്ര്യദിനമായ ആഗസ്റ്റ് 15-ന് ഹിന്ദി, തമിഴ്, തെലുങ്ക് ഭാഷകളില് പ്രദര്‍ശനത്തിനെത്തുന്ന ചിത്രത്തിന്റെ മലയാളം ഡബ്ബ് പതിപ്പും അന്നേ ദിവസം തന്നെ ഇറങ്ങും. മൂന്ന് വ്യത്യസ്ത ഭാഷകളില് എത്തുന്ന ആദ്യ പ്രഭാസ് ചിത്രമെന്ന പ്രത്യേകതയും സാഹോയ്ക്കുണ്ട്.ശ്രദ്ധാ കപൂര് നായികയായി എത്തുന്ന സാഹോയുടെ സംവിധാനം നിര്‍വ്വഹിച്ചിരിക്കുന്നത് റണ് രാജ റണ് എന്ന തെലുങ്ക് ചിത്ര ത്തിലൂടെ ശ്രദ്ധേയനായ സുജീത്താണ്. പ്രശസ്ത ളീവു ഡ് ആക്ഷന് കോ-ഓര്‍ഡിനേറ്റര് കെന്നി ബേറ്റ്സാണ് ചിത്രത്തിന്റെ ആക്ഷന് കൊറിയോഗ്രാഫര്. ബാഹുബലിയുടെ ആര്‍ട്ട് ഡയറക്ടറായിരുന്ന സാബു സിറിലാണ് സാഹോയുടെയും കലാസംവിധായകന്. ശങ്കര് ഇശാന് ലോയ് ത്രയം സംഗീതം നിര്‍വഹിക്കുന്ന ചിത്രത്തിന്റെ ഛായാഗ്രഹണം ആര് മഥിയും എഡിറ്റിങ് ശ്രീകര് പ്രസാദുമാണ് നിര്‍വഹിക്കുന്നത്. യുവി ക്രിയേഷന്‍സിന്റെ ബാനറില് നിര്‍മ്മിക്കുന്ന സിനിമയില് മലയാള ചലച്ചിത്രതാരം ലാലും ശ്രദ്ധേയമായ കഥാപാത്രമായി എത്തുന്നു. ജാക്കി ഷ്രോഫ്, നീല് നിതിന് മുകേഷ്, മന്ദിര ബേദി, ചങ്കി പാണ്ഡേ, മഹേഷ് മഞ്ജറേക്കര്, അരുണ് വിജയ്, മുരളി ശര്‍മ തുടങ്ങിയവരും ചിത്രത്തില് വേഷമിടുന്നു


പട്ടാപ്പകല് തോക്ക് ചൂണ്ടി 30 ലക്ഷം ആവശ്യപ്പെട്ടു…\nആലപ്പുഴ : ആലപ്പുഴ നഗരത്തിൽ വൃദ്ധയെ തോക്ക് ചൂണ്ടി ഭീഷണിപ്പെടുത്തി പണം തട്ടാൻ ശ്രമം. കോൺവെന്‍റ് സ്ക്വയറിൽ താമസിക്കുന്ന റിട്ടയേർഡ് അധ്യാപിക ലില്ലി കോശിയെ ഭീഷണിപ്പെടുത്തിയാണ് 30 ലക്ഷം രൂപ ആവശ്യപ്പെട്ടത്.\nവൈകിട്ട് 3.30 ഓടെയാണ് സംഭവം. 86കാരി ലില്ലി കോശിയും ജോലിക്കാരിയും മാത്രമാണ് വീട്ടിൽ ഉള്ളത്. മുഖം മൂടി ധരിച്ച് ബൈക്കിൽ എത്തിയ അജ്ഞാതൻ വീടിന്റെ കോളിങ് ബെല്ലടിച്ചു. കൊറിയർ നൽകാൻ വന്നത് ആണെന്ന് പറഞ്ഞ് വാതിൽ തുറക്കാനും ആവശ്യപ്പെട്ടു. 30 ലക്ഷം തരാന് ആവശ്യപ്പെട്ടു. ഇല്ലെന്ന് പറഞ്ഞപ്പോള് എന്തെങ്കിലും തരാന് പറഞ്ഞു. പൊലീസിനെ വിളിക്കുമെന്ന് പറഞ്ഞപ്പോള് തോക്കുചൂണ്ടിയിട്ട് വെടിവെച്ച് കൊല്ലുമെന്ന് പറഞ്ഞു.\nപണമോ സ്വർണമോ ഇല്ലെന്ന് ആവർത്തിച്ചു പറഞ്ഞപ്പോൾ അടുത്ത ദിവസം വീണ്ടും വരും എന്ന് പറഞ്ഞാണ് അജ്ഞാതൻ മടങ്ങിയത്. ബൈക്കിന്‍റെ നമ്പർ കണ്ടെത്തി ആളെ പിടികൂടാൻ ആണ് പോലീസ് ശ്രമം. ലില്ലി കോശിയുടെ മക്കളും മരുമക്കളും ഏറെ നാളായി വിദേശത്ത് ആണ്.


Three films for Christmas season - Malayalam Filmibeat\nക്രിസ്തുമസിന് മൂന്ന് ചിത്രങ്ങള്\nഇത്തവണ ക്രിസ്തുമസിന് മൂന്ന് ചിത്രങ്ങളാണ് തിയേറ്ററുകളില്. ക്രിസ്തുമസ് ചിത്രങ്ങളുടെ കൂട്ടത്തില് ദിലീപിന്റെ രസികന് കഴിഞ്ഞയാഴ്ച റിലീസായി കഴിഞ്ഞു. മമ്മൂട്ടിയുടെ വേഷം, ജയറാം ചിത്രം അമൃതം എന്നിവയാണ് മറ്റ് ക്രിസ്തുമസ് ചിത്രങ്ങള്.\nഓണത്തിന് നാട്ടുരാജാവിലൂടെയും റംസാന്-ദീപാവലി സീസണില് മാമ്പഴക്കാലത്തിലൂടെയും ഹിറ്റുകള് സൃഷ്ടിച്ച മോഹന്‍ലാലിന് ഇത്തവണ ക്രിസ്തുമസ് ചിത്രമില്ല. അതേ സമയം ഓണച്ചിത്രമായ കാഴ്ചയും റംസാന്-ദീപാവലി ചിത്രമായ ബ്ലാക്കും കൊയ്ത വന്‍വിജയം ആവര്‍ത്തിക്കാന് വേഷവുമായി മമ്മൂട്ടി ക്രിസ്തുമസിനും തന്റെ സാന്നിധ്യം അറിയിക്കുന്നു.\nവേഷം സംവിധാനം ചെയ്തിരിക്കുന്നത് വി. എം. വിനുവാണ്. മമ്മൂട്ടി ഒരിക്കല് കൂടി കുടുംബനായകന്റെ വേഷമണിയുകയാണ് ഈ ചിത്രത്തില്. ഒരു ഇടവേളക്ക് ശേഷം മലയാളത്തില് തിരിച്ചെത്തുന്ന മോഹിനിയാണ് വേഷത്തില് മമ്മൂട്ടിയുടെ നായിക. മമ്മൂട്ടി അവതരിപ്പിക്കുന്ന അപ്പു എന്ന കഥാപാത്രത്തിന്റെ അനുജനായി ഇന്ദ്രജിത്ത് വേഷമിടുന്നു. ഇന്ദ്രജിത്തിന്റെ ഭാര്യയായി ഗോപികയും. ഇന്നസെന്റാണ് മമ്മൂട്ടിയുടെ അച്ഛനായി അഭിനയിക്കുന്നത്.\nകഴിഞ്ഞ വര്‍ഷത്തെ ക്രിസ്തുമസ് ചിത്രമായ മനസിനക്കരെ നേടിയ വന്‍വിജയം ആവര്‍ത്തിക്കാന് ഇത്തവണ അമൃതം എന്ന ചിത്രവുമായാണ് ജയറാമെത്തുന്നത്. സിബി മലയില് സംവിധാനം ചെയ്ത ഈ ചിത്രത്തില് ജയറാമിന് കുടുംബനാഥന്റെ വേഷമാണ്. ഗോപി എന്ന കര്‍ഷകനായാണ് ജയറാം അഭിനയിക്കുന്നത്. പത്മപ്രിയയാണ് ചിത്രത്തിലെ നായിക. ജയറാമിന്റെ അനുജനായി അരുണ് വേഷമിടുന്നു.\nക്രിസ്തുമസിന് ഒരാഴ്ച മുമ്പുതന്നെ ദിലീപ് ചിത്രമായ രസികന് തിയേറ്ററിലെത്തിക്കഴിഞ്ഞു. നേരത്തെ തിയേറ്ററിലെത്തിയത് ചിത്രത്തിന്റെ ബോക്സോഫീസ് പ്രകടനത്തിന് ഗുണകരമാവുമെന്നാണ് കണക്കുകൂട്ടല്. മീശമാധവന് ശേഷം ലാല് ജോസും ദിലീപും ഒന്നിക്കുന്ന ചിത്രമാണ് ഇത്. ഒരു ദിലീപ് ചിത്രത്തില് നിന്ന് പ്രേക്ഷകര് പ്രതീക്ഷിക്കുന്ന ചേരുവകളെല്ലാം രസികനിലുണ്ട്. സംവൃത, ഹരിപ്രിയ എന്നിവരാണ് ചിത്രത്തിലെ നായികമാര്.


ബിജെപി ജനറല് സെക്രട്ടറി ശോഭാ സുരേന്ദ്രനെനും വി മുരളീധരൻ എംപിയ്‌ക്കും എതിരെ അറസ്‌റ്റ് വാറണ്ട്. | Malayalammedia\nബിജെപി ജനറല് സെക്രട്ടറി ശോഭാ സുരേന്ദ്രനെനും വി മുരളീധരൻ എംപിയ്‌ക്കും എതിരെ അറസ്‌റ്റ് വാറണ്ട്.\nതൃശ്ശൂർ : ബിജെപി സംസ്ഥാന ജനറല് സെക്രട്ടറി ശോഭാ സുരേന്ദ്രനെനും വി മുരളീധരൻ എംപിയ്‌ക്കും എതിരെ . തൃശൂര് അഡീഷനല് ജില്ലാ കോടതി(3)ൻറെ അറസ്‌റ്റ് വാറണ്ട്. പാലിയേക്കര ടോള് പ്ലാസയ്‌ക്കെതിരെ 2012ല് നടന്ന സമരത്തിന്റെ പേരിലാണിത്\nവി മുരളീധരന് എം പി, ശോഭാ സു.രേന്ദ്രന് എന്നിവർ ഉൾപ്പടെ 10 ബിജെപി നേതാക്കള്‍ക്കെതിരെ അറസ്റ്റ് വാറണ്ട് നിലവിലുണ്ട്. എന്നാല് ഇവരില് ശോഭാ സുരേന്ദ്രനും അനീഷും ജാമ്യമെടുക്കാന് തയ്യാറായിരുന്നില്ല. കേസുമായി ബന്ധപ്പെട്ട് കോടതിയില് ഹാജരാകാത്ത ഇരുവർക്കും അറസ്‌റ്റ് വാറണ്ട് ഇറക്കിയത്.\n2012 ഫെബ്രുവരിയില് ആണ് ബിജെപി ടോള് പ്ലാസയ്‌ക്കെതിരെ സമരം നടത്തിയത്. ടോള് പ്ലാസയ്ക്കു നാശം വരുത്തിയതും ഗതാഗതം തടസ്സപ്പെടുത്തിയെന്നും മറ്റും ആരോപിച്ച് 54 പേര്‍ക്കെതിരെയാണ് കേസ് റജിസ്റ്റര് ചെയതിതിട്ടുള്ളത് .


തലമുറമാറ്റി ഭരണം : ഭരണത്തുടര്‍ച്ച ഉറപ്പിക്കാന് യുവാക്കളെ ഇറക്കി സിപിഎം – Media Mangalam\nതലമുറമാറ്റി ഭരണം : ഭരണത്തുടര്‍ച്ച ഉറപ്പിക്കാന് യുവാക്കളെ ഇറക്കി സിപിഎം\nതിരുവനന്തപുരം: നിയമസഭ തിരഞ്ഞെടുപ്പില് യുവജനങ്ങള്‍ക്ക് അര്‍ഹമായ പരിഗണന നല്‍കാന് തീരുമാനിച്ച് സിപിഎം. ആര്യ രാജേന്ദ്രനെ തിരുവനന്തപുരം കോര്‍പ്പറേഷന് മേയര് സ്ഥാനത്തേക്കു പരിഗണിച്ച മാതൃക സംസ്ഥാനമൊട്ടാകെ പിന്തുടരാനാണു സിപിഎം നീക്കം. ശക്തമായ മത്സരം നടക്കുന്ന മണ്ഡലങ്ങളില് യുവജനങ്ങളെ ഇറക്കിയാല് ഫലം അനുകൂലമാകുമെന്നും പാര്‍ട്ടി കണക്കുകൂട്ടുന്നു.\nഗതാഗതമന്ത്രിയും എന്‍സിപി നേതാവുമായ എ.കെ.ശശീന്ദ്രന് വിജയിച്ച ഏലത്തൂരില് ഡിവൈഎഫ്‌ഐ ദേശീയ പ്രസിഡന്റ് മുഹമ്മദ് റിയാസിനെ മത്സരിപ്പിക്കാനാണ് നീക്കം. പകരം ശശീന്ദ്രനു കണ്ണൂര് മണ്ഡലം പകരം നല്‍കാനും, ഡിവൈഎഫ്‌ഐ സംസ്ഥാന സെക്രട്ടറി എ.എ.റഹീമിനെ കളമശേരിയില് മത്സരിപ്പിക്കാനും ആലോചനയുണ്ട്. കെ.ബാബുവിനെതിരെ എം.സ്വരാജിനെ രംഗത്തിറക്കി തൃപ്പൂണിത്തുറ പിടിച്ച മാതൃകയാണ് നേതൃത്വത്തിന്റെ മനസ്സില്.ബാര് കോഴ വിഷയത്തില് ആരോപണങ്ങള് നേരിട്ട ബാബുവിനെ 4467 വോട്ടിനാണ് സ്വരാജ് പരാജയപ്പെടുത്തിയത്. പാലാരിവട്ടം പാലം അഴിമതിക്കേസില് വിജിലന്‍സ് അന്വേഷണം നേരിടുന്ന മുന്‍മന്ത്രി വി.കെ.ഇബ്രാഹിംകുഞ്ഞിന്റെ മണ്ഡലം പിടിക്കാന് കഴിയുമെന്ന വിശ്വാസത്തിലാണ് പാര്‍ട്ടി. എം.സ്വരാജ് തൃപ്പൂണിത്തുറയില് വീണ്ടും മത്സരിക്കും. പുതുപ്പള്ളിയില് ജെയ്ക് സി.തോമസിനാണ് സാധ്യത. മലമ്പുഴയിലോ തൃത്താലയിലോ എം.ബി.രാജേഷ് മത്സരിച്ചേക്കും. പി.രാജീവിനെ പെരുമ്പാവൂരില് പരിഗണിക്കുന്നു. എ.എന്.ഷംസീര് തലശേരിയില് തുടരും. അരൂരില് മനു സി.പുളിക്കലിനെ മത്സരിപ്പിക്കാനാണ് നീക്കം.ഡിവൈഎഫ്‌ഐ സംസ്ഥാന സെക്രട്ടേറിയറ്റില്‍നിന്ന് മനുവിനെ മാറ്റി. ജില്ലയിലെ പാര്‍ട്ടിയില് കേന്ദ്രീകരിക്കാനാണെന്നാണ് നേതൃത്വത്തിന്റെ വിശദീകരണം.\ncpm niyamasabha election\nസംസ്ഥാനത്ത് ഇന്ന് 3110 പേര്‍ക്ക് കോവിഡ് സ്ഥിരീകരിച്ചു;6പേരില് ജനിതക വകഭേദം വന്ന വൈറസിനെ കണ്ടെത്തി\nതിരുവല്ലത്ത് വയോധിക വീട്ടിനുള്ളില് മരിച്ച സംഭവം; പോലീസ് അന്വേഷണം ഊര്‍ജ്ജിതമാക്കി\n“മുൻ എംഎൽഎയുടെ പ്രസ്താവന കാണുമ്പോൾ ഉത്സവപ്പറമ്പിലെ പോക്കറ്റടിക്കാരനെയും എട്ടുകാലി മമ്മൂഞ്ഞിനെയുമാണ് ഓർമ്മ വരുന്നത്”; പി സി ജോർജിനെതിരെ രൂക്ഷ വിമർശനവുമായി പൂഞ്ഞാൽ എംഎൽഎ സെബാസ്റ്റ്യൻ കുളത്തുങ്കൽ


ജലസേചന പദ്ധതി പൂര്‍ത്തിയാക്കുന്നതിനായി സായിബാബയ്ക്ക് മുന്‍പില് കൈനീട്ടി മഹാരാഷ്ട്ര സര്‍ക്കാര്; ക്ഷേത്ര ട്രസ്റ്റില് നിന്നും വായ്പ എടുത്തത് 500 കോടി! - BIGNEWSLIVE | Latest Malayalam News\nവായ്പ തിരിച്ചടയ്ക്കുന്നതിനുള്ള കാലാവധി നിശ്ചയിച്ചിട്ടില്ല\nമുംബൈ: സായിബാബ ട്രസ്റ്റില് നിന്നും 500 കോടി വായ്പയെടുത്ത് മഹാരാഷ്ട്ര സര്‍ക്കാര്. ജലസേചന പദ്ധതി പൂര്‍ത്തിയാക്കുന്നതിനായിട്ടാണ് വായ്പയെടുത്തത്. അഹ്മദ് നഗര് ജില്ലയിലെ നീല്‍വാന്‍ഡെ ഇറിഗേഷന് പ്രൊജക്ട് പൂര്‍ത്തിയാക്കുന്നതിന് വേണ്ടിയാണ് വായ്പ.\nവായ്പ തിരിച്ചടയ്ക്കുന്നതിനുള്ള കാലാവധി നിശ്ചയിച്ചിട്ടില്ല. പലിശ രഹിത വായ്പയായാണ് സാമ്പത്തിക ഞെരുക്കമനുഭവപ്പെടുന്ന സര്‍ക്കാരിന് ട്രസ്റ്റ് പണം കൈമാറുന്നത്. വായ്പക്കായി ക്ഷേത്ര ട്രസ്റ്റിനെ സമീപിച്ച വിവരം ബിജെപി സ്ഥിരീകരിച്ചു. ക്ഷേത്ര ട്രസ്റ്റിനെ സമീപിച്ചുവെന്നും അവര് വായ്പ നല്‍കാമെന്ന് അറിയിച്ചതായും ബിജെപി നേതാവ് സുരേഷ് ഹവാരെയും പറഞ്ഞു.\n1200 കോടി രൂപയ്ക്കാണ് നീല്‍വാന്‍ഡെ പദ്ധതി. പദ്ധതിക്കായി രണ്ട് ഘട്ടങ്ങളിലായി 300, 400 കോടിരൂപ വീതം സര്‍ക്കാര് അനുവദിച്ചിരുന്നു. ബാക്കി വരുന്ന 500 കോടിയാണ് ഇപ്പോള് കടമെടുത്തിരിക്കുന്നത്. തീര്‍ത്ഥാട സീസണ് ആരംഭിച്ചതിനാല് പ്രതിദിനം 3.5 ലക്ഷം തീര്‍ത്ഥാടകരാണ് ഷിര്‍ദിയിലെത്തുന്നത്. ഷിര്‍ദി ഉള്‍പ്പെടുന്ന മേഖലയില് കടുത്ത ജലക്ഷാമമാണ് അനുഭവപ്പെടുന്നത്.\nTags: Maharashtra projectShirdi trust


സെഞ്ചുറിയുമായി ഹര്‍മന്‍പ്രീത്; വനിതാ ടി20 ലോകകപ്പില് കീവീസിനെതിരെ ഇന്ത്യക്ക് കൂറ്റന് സ്‌കോര്\nGuyana, First Published 9, Nov 2018, 10:08 PM IST\nവനിതാ ട്വന്റി20 ലോകകപ്പില് ഇന്ത്യക്കെതിരേ ന്യൂസിലന്‍ഡിന് 195 റണ്‍സ് വിജയലക്ഷ്യം. ടോസ് നേടി ബാറ്റിങ്ങിനിറങ്ങിയ ഇന്ത്യ ക്യാപ്റ്റന് ഹര്‍മന്‍പ്രീത് കൗറിന്റെ സെഞ്ചുറിയുടെ മികവില് നിശ്ചിത ഓവറില് അഞ്ച് വിക്കറ്റ് നഷ്ടത്തില് 194 റണ്‍സെടുത്തു.\nജോര്‍ജ്ടൗണ്: വനിതാ ട്വന്റി20 ലോകകപ്പില് ഇന്ത്യക്കെതിരേ ന്യൂസിലന്‍ഡിന് 195 റണ്‍സ് വിജയലക്ഷ്യം. ടോസ് നേടി ബാറ്റിങ്ങിനിറങ്ങിയ ഇന്ത്യ ക്യാപ്റ്റന് ഹര്‍മന്‍പ്രീത് കൗറിന്റെ സെഞ്ചുറിയുടെ മികവില് നിശ്ചിത ഓവറില് അഞ്ച് വിക്കറ്റ് നഷ്ടത്തില് 194 റണ്‍സെടുത്തു. 51 പന്തുകള് നേരിട്ട ഹര്‍മന്‍പ്രീത് 103 റണ്‍സെടുത്ത് പുറത്തായി. എട്ട് സിക്‌സും ഏഴ് ഫോറും അടങ്ങുന്നതായിരുന്നു ക്യാപ്റ്റന്റെ ഇന്നിങ്‌സ്. ട്വന്റി20 ഹര്‍മന്‍പ്രീതിന്റെ ആദ്യ സെഞ്ചുറിയാണിത്.\nനേരത്തെ തുടക്കത്തില് തന്നെ ഇന്ത്യക്ക് മൂന്ന് വിക്കറ്റുകള് നഷ്ടമായി. തായിന ഭാട്ടിയ (9), സ്മൃതി മന്ഥാന (2), ദയാലന് ഹേമലത (15) എന്നിവരുടെ വിക്കറ്റുകളാണ് ഇന്ത്യക്ക് നഷ്ടമായത്. എന്നാല് പിന്നീടെത്തിയ ജമീമ റോഡ്രിഗസും ഹര്‍മന്‍പ്രീതും ഇന്ത്യയെ മുന്നോട്ട് നയിച്ചു. ജമീമ 59 റണ്‍സെടുത്ത് പുറത്തായി. ഇരുവരും 133 റണ്‍സാണ് ഇന്ത്യന് ടോട്ടലിനോട് കൂട്ടിച്ചേര്‍ത്തത്. 103 റണ്‍സെടുത്ത ഹര്‍മന്‍പ്രീതിനെ ഇന്ത്യന് ഇന്നിങ്‌സിലെ അവസാന പന്തില് ഡിവൈന് പുറത്താക്കി. ലിയ തഹുഹു കിവീസിനായി രണ്ട് വിക്കറ്റുകള് വീഴ്ത്തി.\nടൂര്‍ണമെന്റിലെ ആദ്യ മത്സരമാണിത്. പാക്കിസ്ഥാന്, ഓസ്‌ട്രേലിയ, അയര്‍ലന്‍ഡ് എന്നിവരാണ് ഇന്ത്യക്കും ന്യൂസിലന്‍ഡിനുമൊപ്പം ഗ്രൂപ്പ് ബിയില്. 10 ടീമുകളാണ് ടൂര്‍ണമെന്റിന്റെ ഭാഗമാകുന്നത്. ഗ്രൂപ്പ് എയില് വെസ്റ്റ് ഇന്‍ഡീസ്, ബംഗ്ലാദേശ്, ഇംഗ്ലണ്ട്, ശ്രീലങ്ക, ദക്ഷിണാഫ്രിക്ക എന്നീ ടീമുകള് കളിക്കും.\nLast Updated 9, Nov 2018, 10:44 PM IST\nIndia vs New Zealand in Women's World Twenty20


October 2020 - 8:57 pm IST\nരോഗവിവരത്തെക്കുറിച്ച് ഇതുവരെ ബോസ്മാൻ വ്യക്തമാക്കിയിട്ടിരുന്നില്ല.ലോസ് ആഞ്ചൽസിലെ വീട്ടിൽ വെച്ചായിരുന്നു അന്ത്യം. മരണ സമയത്ത് ഭാര്യയും ബന്ധുക്കളും അടുത്തുണ്ടായിരുന്നു.\nഹോളിവുഡ് താരം ചാഡ്‌വിക്ക് ബോസ്മാൻ(43) അന്തരിച്ചു. കുടലിലെ അർബുദ ബാധയെ തുടർന്ന് കഴിഞ്ഞ നാല് വർഷമായി ഇദ്ദേഹം ചികിത്സയിലായിരുന്നു. രോഗവിവരത്തെക്കുറിച്ച് ഇതുവരെ ബോസ്മാൻ വ്യക്തമാക്കിയിട്ടിരുന്നില്ല.ലോസ് ആഞ്ചൽസിലെ വീട്ടിൽ വെച്ചായിരുന്നു അന്ത്യം. മരണ സമയത്ത് ഭാര്യയും ബന്ധുക്കളും അടുത്തുണ്ടായിരുന്നു.


ശബരിമല: സാവകാശ ഹര്‍ജി തുറക്കുക സങ്കീര്‍ണതകളുടെ ഊരാക്കുടുക്ക് | Shabarimala Women Entry| Travancore Devaswam Board| Supreme Court| Kerala Govt\nശബരിമല: സാവകാശ ഹര്‍ജി തുറക്കുക സങ്കീര്‍ണതകളുടെ ഊരാക്കുടുക്ക്\nNov 19, 2018, 06:00 PM IST\nവിധി വന്ന് ഒന്നര മാസം കഴിഞ്ഞു. അടിസ്ഥാന സൗകര്യങ്ങളെക്കുറിച്ച് ഇപ്പോഴാണോ ചിന്തിക്കുന്നതെന്ന്‌കോടതി ചോദിച്ചാല് ദേവസ്വം ബോര്‍ഡ് പരിങ്ങലിലാകും.\nകൊച്ചി: ശബരിമല വിധി നടപ്പാക്കാന് സാവകാശം തേടുന്ന ഹര്‍ജി ഫയല് ചെയ്തതു കൊണ്ടു മാത്രം അനുകൂല ഉത്തരവ് സുപ്രീം കോടതിയില്‍നിന്ന് ചിലപ്പോള് ലഭിച്ചേക്കില്ലെന്ന് അധികൃതര്‍ക്ക് അറിയാം. എങ്കിലും ഒരു കൈ നോക്കാം- ഭാഗ്യപരീക്ഷണമെന്ന നിലയില് മാത്രമാണ് തിരുവിതാംകൂര് ദേവസ്വം ബോര്‍ഡിന്റെ സാവകാശ ഹര്‍ജി.\nസെപ്റ്റംബര് 28-നാണ് വിധി വന്നത്. സ്ത്രീ പ്രവേശനം അനുവദിച്ചുകൊണ്ടുള്ള വിധി നടപ്പാക്കുമെന്നാണ് സര്‍ക്കാറിന്റെ ഉറച്ച നിലപാട്. വിധി ഒരു നിയമമായി സുപ്രീം കോടതി പ്രഖ്യാപിച്ചതാണ്. ഭരണഘടന അനുസരിച്ച് അത് സര്‍ക്കാരും ദേവസ്വം ബോര്‍ഡും നടപ്പാക്കിയേ പറ്റൂ.\nവിധി സമയബന്ധിതമായി നടപ്പാക്കണമെന്ന് സുപ്രീം കോടതി നിര്‍ദേശിച്ചിട്ടേയില്ല. അതിനാല് വിധി ഉടനടി പ്രാബല്യത്തിലായതാണ്. വിധി നടപ്പിലാക്കാനുള്ള പ്രായോഗിക ബുദ്ധിമുട്ടുകള് എന്തെങ്കിലും ഉണ്ടെങ്കില് അത് കോടതി മുമ്പാകെ കൊണ്ടുവന്ന് സാവകാശം നേടുക എന്നതാണ് ഹര്‍ജി കൊണ്ട് ഉദ്ദേശിക്കുന്നത്. അത് സുപ്രീം കോടതിക്ക് ബോധ്യപ്പെടണം. ഇല്ലെങ്കില് കനത്ത തിരിച്ചടി കിട്ടുക ദേവസ്വം ബോര്‍ഡിന് മാത്രമല്ല സര്‍ക്കാരിനും കൂടിയാണ്.\nജനുവരി 22 വരെ ഈ വിധിയില് തങ്ങള് ഇനി പിന്നോട്ടില്ലെന്നും അത് നടപ്പിലാക്കിയേ തീരൂ എന്നുമുള്ള വ്യക്തമായ സന്ദേശമാണ് കഴിഞ്ഞ ആഴ്ച സുപ്രീം കോടതി നല്‍കിയത്. റിവ്യൂ ഹര്‍ജികള് ജനവരി 22-നാണ് കോടതി വാദം കേള്‍ക്കുക. അതുവരെ സെപ്റ്റംബര് 28-ലെ വിധിക്ക് സ്റ്റേ ഇല്ല എന്നുള്ളത് കോടതി വ്യക്തമാക്കുകയും ചെയ്തിട്ടുണ്ട്. അതായത് വിധി നടപ്പാക്കുക, അതില് ജനുവരി 22 വരെ ഒരു പരിഗണനയുമില്ല. സര്‍ക്കാറിനെയും ദേവസ്വം ബോര്‍ഡിനെയും ഈ ഉത്തരവ് വെട്ടിലാക്കിയിട്ടുണ്ട്.\nറിവ്യൂ ഹര്‍ജികള് സാധാരണമായി കോടതി തള്ളിക്കളയുകയാണ് പതിവ്. ഇവിടെ കൂടുതല് പരിഗണന നല്‍കി വാദം കേള്‍ക്കണമെന്നുള്ള നിലപാട് സ്വീകരിച്ചുകൊണ്ടാണ് അവ ജനുവരി 22 ന് മാറ്റിവച്ചത്. അത് നല്ലത് തന്നെ. സെപ്റ്റംബര് 28 ലെ വിധി സ്റ്റേ ചെയ്യുന്നില്ല എന്ന് കോടതി ഉത്തരവിട്ടിരുന്നില്ലെന്ന് കരുതിയാലും അത് പ്രാബല്യത്തിലുണ്ടെന്ന് വ്യക്തം. അങ്ങനെയെങ്കില് വിധിക്ക് സ്റ്റേ ഇല്ലെന്ന് പ്രഖ്യാപിക്കുക വഴി ശബരിമല സ്ത്രീ പ്രവേശന വിധി സര്‍ക്കാര് നടപ്പാക്കുകതന്നെ വേണമെന്ന് അന്ത്യശാസനത്തിന്റെ രൂപത്തില് സുപ്രീം കോടതി വ്യക്തമാക്കിയിട്ടുണ്ട്. ഈ സാഹചര്യത്തില് സാവകാശ ഹര്‍ജിക്ക് പ്രസക്തിയില്ലെന്ന് നിയമവിദഗ്ധര് പറയുന്നു.\nശബരിമലയില് അടിസ്ഥാന സൗകര്യങ്ങള് വികസിപ്പിച്ച് തീര്‍ത്ഥാടകരുടെ യാത്ര സുഗമമാക്കാനാണ് തങ്ങള് ആഗ്രഹിക്കുന്നതെന്നും അതിനാല് സാവകാശ ഹര്‍ജി അനുവദിക്കണമെന്നുമുള്ള ആവശ്യം ദേവസ്വം ബോര്‍ഡിന് ഉന്നയിക്കാം. വിധി വന്ന് ഒന്നര മാസം കഴിഞ്ഞു. അടിസ്ഥാന സൗകര്യങ്ങളെക്കുറിച്ച് ഇപ്പോഴാണോ ചിന്തിക്കുന്നതെന്ന്‌കോടതി ചോദിച്ചാല് ദേവസ്വം ബോര്‍ഡ് പരിങ്ങലിലാകും. പ്രളയത്തിന് ശേഷം സ്ഥിതി ഗതികള് മാറിയതിനാല് അതെക്കുറിച്ച് വളരെ നേരത്തെ തന്നെ സര്‍ക്കാര് എന്തുകൊണ്ട് നടപടി എടുത്തില്ലെന്ന ചേദ്വും ഉയര്‍ന്നാല് ബോര്‍ഡിന്റെ നടപടിയില് ആത്മാര്‍ത്ഥതയില്ലെന്ന് കോടതിക്ക് ബോധ്യമാകും. ക്രമസമാധാന പ്രശ്‌നത്തെക്കുറിച്ച് കോടതി എന്തെങ്കിലും ചോദ്യം ഉന്നയിച്ച് ആഴത്തില് പരിശോധിച്ചാല് അത് സര്‍ക്കാറിന് കനത്ത തിരിച്ചടിയാകും. ക്രമസമാധാനപ്രശ്‌നം കൈകാര്യം ചെയ്യുന്നതില് സര്‍ക്കാറിന് വീഴ്ച ഉണ്ടായിട്ടുണ്ടെന്ന് കോടതിക്ക് അന്വേഷണത്തിലൂടെ ബോദ്യമായാല് അത് കനത്ത പ്രത്യാഘാതങ്ങള് വരുത്തിവെക്കും.\nഅടിസ്ഥാന സൗകര്യങ്ങള് ഉന്നയിച്ചാണ് സാവകാശ ഹര്‍ജി ഫയല് ചെയ്യുക. ഇതിനിടയില് സ്‌പെഷ്യല് കമ്മീഷണറും ജില്ലാ ജഡ്ജിയുമായ മനോജ് ഹൈക്കോടതിയില് നല്‍കിയ റിപ്പോര്‍ട്ട് സുപ്രീം കോടതി വിളിച്ചുവരുത്തിയാല് അതും സര്‍ക്കാറിന് വിനയാകും. ഭക്തര്‍ക്കുള്ള സഞ്ചാരസ്വാതന്ത്ര്യം നിഷേധിച്ച സര്‍ക്കാറിന്റെയും പോലീസിന്റെയും നടപടി ഏത് പൗരനും കക്ഷിചേര്‍ന്ന് സുപ്രീം കോടതിയില് ഉന്നയിക്കാം. ആഴത്തിലുള്ള കോടതിയുടെ പരിശോധനയില് സര്‍ക്കാറിന്റെ ഗുരുതരമായ വീഴ്ചകള് എന്തെങ്കിലും ഉണ്ടെങ്കില് പുറത്തുവരികയും ചെയ്യും. അതിനാല് സാവകാശ ഹര്‍ജി പണ്ടോരയുടെ പേടകം കോടതിയില് തുറന്ന് കാണിക്കാന് വഴിയൊരുക്കുമെന്ന് നിയമവിദഗ്ധര് കരുതുന്നു.\nസ്‌പെഷ്യല് കമ്മീഷണറുടെ റിപ്പോര്‍ട്ടില് ശബരിമലയില് ക്രമസമാധാന തകര്‍ച്ച വിശദീകരിക്കുന്നത്. ഈ റിപ്പോര്‍ട്ട് സാവകാശ ഹര്‍ജിയോടൊപ്പം ഉണ്ടെന്നാണ് അറിയുന്നത്. അങ്ങനെയാണെങ്കില് അത് കോടതി പരിശോധിക്കുന്നത് സര്‍ക്കാറിനും ബോര്‍ഡിനും തുടക്കത്തില് തന്നെ അമ്പരപ്പ് ഉണ്ടാക്കാനും ഇടയുണ്ട്. വിധി നടപ്പാക്കാന് പോംവഴികള് നിങ്ങള് തന്നെ ആലോചിക്കൂ എന്ന് കോടതിക്ക് പറയാവുന്നതാണ്. അതില് വീഴ്ച വന്നാല് കോടതി അലക്ഷ്യ ഹര്‍ജി സുപ്രീം കോടതിയില് പരാതിയുള്ള ആര്‍ക്കും ഫയല് ചെയ്യാം.\nക്രമസമാധാനത്തെ മുന്‍നിര്‍ത്തി വിധി നടപ്പാക്കാന് ബുദ്ധിമുട്ടുണ്ടെങ്കില് അത് സര്‍ക്കാരിന് സുപ്രീം കോടതിയില് ഉന്നയിക്കാം. ഭരണഘടനയിലെ 25-ാം അനുഛേദം അനുസരിച്ച് ഒരു പൗരന് മതവിശ്വാസത്തിനും ആരാധനക്കുമുള്ള സ്വാതന്ത്ര്യം മൗലികാവകാശമായി ഉറപ്പു നല്‍കിയിട്ടുള്ളതാണ്. എന്നാല് ഈ മൗലികാവകാശം ന്യായമായ നിയന്ത്രണങ്ങള്‍ക്ക് വിധേയമാണ്. പൊതുസമാധാനത്തിനും സാന്‍മാര്‍ഗികതയ്ക്കും മറ്റും വിധേയമായിട്ടുള്ളതാണ് ഈ മൗലികാവകാശമെന്ന് ഭരണഘടന തന്നെ വ്യവസ്ഥ ചെയ്യുന്നു.\nഅതിനാല് ക്രമസമാധാനപ്രശ്‌നം നിലനില്‍ക്കുന്ന ഒരു സ്ഥലത്ത് ഒരു പൗരന് ഈ അവകാശം പ്രയോഗിക്കാന് കഴിയില്ല. എന്നാല് മൗലികാവകാശങ്ങള് അന്യായമായിട്ടാണോ സര്‍ക്കാര് നിഷേധിച്ചിട്ടുള്ളതെന്ന് കോടതിക്ക് പരിശോധിക്കാം. നിയമവിരുദ്ധവും കോടതി വിധി ലംഘിക്കും വിധത്തിലുള്ള സര്‍ക്കാര് നടപടിയാണ് ഉണ്ടായിട്ടുള്ളതെന്ന് കോടതിക്ക് ബോധ്യപ്പെട്ടാല് പൗരസ്വാതന്ത്ര്യ ലംഘനത്തിന് കനത്ത വില സര്‍ക്കാര് നല്‍കേണ്ടിവരും.\nക്രമസമാധാന പ്രശ്‌നം എങ്ങനെ ഉണ്ടായി എന്നത് ആഴത്തില് സുപ്രീം കോടതിക്ക് അന്വേഷിക്കാം. ന്യായമായ നടപടിയല്ല സര്‍ക്കാര് സ്വീകരിച്ചിട്ടുള്ളതെങ്കില് കനത്ത തിരിച്ചടി സര്‍ക്കാറിന് കിട്ടും. ക്രമസമാധാന പ്രശ്‌നം സര്‍ക്കാറിനും കോടതിയുടെ ശ്രദ്ധയില്‍പ്പെടുത്താം. ഇനി കോടതി വിധി സര്‍ക്കാര് ലംഘിച്ചുകൊണ്ട് മൗലികവാദം ലംഘിച്ചുവെന്ന് പരാതിയുള്ളവര്‍ക്ക് കോടതി അലക്ഷ്യ ഹര്‍ജിയുമായി സുപ്രീം കോടതിയെ സമീപിക്കാം. അപ്പോഴും കോടതിക്ക് അന്വേഷിക്കാം.\nസാവകാശ ഹര്‍ജി കോടതി അനുവദിച്ചില്ലെങ്കില് ബോര്‍ഡിന് ഇങ്ങനെ പറയാം. 'ഞങ്ങള് ശ്രമിച്ചു നോക്കി. പക്ഷെ കോടതി കനിഞ്ഞില്ല.' ഒരു വിധത്തില് അത് ബോര്‍ഡും സര്‍ക്കാരും മുന്‍കൂര് ജാമ്യമെടുക്കലാണ്.\nസാവകാശ ഹര്‍ജി നല്‍കിയത് ദേവസ്വം ബോര്‍ഡാണ്. സര്‍ക്കാര് ഒഴിഞ്ഞുമാറി ഭാരം ബോര്‍ഡിന്റെ തലയില് കെട്ടിവെച്ചു. സര്‍ക്കാര് കൈ കഴുകി. ബോര്‍ഡാണ് സാവകാശ ഹര്‍ജി നല്‍കിയതെങ്കിലും സര്‍ക്കാറിന് നോട്ടീസ് നല്‍കി സര്‍ക്കാറിന് പറയാനുള്ളതും കോടതിക്ക് കേള്‍ക്കാം.\nContent Highlights: Shabarimala Women Entry, Travancore Devaswam Board, Supreme Court, Kerala Govt


ഉമ്മന് ചാണ്ടിക്കെതിരായ അപകീര്‍ത്തി പരാമര്‍ശത്തില് നഷ്ടപരിഹാരം നല്‍കാന് കോടതി വിധിച്ചത് വിഎസ് അച്യുതാനന്ദനും സിപിഐഎമ്മിനുമേറ്റ പ്രഹരമെന്ന് കെ സുധാകരന് - Welcome to Kerala Express News Portal\nHome ഉമ്മന് ചാണ്ടിക്കെതിരായ അപകീര്‍ത്തി പരാമര്‍ശത്തില് നഷ്ടപരിഹാരം നല്‍കാന് കോടതി വിധിച്ചത് വിഎസ് അച്യുതാനന്ദനും സിപിഐഎമ്മിനുമേറ്റ പ്രഹരമെന്ന് കെ സുധാകരന്\nകണ്ണൂര്: ഉമ്മന് ചാണ്ടിക്കെതിരായ അപകീര്‍ത്തി പരാമര്‍ശത്തില് നഷ്ടപരിഹാരം നല്‍കാന് കോടതി വിധിച്ചത് വിഎസ് അച്യുതാനന്ദനും സിപിഐഎമ്മിനുമേറ്റ പ്രഹരമെന്ന് കെപിസിസി അധ്യക്ഷന് കെ സുധാകരന്.\nഈ വിധി വി.എസിന് മാത്രമല്ല, നുണക്കഥകള് കൊണ്ട് എതിരാളികളെ വ്യക്തിഹത്യ ചെയ്യുന്ന സിപിഎമ്മിന് ഒന്നടങ്കം മുഖത്തേറ്റ പ്രഹരമാണ്. വ്യാജ ആരോപണങ്ങളില് പതറാതെ നിന്ന് നിയമ പോരാട്ടം നടത്തി വിജയിച്ച പ്രിയപ്പെട്ട ഉമ്മന്‍ചാണ്ടിയ്ക്ക് അഭിവാദ്യങ്ങളെന്നും സുധാകരന് പറഞ്ഞു.\nനുണ ഒരു ആയുധമാണ് ‘ സി പി എമ്മിന്റെ എറ്റവും വലിയ ആയുധമായി ആ പ്രസ്ഥാനത്തെ നിലനിര്‍ത്തുന്നതും നുണകള് തന്നെയാണ്. അത്തരത്തില് ഒരു വലിയ നുണ കോടതി പൊളിച്ചിരിക്കുന്നു. പ്രിയ സഹപ്രവര്‍ത്തകന് ഉമ്മന് ചാണ്ടിയ്‌ക്കെതിരെ സോളാറില് വ്യാജ അഴിമതി ആരോപണം ഉന്നയിച്ച വി.എസില് നിന്ന് 10.10 ലക്ഷം രൂപയും6ശതമാനം പലിശയും നഷ്ടപരിഹാരം ഈടാക്കാന് വിധി വന്നിരിക്കുന്നു. അടിസ്ഥാന രഹിത ആരോപണം ഉന്നയിച്ച വി.എസ് അച്ചുതാനന്ദന് അപഹാസ്യനായിരിക്കുന്നുവെന്നും സുധാകരന് പറഞ്ഞു.\nസോളാര് ഇടപാടുമായി ബന്ധപ്പെട്ട് നടത്തിയ പരാമര്‍ശവുമായി ബന്ധപ്പെട്ട് കോണ്‍ഗ്രസ് നേതാവ് ഉമ്മന് ചാണ്ടി നല്‍കി ഹര്‍ജിയിലാണ് മുന് മുഖ്യമന്ത്രി വിഎസ് അച്യൂതാനന്ദന് തിരിച്ചടിയേറ്റത്. പരാമര്‍ശത്തില് വിഎസ് ഉമ്മന്‍ചാണ്ടിക്ക് പത്തു ലക്ഷത്തി പതിനായിരം രൂപ നഷ്ടപരിഹാരമായി നല്‍കണമെന്ന് കോടതി വിധിച്ചു. തിരുവനന്തപുരം പ്രിന്‍സിപ്പല് സബ് കോടതിയുടേതാണ് ഉത്തരവ്.\n2013 ആഗസ്റ്റില് ഒരു സ്വകാര്യ ടെലിവിഷന് ചാനലിന് നല്‍കിയ അഭിമുഖത്തിലായിരുന്നു ഉമ്മന് ചാണ്ടിക്കെതിരെ വിഎസ് അഴിമതി ആരോപണം ഉന്നയിച്ചത്. അന്ന് മുഖ്യമന്ത്രിയായിരുന്ന ഉമ്മന് ചാണ്ടി ഒരു കമ്ബനി ഉണ്ടാക്കി അഴിമതി നടത്തിയെന്നായിരുന്നു വി.എസിന്റെ പരാമര്‍ശം. ഈ പരാമര്‍ശം മുന്‍നിര്‍ത്തിയാണ് ഉമ്മന് ചാണ്ടി നഷ്ടപരിഹാര കേസ് ഫയല് ചെയ്തത്.


വിമാനം തട്ടിയെടുത്തത് ആദ്യ ഭാര്യയെ കാണാന്; റാഞ്ചി അറസ്റ്റില്\nഅലക്സാൻഡ്രിയയിൽ നിന്നു കയ്റോയിലേക്ക് പോയ എംഎസ്181 എയർ ബസ് വിമാനമാണ് തട്ടിയെടുത്തത്.\nഈജിപ്ഷ്യൻ എയർ വിമാന റാഞ്ചലിന് നാടകീയ വഴിത്തിരിവ്. വിമാനം റാഞ്ചിയ ഈജിപ്ഷ്യൻ സ്വദേശിയായ ഇബ്രാഹിം സാമ്ഹ അറസ്റ്റിലായി. അലക്സാൻഡ്രിയയിൽ നിന്നു കയ്റോയിലേക്ക് പോയ എംഎസ്181 എയർ ബസ് വിമാനമാണ് റാഞ്ചിയത്. തുടർന്ന് വിമാനം സൈപ്രസിലെ ലർനാകാ വിമാനത്താവളത്തിൽ ഇറക്കുകയായിരുന്നു. എട്ടു ജീവനക്കാരടക്കം 81 പേരാണ് വിമാനത്തിലുണ്ടായിരുന്നത്.\nവിമാന റാഞ്ചല് ഭീകരാക്രമണമല്ലെന്നും ആദ്യ ഭാര്യയെ കാണാനുള്ള നീക്കമായിരുന്നുവെന്നും സൈപ്രസ് സര്‍ക്കാര് സ്ഥിരീകരിച്ചു. ആയുധധാരി തട്ടിക്കൊണ്ടുപോയ വിമാനത്തിലെ 81 പേരെയും മോചിപ്പിച്ചു. കുടുംബ പ്രശ്നങ്ങളെ തുടർന്ന് ഒരു യാത്രക്കാരനാണ് വിമാന റാഞ്ചൽ ആസൂത്രണം ചെയ്തത്. ഈജിപ്ഷ്യൻ സ്വദേശിയായ ഇബ്രാഹിം സാമ്ഹ സൈപ്രസുകാരിയായ മുൻ ഭാര്യയെ കാണുന്നതിനു വേണ്ടിയാണ് ലോകത്തെ മുഴുവൻ മണിക്കൂറികളോളം മുൾമുനയിൽ നിർത്തിയ റാഞ്ചല് നാടകത്തിന് പദ്ധതിയിട്ടത്.\nâ EGYPTAIR (@EGYPTAIR) March 29, 2016\nസാമ്ഹയ്ക്ക് മാനസീക പ്രശ്നങ്ങൾ ഉണ്ടെന്ന് അദ്ദേഹത്തിന്റെ ബന്ധുക്കൾ അറിയിച്ചു. അലക്സാൻഡ്രിയ സർവകലാശാലയിലെ വെറ്റിനറി പ്രഫസറാണ് ഇയാൾ. ഇബ്രാഹിം സാമ്ഹക്ക് ഭീകരബന്ധം ഇല്ലെന്ന് സൈപ്രസ് പ്രസിഡന്റും സ്ഥിരീകരിച്ചിട്ടുണ്ട്. യൂറോപ്പിൽ രാഷ്ട്രീയ അഭയം വേണമെന്ന് ഇയാൾ ആവശ്യപ്പെട്ടിട്ടുണ്ട്.\nപ്രണയ തകർച്ചയുമായി ബന്ധപ്പെട്ടാണോ വിമാനം റാഞ്ചിയതെന്ന് മാധ്യമപ്രവർത്തകർ ചോദിച്ചപ്പോൾ ഒരു സ്ത്രീയും ഇതിൽ ഉൾപ്പെട്ടിട്ടുണ്ടെന്നാണ് പുഞ്ചിരിച്ചു കൊണ്ട് പ്രസിഡന്റ് പറഞ്ഞത്. വിമാനം റാഞ്ചിയയാൾ ഒരു ഭീകരവാദിയല്ല മറിച്ച് അയാളൊരു വിഡ്ഢിയാണെന്നായിരുന്നു പ്രസി‍ഡന്റിന്റെ മറുപടി.\nഇതിൽ നിന്നു മുഴുവൻ ഈജിപ്തുകാരെയും ആദ്യം മോചിപ്പിച്ചിരുന്നു. ബോംബ് വച്ചിട്ടുണ്ടെന്നും തകർക്കുമെന്നും ഇയാൾ ഭീഷണിപ്പെടുത്തിതിനെ തുടർന്നാണ് വിമാനം സൈപ്രസിൽ ഇറക്കിയത്. വിമാനം പറന്നുയർന്ന് അരമണിക്കൂറിനുള്ളിലാണ് സംഭവം.


Home/Specials/India Tourism Spots/North India/Weekened Getaways/ഗിർ നാഷണൽ പാർക്ക് : സൗരാഷ്ട്രത്തിലൂടെ അദ്ധ്യായം 15\nWeekened GetawaysIndiaNorth IndiaHill StationsIndia Tourism SpotsSpiritualityTravel\nOct 7, 2017, 03:42 pm IST\nഗിർ വനങ്ങൾ ഏഷ്യൻ സിംഹങ്ങൾക്ക് പേരു കേട്ടവയാണല്ലോ. ഗിർ മരങ്ങൾ നിറയെ ഉള്ളതിനാലാണ് ഈ വനത്തിനു ഇങ്ങനെ പേരുകിട്ടിയതെന്ന് കേട്ടിട്ടുണ്ട്. ജുനാഗഡ് ജില്ലയിൽ സ്ഥിതിചെയ്യുന്ന ജുനഗഡ് നാഷണൽ പാർക്ക് സോമനാഥിൽ നിന്നും ഏകദേശം 50 കിലോമീറ്റർ ദൂരെയാണ്.1965ൽ ആണിത് നിലവിൽ വന്നത്. 1412 കിലോമീറ്റർ ചുറ്റളവിൽ സ്ഥിതിചെയ്യുന്ന ഈ ദേശീയോദ്യാനത്തിൽ അഞ്ഞൂറിലധികം സിംഹങ്ങൾ ഇപ്പോഴുണ്ടെന്ന് കണക്കാക്കപ്പെട്ടിരിയ്ക്കുന്നു. വംശനാ‍ശം നേരിട്ടപ്പോൾ വേണ്ടവിധം സംരക്ഷിയ്ക്കപ്പെട്ടതിനാൽ ഇവയുടെ എണ്ണം വർഷം തോറും കൂടിക്കൊണ്ടിരിയ്ക്കുന്നതാ‍യി കണക്കെടുപ്പുകൾ നടത്തവെ കാണാനാകുന്നു. ഇത്രയധികം ഏഷ്യൻ സിംഹങ്ങളെക്കാണാനാവുന്ന ഒരേയൊരിടമാണിത്.\nനല്ല വെയിലാണെങ്കിലും ഒട്ടേറെക്കാലം മുൻപു തന്നെ കേട്ടിട്ടുള്ള ഈ സ്ഥലം കാണാനുളള മോഹം മനസ്സിലുണ്ടായിരുന്നതിനാൽ ചൂടിനെക്കുറിച്ചോർത്തതേയില്ല. തലയിലെ തൊപ്പിയിൽ നിന്നും ഒഴുകിയ വിയർപ്പ് കഴുത്തിനെച്ചുംബിയ്ക്കാൻ തുടങ്ങിയപ്പോഴേ അതോർത്തുള്ളൂ.പ്രൈവറ്റ് വാഹനങ്ങൾ അകത്തു കടത്താനാവില്ല. ഞങ്ങളുടെ ബസ്സുകൾ പുറത്താണു നിർത്തിയത്. ടിക്കറ്റെടുത്ത് കാത്തു നിന്ന ശേഷംഅനൌൺസ്മെന്റ് കേട്ടപ്പോൾ നിരയായി നിർത്തിയിരിയ്ക്കുന്ന ഫോറസ്റ്റ് ഡിപ്പാര്‍ട്ടുമെന്റ്റിന്റെ സവാരി ബസ്സുകളിൽ കയറിയിരുന്നു. ഒക്ടോബർ മദ്ധ്യം മുതൽ ജൂൺ മദ്ധ്യം വരേയേ സന്ദർശകർക്ക് ഇവിടെ ഈ ബസ്സുകളിൽക്കയറി സവാരി നടത്താനാ‍കൂ. മഴ വന്നാ‍ൽ‌പ്പിന്നെ സിംഹങ്ങളെ കാണാനാവില്ല.\nചുറ്റുപാടുകളെ നന്നായി കണ്ടാസ്വദിയ്ക്കാനാകുംവിധം മിതമായ വേഗത്തിലാണ് ബസ്സ് പൊയ്ക്കൊണ്ടിരുന്നത് . വീതി കുറഞ്ഞ വഴി. ചുറ്റും നോക്കിയാൽ ഉണങ്ങിയ പുല്ലും മരങ്ങളും മാത്രം. ഒരു തരി തീയെങ്ങാനും വീണാൽ കഴിഞ്ഞു കഥ. പ്രത്യേകമാ‍യുണ്ടാക്കിയ പാ‍ത വളഞ്ഞും തിരിഞ്ഞും കാടിന്റെ ഉൾഭാഗങ്ങളിലൂടെ കടന്നു പോകുന്നു. പല ഭാഗങ്ങളായി ഇതിനെ തിരിച്ചിരിയ്ക്കുന്നു. തേക്ക്, മുള, ആല്, നെല്ലി എന്നിവയും പേരരിയാത്ത ഒട്ടേറെ മരങ്ങളും കണ്ടു. ഇവയിൽ ഗിർ മരങ്ങളും ഉണ്ടാകുമല്ലോ എന്നോർക്കാതിരുന്നില്ല.പല തരത്തിലുള്ള കുറ്റിച്ചെടികളും കണ്ടെങ്കിലും കടുത്ത വേനലിന്റെ ശക്തിയാൽ പച്ചപ്പ് കുറഞ്ഞതായിരിയ്ക്കുമോ ?. മനസ്സിൽ വനങ്ങളെന്നും ഇരുണ്ടു ഹരിതാഭമാർന്ന വിധത്തിലാണല്ലോ പ്രതിഷ്ഠിയ്ക്കപ്പെടുന്നത് എന്നോർത്തു.\nവേനലിന്റെ ആധിക്യത്താൽ വരണ്ട ഭൂമിയും ഇലപൊഴിച്ചു നിൽക്കുന്ന മരങ്ങളുടെ ആധിക്യവുമാണ് കാടിന്റെ ഗാംഭീര്യം കുറഞ്ഞതായിത്തോന്നാൻ കാരണമെന്നും മനസ്സിലാക്കാനായി. ശരത്ക്കാലത്ത് ഇലപൊഴിയുന്നതിനാൽ ഗിർ വനത്തെ ഡെസിഡുവസ് ഫോറസ്റ്റ് എന്നാണല്ലോ വിളിയ്ക്കാറുള്ളതെന്നും ഓർമ്മ വന്നു. ഇവ വീണ്ടു തളിരിട്ട് പച്ചയണിഞ്ഞു നിൽക്കുന്ന സമയത്തെ കാഴ്ച്ച തികച്ചും വ്യത്യസ്തമാകാതിരിയ്ക്കില്ല. അവിടവിടെ പുള്ളിമാനുകൾ മരച്ചുവടുകളിലെ ഉണങ്ങിയ ഇലകൾക്കിടയിൽ ഒറ്റയ്ക്കും കൂട്ടമായും നിന്ന് നിർന്നിമേഷരായി കടന്നുപോകുന്ന വാഹനങ്ങളെ ഉറ്റുനോക്കുന്നുണ്ടായിരുന്നു. അവ തെല്ലും ഭയം കാണിച്ചിരുന്നില്ലയെന്നത് സംരക്ഷിത മേഖലയിലായതിനാലാവാ‍മെന്നോർത്തു. പലയിടത്തും സിംഹങ്ങളേയും കണ്ടു.\nസിംഹങ്ങളെക്കൂടാതെ കലമാനും പുള്ളിമാനും ചീങ്കണ്ണിയും കുരങ്ങന്മാരും,കരടി, കുറുക്കൻ, കീരി,പുള്ളിപ്പുലി, എന്നിങ്ങനെ പല മൃഗങ്ങളേയും കാണാനായി. കാട്ടിന്നുള്ളിലേയ്ക്കുള്ള വഴിത്താ‍രയുടെ വക്കത്താ‍യി കാണപ്പെട്ട കുറച്ചു വളർത്തു സിംഹങ്ങൾ ഞങ്ങളെ അലസമായൊന്നു നോക്കി “ഒന്നു ശല്യപ്പെടുത്താതെ കടന്നുപോകുന്നുണ്ടോ” എന്നു ചോദിയ്ക്കുന്നതുപോലെ തോന്നി. അൽ‌പ്പം കെട്ടിനിൽക്കുന്ന ജലവും ചളിയും തണലും ഉള്ള വഴിവക്കിൽ അവർക്കായി താൽക്കാലിക വാസസ്ഥലം ഒരുക്കിയിരിയ്ക്കുന്നത് സന്ദർശകർക്കുവേണ്ടി മാത്രമാണെന്നു മനസ്സിലാക്കാം. വാഹനം നിർത്തി അവയെ അൽ‌പ്പം നോക്കിക്കാണാനും ഫോട്ടോയെടുക്കാനും സൌകര്യമൊരുക്കിയിരിയ്ക്കുന്നു. എല്ലാവരും ആ അവസരം വേണ്ടുംവണ്ണം പ്രയോജനപ്പെടുത്തുന്നതു കാണാനായി.\nകാഴ്ച്ചസ്സവാരി കഴിഞ്ഞ് ബസ്സിൽനിന്നുമിറങ്ങി ഗാർഡനിൽ ചുറ്റിക്കറങ്ങുമ്പോൾ കമ്പിവേലിയ്ക്കപ്പുറം ഉയർത്തിക്കെട്ടിയ സിമന്റു തറയുടെ മുകളിൽക്കണ്ട സിംഹകുടുംബത്തോടൊപ്പം ഒന്നു പോസ് ചെയ്തു. അടുത്തുകണ്ട കൊച്ചു കാന്റീനിൽ പലവക കരകൌശലവസ്തുക്കളും വിൽ‌പ്പനയ്ക്കായി തൂക്കിയിട്ടിരിയ്ക്കുന്നു.കൊച്ചു മൺകപ്പുകളിൽക്കിട്ടിയ ചൂടുചായ മൊത്തിക്കുടിച്ച് അൽ‌പ്പം വറുത്ത നിലക്കടലയും കൊറിച്ച് വീണ്ടും ഞങ്ങളുടെ ബസ്സിലേയ്ക്കു നടന്നു.\nഡിന്നറിനു ശേഷം ഉറങ്ങാൻ കിടക്കുമ്പോൾ മനസ്സിൽ ഒരൽ‌പ്പം നൈരാ‍ശ്യം ബാക്കി. ഗിർ നാഷണൽ പാർക്ക് ദേശീയോദ്യാനം എന്തുകൊണ്ടോ വിചാരിച്ചതുപോലെ മനസ്സിൽ നിറഞ്ഞു നിന്നില്ല?\nNov 14, 2018, 05:51 pm IST\nതെരഞ്ഞെടുപ്പ് കമ്മീഷന്റെ പേരില് വ്യാജ ട്വിറ്റര് അക്കൗണ്ടുകള്\nNov 14, 2018, 05:29 pm IST\nപമ്പ-നിലയ്ക്കല് ബസ് നിരക്ക് ഒറ്റയടിക്ക് 23 രൂപ വര്‍ദ്ധിപ്പിച്ചു: പ്രതിഷേധം മൂലം കെഎസ്ആർടിസി ഡിടിഒയ്ക്ക് സസ്‌പെൻഷൻ\nNov 14, 2018, 05:20 pm IST\nസുപ്രീം കോടതി വിധി നടപ്പിലാക്കാന് പിണറായി സര്‍ക്കാര് എന്തിനാണ് ധൃതി പിടിക്കുന്നത്? ശബരിമലയും മുത്തലാഖും രണ്ട് വ്യത്യസ്ത വിഷയങ്ങൾ : അമിത്ഷാ\nയാത്രക്കാരി എയര് ഇന്ത്യാ ജീവനക്കാരുടെ മുഖത്ത് തുപ്പി; സംഭവം കൂടുതല് മദ്യം നൽകാത്തതിനെ തുടർന്ന്


| Published: Saturday, July 18, 2015, 7:50 [IST]\nനെറ്റ് ന്യൂട്രാലിറ്റി സംബന്ധിച്ച ആശയക്കുഴപ്പം ഇന്ത്യയില് ആഞ്ഞടിച്ചിട്ട് അധികം നാളുകളായിട്ടില്ല. എന്നാല് ഇത് സംബന്ധിച്ച് ഡിപാര്‍ട്ട്‌മെന്റ് ഓഫ് ടെലികോം (ഡിഒടി) കഴിഞ്ഞ ദിവസം പുറപ്പെടുവിച്ച റിപ്പോര്‍ട്ട് ഇന്ത്യയിലെ ലക്ഷകണക്കിന് ടെലികോം ഉപഭോക്താക്കളെ ആശങ്കയിലാക്കുന്നതാണ്.\nപ്രമുഖ മെസേജിങ് ആപുകളായ വാട്ട്‌സ്ആപ്, വൈബര്, സ്‌കൈപ്പ് എന്നിവയ്ക്ക് നിയന്ത്രണങ്ങള് വന്നേക്കുമെന്ന് സൂചിപ്പിക്കുന്നതാണ് റിപ്പോര്‍ട്ട്. ഇതു സംബന്ധിച്ച കൂടുതല് വിവരങ്ങള്‍ക്കായി സ്ലൈഡറിലൂടെ നീങ്ങുക.\nമറ്റേത് മൊബൈല് ഓപ്പറേറ്റര്‍മാര്‍ക്കുമുളള നിയന്ത്രണങ്ങളും നിയമങ്ങളും ഇന്റര്‍നെറ്റ് ഉപയോഗിച്ച് ഫ്രീകോള് നല്‍കുന്ന സര്‍വീസ് പ്രൊവൈഡര്‍മാര്‍ക്കും ഏര്‍പ്പെടുത്തണമെന്ന് ഡിഒടി നിര്‍ദേശിക്കുന്നു. ഇതാണ് വാട്ട്‌സ്ആപ്, വൈബര്, സ്‌കൈപ്പ് തുടങ്ങിയവയ്ക്ക് അടിയാകുമെന്ന് കരുതുന്നത്.\nഇന്റര്‍നെറ്റ് കോളിങ് നിലവിലുളള മൊബൈല് ഫോണ് വിളിയേക്കാള് ആറ് ശതമാനത്തോളം കുറവാണെന്ന് ട്രായി റിപ്പോര്‍ട്ട് ചൂണ്ടിക്കാട്ടുന്നു.\nവാട്ട്‌സ്ആപ്, വൈബര് തുടങ്ങിയ സേവനങ്ങള്‍ക്ക് ലൈസന്‍സോ, ടാക്‌സോ ചുമത്താനുളള പരോക്ഷ നിര്‍ദേശമാണ് ഡിഒടി റിപ്പോര്‍ട്ടില് ഉളളത്.\nഭാവിയില് മെസഞ്ചറുകള്‍ക്കും, ഫ്രീകോള് ആപുകള്‍ക്കും പണം നല്‍കേണ്ട അവസ്ഥയിലേക്കാണ് ഡിഒടി റിപ്പോര്‍ട്ട് വിരല് ചൂണ്ടുന്നത്.\nഫ്രീകോള് ആപുകള്‍ക്കെതിരെ പരാതിയുളള മൊബൈല് കമ്പനികള്‍ക്ക് നിയമപരമായി നീങ്ങാനുളള അവസ്ഥ കൂടി ഡിഒടി റിപ്പോര്‍ട്ട് നല്‍കുന്നു.\nഇത്തരത്തില് ട്രായി റിപ്പോര്‍ട്ട് കണ്ണില് പൊടിയിടാനുളള ഏര്‍പ്പാടാണെന്ന് നിരീക്ഷകര് വിലയിരുത്തുന്നു.\nസീറോ റേറ്റിങ് മൊബൈല് താരിഫ് സംവിധാനത്തെ പറ്റിയും ഡിഒടി പരാമര്‍ശിക്കുന്നുണ്ട്.\nസീറോ റേറ്റിങ് മൊബൈല് താരിഫ് സംവിധാനങ്ങളുടെ ഗുണനിലവാരം ട്രായി ഉറപ്പാക്കണമെന്നാണ് റിപ്പോര്‍ട്ട് വ്യക്തമാക്കുന്നത്.\nഇന്റര്‍നെറ്റ് സമത്വം എന്നത് ഉറപ്പാക്കാന് പൂര്‍ണ ബാധ്യതയാണ് ഉളളതെന്ന് വ്യക്തമാക്കുന്നതാണ് ഡിഒടി-യുടെ റിപ്പോര്‍ട്ട്.\nനെറ്റ് ന്യൂട്രാലിറ്റി എന്നത് പല മാനങ്ങളുളളതാണെന്നും, ഈ ആശയം ഒറ്റ അര്‍ത്ഥത്തില് മാത്രം കാണാന് സാധിക്കില്ലെന്നും റിപ്പോര്‍ട്ട് ചൂണ്ടിക്കാണിക്കുന്നു.\nNet neutrality: DoT favours regulation of WhatsApp, Viber calls.\nStory first published: Saturday, July 18, 2015, 7:50 [IST]


Posted By: admin 173 Views0Comment idukki harthal\nഇടുക്കി: കെഎസ്‌യു മാർച്ചിന് നേരെയുണ്ടായ പോലീസ് അതിക്രമത്തിൽ പ്രതിഷേധിച്ച് ഇടുക്കിയ വെള്ളിയാഴ്ച കോണ്‍ഗ്രസ് ഹർത്താലിന് ആഹ്വാനം ചെയ്തു. രാവിലെ ആറ് മുതൽ വൈകിട്ട് ആറ് വരെയാണ് ഹർത്താൽ. അവശ്യ സർവീസുകളെ ഹർത്താലിൽ നിന്ന് ഒഴിവാക്കിയിട്ടുണ്ട്.\nസ്വാശ്രയ മെഡിക്കൽ ഫീസ് വർധനവിന്‍റെ പേരിൽ രാവിലെ തൊടുപുഴ സിവിൽ സ്റ്റേഷനിലേക്ക് കെഎസ്‌യു നടത്തിയ മാർച്ചിനിടെയാണ് പോലീസ് നടപടിയുണ്ടായത്. പ്രവർത്തകർ പോലീസ് ബാരിക്കേഡ് മറിച്ചിടാൻ ശ്രമിച്ചതോടെ സംഘർഷം തുടങ്ങി. പ്രവർത്തകർ കല്ലെറിഞ്ഞതോടെ പോലീസ് ലാത്തിച്ചാർജ് നടത്തുകയായിരുന്നു. സംഘർഷത്തിൽ 25 ഓളം പ്രവർത്തകർക്ക് പരിക്കേറ്റു.\nPravasi News Updates


നിയമ നടപടിയിലൂടെ ഉടമസ്ഥന് അഞ്ച് കോടി നേടി കൊടുത്ത് താരമായി ഒരു പൂച്ച ! | Vartha24x7 | Malayalam News Online | The Leading News Portal In Malayalam\nHome / ലോക വാര്‍ത്തകള് / നിയമ നടപടിയിലൂടെ ഉടമസ്ഥന് അഞ്ച് കോടി നേടി കൊടുത്ത് താരമായി ഒരു പൂച്ച !\nനിയമ നടപടിയിലൂടെ ഉടമസ്ഥന് അഞ്ച് കോടി നേടി കൊടുത്ത് താരമായി ഒരു പൂച്ച !\nPosted on January 30, 2018 by vartha24x7 in ലോക വാര്‍ത്തകള്\nന്യൂയോര്‍ക്ക്: ഗ്രഫി എന്ന പൂച്ച നിയമനടപടിയിലൂടെ നേടിയത് അഞ്ച് കോടി, സംഭവം സത്യമാണ്. യു.എസി ലാണ് സംഭവം നടന്നത്. സോഷ്യല് മീഡിയയില് ഏറെ ശ്രദ്ധ നേടിയ പൂച്ചയാണ് ഗ്രഫി. പൂച്ചയുടെ ചിത്രം നിയമ വിരുദ്ധമായി മറ്റൊരു കോഫി കമ്ബനി ഉപയോഗിച്ചതിനാണ്5കോടി രൂപ പിഴ നല്‍കാന് കോടതി ഉത്തരവാ യത്. ഏവര്‍ക്കും സുപരിചിതയായ ഗ്രഫിയുടെ വിപണി മൂല്യം മനസ്സിലാക്കിയ ഉടമസ്ഥന് ടബാത്ത ബണ്ടേസണ് ഈ പൂച്ചയെ മുഖചിത്രമാക്കി ഗ്രുംപ്പുച്ചിനോ എന്ന പേരില് ഒരു ശീതള പാനീയം പുറത്തിറക്കി.\nഅത് വന് വിജയമായപ്പോള് ഈ പൂച്ചയുടെ ചിത്രത്തിന് വിലയേറി. ഇതിനെ തുടര്‍ന്ന് ഗ്രഫിയുടെ ചിത്രം മറ്റ് കമ്ബനികള്‍ക്ക് നല്‍കുന്നതിനുള്ള അവകാശം വില്‍ക്കുന്നതിനായി ബണ്ടേസണ് ഒരു കോപ്പിറൈറ്റ് കമ്ബനി ആരം ഭിച്ചിരുന്നു. ഇതിനിടെയാണ് ഗ്രീനഡ് കോഫി എന്ന കമ്ബനി തങ്ങളുടെ ഉല്‍പ്പന്നങ്ങള്‍ക്ക് വേണ്ടി ഈ പൂച്ചയുടെ ചിത്രം വാങ്ങിയത്.\nകോഫി ഉല്‍പ്പന്നങ്ങള്‍ക്ക് മാത്രമായിരുന്നു ഗ്രീനഡിന് പൂച്ചയുടെ ചിത്രങ്ങള് ഉപയോഗിക്കാനുള്ള അവകാശം. എ ന്നാല് അടുത്തിടെ ഗ്രിനഡ് പുറത്തിറക്കിയ ടീ ഷര്‍ട്ടിലും ഗ്രഫിയുടെ ചിത്രങ്ങള് ഉപയോഗിച്ചതിനെ തുടര്‍ന്നാണ് ബണ്ടേസണ് കോടതിയെ സമീപിച്ചത്. മുഖ ഭാവങ്ങള് കൊണ്ട് സമൂഹ മാധ്യമങ്ങളില് താരമായ ഗ്രഫി ഇപ്പോള് കോടീശ്വരന് ആയതിന്റെ ഗെറ്റപ്പിലാണ്. അമേരിക്കയിലെ ഗ്രീനഡ് കമ്ബനി അഞ്ചു കോടി രൂപ നല്‍കണമെന്ന് കാണിച്ച് കാലിഫോര്‍ണിയ ഫെഡറല് കോടതിയാണ് ഉത്തരവിറക്കിയത്.\nPrevious Previous post: ബിനോയ് കോടിയേരി പണം കൊടുക്കാനുള്ള അറബി കേരളത്തിലുണ്ടെന്ന് കെ.സുരേന്ദ്രന് !\nNext Next post: ബിനോയ് കോടിയേരി വിഷയം, മുഖ്യമന്ത്രിയുടെ മൗനം ദുരൂഹം: വി മുരളീധരന് !


Madhu Chandralekha flops - Malayalam Filmibeat\nഏപ്രില് 7, 2006\nജയറാം-രാജസേനന് ടീം നീണ്ട ഇടവേളക്കു ശേഷം വീണ്ടും കൈകോര്‍ത്തത് മുങ്ങിക്കൊണ്ടിരിക്കുന്ന ഇരുവരുടെയും കരിയര് ഒരു കരയ്ക്കടുപ്പിക്കുക എന്ന ഏകലക്ഷ്യത്തോടെയാണ്. എന്നാല് ഇരുവരുടെയും പ്രതീക്ഷകള് തകര്‍ത്ത് മധുചന്ദ്രലേഖ വന്‍പരാജയത്തിലേക്ക് നീങ്ങുകയാണ്.\nതിയേറ്ററുകളിലെ പ്രേക്ഷക പ്രതികരണം ചിത്രം ഒരു ബോക്സോഫീസ് ദുരന്തമാവുമെന്ന സൂചന നല്‍കിക്കഴിഞ്ഞു. ചിത്രം റിലീസ് ചെയ്ത് രണ്ടാഴ്ചയാവുമ്പോഴേക്കും തിയേറ്ററുകളിലെ പ്രേക്ഷകസാന്നിധ്യം ശുഷ്കമായി. കണ്ടിരിക്കാവുന്ന ചിത്രമെന്ന അഭിപ്രായം പ്രേക്ഷകരിലുണ്ടാക്കാന് ജയറാമിനും രാജസേനനും കഴിഞ്ഞിട്ടില്ല.\nജയറാമും ഉര്‍വശിയും നീണ്ട കാലത്തിനു ശേഷം ഒന്നിക്കുന്നുവെന്നതായിരുന്നു ചിത്രത്തിന്റെ പ്രധാന സവിശേഷത. എന്നാല് ഭാര്യാഭര്‍ത്താക്കന്‍മാരായി അഭിനയിക്കുന്ന ഇരുവരും ചേര്‍ന്നുള്ള പല രംഗങ്ങളും പ്രേക്ഷകര്‍ക്ക് അരോചകമായാണ് അനുഭവപ്പെടുന്നത്.\nചിത്രത്തിന്റെ കഥയെയും തിരക്കഥയെയും വിചിത്രമെന്നേ വിശേഷിപ്പിക്കാനാവൂ. കുടുംബ ചിത്രമെന്ന പേരില് തിയേറ്ററുകളിലെത്തിയ ഈ ചിത്രത്തിലേക്ക് കുടുംബ പ്രേക്ഷകരെ ആകര്‍ഷിക്കാന് പോന്ന തിരക്കഥ ഒരുക്കാന് രഘുനാഥ് പലേരിക്ക് കഴിഞ്ഞിട്ടില്ല.\nഎഴുപതുകളുടെ അവസാനത്തില് ഇറങ്ങിയ ഇവര്‍കള് വ്യത്യാസ മാനവര്‍കള് എന്ന ചിത്രത്തിന്റെ കഥയാണ് മധുചന്ദ്രലേഖക്ക് ഉപയോഗിച്ചിരിക്കുന്നത് എന്ന വിമര്‍ശനവുമുണ്ട്. അതെന്തായാലും വര്‍ഷങ്ങള്‍ക്കു ശേഷം ചില പ്രശ്നങ്ങളുടെ പേരിലുണ്ടായിരുന്ന പിണക്കം മറന്ന് രാജസേനനും ജയറാമും ഒന്നിച്ചത് ഒരു പരാജയ ചിത്രം ഒരുക്കാന് വേണ്ടി മാത്രമായിരുന്നു.


ഡിസംബര് 31 നകം ആദായ നികുതി റിട്ടേണ് നല്‍കണം|\nമിനു മാര്‍ട്ടിന് December 12, 2019 08:12 AM IST\n2020 ജനുവരി ഒന്നുമുതൽ പിഴ 10000 ആകും\nഇനിയും ആദായ നികുതി റിട്ടേണ് സമര്‍പ്പിക്കാത്തവരാണോ നിങ്ങള്? നിങ്ങളുടെ വാര്‍ഷിക വരുമാനം അഞ്ച്‌ലക്ഷം വരെയാണോ? ഡിസംബര് 31 ന് മുമ്പ് റിട്ടേണ് ഫയല് ചെയ്താല് 5,000 രൂപ പിഴയില് നിന്ന് നിങ്ങള്‍ക്ക് രക്ഷപ്പെടാം. 2020 ജനുവരി ഒന്നുമുതൽ പിഴ 10000 ആകും. ബാങ്ക്് ലോണ് അടക്കമുള്ള പല കാര്യങ്ങള്‍ക്കും മൂന്ന് വര്‍ഷത്തെ ടാക്‌സ് റിട്ടേണ് ആവശ്യമായി വരുമെന്നതിനാല് ഡിസംബര് 31 ന് മുമ്പ് ഇത് ചെയ്യുന്നതാണ് ബുദ്ധി.\nവൈകിയ ടാക്‌സ് റിട്ടേണ് ഫയല് ചെയ്യാന് 2020 മാര്‍ച്ച് വരെ സമയം അനുവദിച്ചിട്ടുണ്ട്. എന്നാല് മാര്‍ച്ച് വരെ നീണ്ടാല് 10,000 പിഴയൊടുക്കി മാത്രമെ റിട്ടേണ് നല്‍കാനാവു. ഈ 31 നകം റിട്ടേണ് ഫയല് ചെയ്താല് 1000 രൂപ പിഴയില് കാര്യങ്ങള് അവസാനിക്കും.\n2018-19 അസസ്‌മെന്റ് വര്‍ഷത്തെ ഐ ടി ആര് ഫയല് ചെയ്യാനുള്ള അന്തിമ തീയതി ജൂലായ് 31 ആയിരുന്നു. ഇത് പിന്നീട് ആഗ്‌സത് 31 ആക്കി ദീര്‍ഘിപ്പിച്ചു. അതിന് ശേഷം റിട്ടേണ് സമര്‍പ്പിക്കുന്നവരെയെല്ലാം 'വൈകിയ' വരുടെ വിഭാഗത്തിലാണ് പെടുത്തിയിരിക്കുന്നത്. അഞ്ച് ലക്ഷം രൂപയില് താഴെ വാര്‍ഷിക വരുമാനമുള്ളവര്‍ക്ക് ചട്ടമനുസരിച്ച് ഈ 31 വരെ റിട്ടേണ് ഫയല് ചെയ്യണമെങ്കില് 5000 രൂപ പിഴയുണ്ട്. ഇനി ഇത് ഡിസംബര് 31 കഴിഞ്ഞാല് കഥ മാറി. പിഴ 10000 ആകും.\nഅസസ്‌മെ്ന്റ് വര്‍ഷം 2017-18 വരെ വൈകിയുള്ള ഫയലിംഗിന് പിഴയില്ലായിരുന്നു.2017 ലെ ബജറ്റിലാണ് ഇങ്ങനെ ഒന്നുള്‍പ്പെടുത്തിയത്.അതനുസരിച്ച് 2018-19 അസസ്‌മെന്റ് വര്‍ഷത്തെ ഫയലിംഗ് മുതല് ഇത് നിലവില് വന്നു.\nഇന്‍കം ടാക്‌സ് ആക്ടിന്റെ പുതുക്കിയ ചട്ടത്തിലെ സെക്ഷന് 234എഫ് അനുസരിച്ച് ഡിസംബര് 31 ന് മുമ്പാണ് റിട്ടേണ് ഫയല് ചെയ്യുന്നതെങ്കില് 5,000 രൂപ പിഴയൊടുക്കണം. ജനുവരി ഒന്നിന് ശേഷമാണെങ്കില് ഇത് 10,000 മാകും. എന്നാല് വരുമാനം അഞ്ച് ലക്ഷത്തില് താഴെയുള്ളവരാണെങ്കില് ഡിസംബര് 31 വരെയുള്ള ഫൈന് 1000 രൂപയില് കൂടാന് പാടില്ലെന്നും ചട്ടമുണ്ട്.\nപല ആനുകൂല്യങ്ങളും നഷ്ടമാകും\nവൈകിയവര്‍ക്ക് ചാപ്റ്റര് VI A അനുസരിച്ചുള്ള വരുമാനത്തിന് ആദായ നികുതി ഒഴിവുണ്ടാവില്ല. പല ആനുകൂല്യങ്ങളും ഇവരുടെ കാര്യത്തിലുണ്ടാവില്ല. നികുതി കുടിശികയുണ്ടെങ്കില് ഒരു ശതമാനം പലിശയും ഈടാക്കും. കൃത്യസമയത്ത് റിട്ടേണ് ഫയല് ചെയ്യാത്തവര്‍ക്ക് നിലവില് വകുപ്പ് മെയില് വഴി അറിയിപ്പ് നല്‍കാറുണ്ട്.


പൊലീസിൽ ആളെ എടുക്കാനും തട്ടിപ്പ്; യുവതി അടക്കം മൂന്നു പേർ പിടിയിൽ; തട്ടിപ്പ് സംഘത്തിനു സംസ്ഥാനം മുഴുവൻ നെറ്റ് വർക്ക്; ആളെ കൂട്ടിയത് മനോരമയിൽ വാർത്ത നൽകി | Daily Indian Herald\nപൊലീസിൽ ആളെ എടുക്കാനും തട്ടിപ്പ്; യുവതി അടക്കം മൂന്നു പേർ പിടിയിൽ; തട്ടിപ്പ് സംഘത്തിനു സംസ്ഥാനം മുഴുവൻ നെറ്റ് വർക്ക്; ആളെ കൂട്ടിയത് മനോരമയിൽ വാർത്ത നൽകി\nകോട്ടയം: കേരള പൊലീസിന്റെ ട്രാഫിക് വിഭാഗത്തിലേയ്ക്ക് യുവാക്കളെ റിക്രൂട്ട് ചെയ്യുന്നതിന്റെ പേരിൽ വൻ തട്ടിപ്പ്. നൂറുകണക്കിന് ആളുകൾക്ക് ജോലി വാഗ്ദാനം ചെയ്ത് ലക്ഷങ്ങൾ തട്ടിയെടുത്തു. കോട്ടയം കടുവാക്കുളം എമ്മാവൂസ് പബ്ലിക്ക് സ്‌കൂളിൽ നടന്ന റിക്രൂട്ട്മെന്റ് റാലിയുമായി ബന്ധപ്പെട്ട് മൂന്നു പേരെ പൊലീസ് അറസ്റ്റ് ചെയ്തു. അയ്മനം ഒളശ ചെല്ലിത്തറ ബിജോയ് മാത്യു (36), പനച്ചിക്കാട് കൊല്ലാട് വട്ടക്കുന്നേൽ പി.പി ഷൈമോൻ (40), മൂലേടം കുന്നമ്പള്ളി വാഴക്കുഴിയിൽ സനിതാമോൾ ഡേവിഡ് (30) എന്നിവരെയാണ് ഈസ്റ്റ് സ്റ്റേഷൻ ഹൗസ് ഓഫിസർ സി.ഐ ടി.ആർ ജിജു അറസ്റ്റ് ചെയ്തത്. കേരള പൊലീസിന്റെ ട്രാഫിക് വിഭാഗത്തിലേയ്ക്ക് റിക്രൂട്ട്മെന്റ് നടക്കുന്നതായി അറിയിച്ചാണ് ഉദ്യോഗാർത്ഥികളെ ഇവർ വിളിച്ചിരുന്നത്.\nവ്യാഴാഴ്ച രാവിലെ പ്രമുഖ പത്രത്തിൽ കേരള പൊലീസിന്റെ ട്രാഫിക് ട്രെയിനിംഗ് പൊലീസ് ഫോഴ്സിലേയ്ക്ക് റിക്രൂട്ട്മെന്റ് നടക്കുന്നതായി വാർത്ത പ്രസിദ്ധീകരിച്ചിരുന്നു. 11 ന് രാവിലെ എട്ടിന് ആലപ്പുഴ മാരാരിക്കുളം സെന്റ് അഗസ്റ്റിൻസ് ഹൈസ്‌കൂളിൽ ടെസ്റ്റ് നടത്തുമെന്നായിരുന്നു വാർത്ത. ഇത് കണ്ട് പൊലീസ് രഹസ്യാന്വേഷണ വിഭാഗം നടത്തിയ അന്വേഷണത്തിലാണ് കടുവാക്കുളം എമ്മാവൂസ് പബ്ലിക്ക് സ്‌കൂളിൽ നടക്കുന്ന റിക്രൂട്ട്മെന്റിനെപ്പറ്റി വിവരം ലഭിച്ചത്. തുടർന്ന്, രഹസ്യാന്വേഷണ വിഭാഗം ഉദ്യോഗസ്ഥർ വിവരം ജില്ലാ പൊലീസ് മേധാവി ഹരിശങ്കറിനെ അറിയിച്ചു.\nഡിവൈ.എസ്.പി ആർ.ശ്രീകുമാർ, സി.ഐ ടി.ആർ ജിജു എന്നിവരുടെ നേതൃത്വത്തിലുള്ള സംഘം പ്രദേശത്ത് എത്തി പരിശോധന നടത്തി. പൊലീസ് സംഘം ചെല്ലുമ്പോൾ മൂന്ന് സ്ത്രീകൾ അടക്കം പതിനഞ്ചോളം ഉദ്യോഗാർത്ഥികൾക്ക് നിയമനം നൽകിയ ശേഷമുള്ള പരിശീലനമാണ് നടന്നിരുന്നത്. ബിജോയ് മാത്യുവിനു സി.ഐ റാങ്കാണെന്നും മറ്റുള്ളവർ എസ്.ഐമാരാണെന്നുമായിരുന്നു അറിയിച്ചിരുന്നത്. വാട്സ്അപ്പിലൂടെ സന്ദേശം പ്രചരിപ്പിച്ചാണ് തട്ടിപ്പ് സംഘം ആളുകളെ കൂട്ടിയിരുന്നത്. കഴിഞ്ഞ മാസം 28 ന് എമ്മാവൂസ് സ്‌കൂളിൽ നടന്ന പരീക്ഷയിൽ 76 ഉദ്യോഗാർത്ഥികളാണ് പങ്കെടുത്തത്. ഈ പരീക്ഷയ്ക്ക് മുന്നോടിയായി ഇവരെ ചേർത്ത് ഒരു വാട്സ് ഗ്രൂപ്പും രൂപീകരിച്ചിരുന്നു. പരീക്ഷ കഴിഞ്ഞതിനു പിന്നാലെ വാട്സ്അപ്പ് ഗ്രൂപ്പ് പിരിച്ച് വിട്ടു.\nഇതിനു ശേഷം പൊലീസ് സേനയിലേയ്ക്ക് പതിനഞ്ച് പേരെ റിക്രൂട്ട് ചെയ്തതായുള്ള സന്ദേശം എത്തി. ഇവരിൽ നിന്നും മൂവായിരം രൂപയാണ് ഫീസായി ഈടാക്കിയിരുന്നത്. ജോലിയ്ക്ക് ചേർന്ന ഇവർക്കുള്ള പരിശീലനമാണ് മൂന്നു ദിവസമായി ഇമ്മാവൂസ് സ്‌കൂൾ മൈതാനത്ത് നടന്നിരുന്നത്. 200 മീറ്റർ ഓട്ടവും പുഷ്അപ്പ് പരീശീലനവും, വിവിധ പരിശീലന മുറകളുമാണ് നടന്നിരുന്നത്. ഇതുകൂടാതെ, സല്യൂട്ട് അടിക്കുന്നതിനും, പരേഡിനുമുള്ള പരിശീലനവും നൽകിയിരുന്നു. തുടർന്ന് പൊലീസ് സംഘം ഇവരെ അറസ്റ്റ് ചെയ്തു.\nകേസിലെ പ്രധാന പ്രതിയായ ബിജോയ് പൊലീസിന്റെ നീലയോട് സാമ്യമുള്ള ടീഷർട്ടാണ് ധരിച്ചിരുന്നത്. ഇതിനു മുകളിൽ ട്രാഫിക് ട്രെയിൻഡ് പൊലീസ് ഫോഴ്സ് എന്ന ലോഗോയും പേരും എഴുതിയിരുന്നു. ഇതുകൂടാതെ ഈ ടീഷർട്ടിന്റെ പുറത്തും ഇത് എഴുതിച്ചേർത്തിരുന്നു. കേസിൽ ആറു പ്രതികളാണ് ഉള്ളത്. മൂന്നു പേരെ കൂടി ഇനി പിടികൂടാനുണ്ട്.


GUPSARAI: എന്.എന് കക്കാട് അനുസ്മരണം\n"ആദ്രമീ ധനുമാസ രാവുകളിലൊന്നില്\nഈ പഴങ്കൂടൊരുചുമയ്ക്കടിയിടറി വീഴാം"\nകാവ്യലോകത്തെ കുലപതി എന്.എന്.കക്കാടിനെ അനുസ്മരിച്ച് സഫലമീയാത്ര. പ്രമോദ് കാടങ്കോടിന്റെ കാവ്യലാപനത്തോടെ തുടക്കം. പ്രധാനധ്യാപകന് കൊടക്കാട് നാരായണന് അനുസ്മരണ ഭാഷണം നടത്തി. റോഷ്ന അധ്യക്ഷത വഹിച്ചു. അഫ്സല്, അനുശ്രി,കൃപാകൃഷ്ണന്,ആരബി, നിഖില,അനുശ്രി പി.കെ,ഹബീബ,ഹസ്ന, എന്നിവര് കവിതകള് ആലപിച്ചു. പി.ഈശാനന്,വി.കെ സുരേഷ് ബാബു,സിനി എബ്രഹാം, ആശംസകള് നേര്‍ന്നു.\nPosted by urudu sanghaganam at 6:45 AM


vivo new model phoneAnweshanam\nവിവോയുടെ പുതിയ മോഡല് ഇന്ത്യയില് പുറത്തിറക്കി...\nവിവോയുടെ പുതിയ മോഡല് ഇന്ത്യയില് പുറത്തിറക്കി\nAmbily | Saturday, March 23, 2019 12:14 AM IST\nവിവോയുടെ പുതിയ മോഡല് ഇന്ത്യയില് പുറത്തിറക്കി. വിവോ 32 എംപി പോപ്‌അപ് സെല്‍ഫി ക്യാമറയോടു കൂടിയ വിവോ വി 15 സ്മാര്‍ട്ഫോണ് ഇന്ത്യയില് പുറത്തിറക്കിയത്. 23,990 രൂപയാണ് ഫോണിന്റെ വില. മുന്നില് 32 എംപി പോപ്‌അപ് ക്യാമറയും പിന്നില് ട്രിപ്പിള് ക്യാമറയുമാണ് ഫോണിനുളളത്. മാര്‍ച്ച് 25 മുതല് ഫോണ് ബുക്ക് ചെയ്യാം. ഏപ്രില് ഒന്നു മുതലായിരിക്കും ഫോണിന്റെ വില്‍പന. ഇന്ത്യയില് പുറത്തിറക്കുന്നതിനു മുന്‍പ് ആ മാസമാദ്യം തായ്‌ലന്‍ഡിലെയും മലേഷ്യയിലെയും വിപണികളില് ഫോണ് വില്‍പനയ്ക്ക് എത്തിച്ചിരുന്നു. ഇന്ത്യയില് ഇ സ്റ്റോറുകള് വഴിയും ആമസോണ് ഇന്ത്യ, ഫ്ലിപ്കാര്‍ട്ട്, പേടിഎം മാള്, ടാറ്റ CLiQ എന്നിവ വഴിയും ഫോണ് വാങ്ങാം.\nവിവോ വൈ 91 വില കുറഞ്ഞു, 9,990 രൂപയ്ക്ക് വാങ്ങാം. ലോഞ്ച് ഓഫറിനു പുറമേ 18 മാസം വരെ നോ കോസ്റ്റ് ഇഎംഐ സൗകര്യവും ഉപഭോക്താക്കള്‍ക്ക് ലഭിക്കും. പഴയ സ്മാര്‍ട്ഫോണുകള് എക്സ്ചേഞ്ച് ചെയ്യുന്നതിലൂടെ 2000 രൂപ എക്സ്ചേഞ്ച് വാല്യൂ ലഭിക്കും. പഴയ വിവോ ഫോണുകള് എക്ചേഞ്ച് ചെയ്യുന്നവര്‍ക്ക് 3000 രൂപയാണ് ലഭിക്കുക. എസ്ബിഐയുടെ ക്രെഡിറ്റ്, ഡെബിറ്റ് കാര്‍ഡ് ഉപയോഗിക്കുന്നവര്‍ക്ക്5ശതമാനം ക്യാഷ്ബാക്കും ലഭിക്കും.\nവിവോ വി 15 പ്രോ ഇന്ത്യയില് അവതരിപ്പിച്ചു, വില 28,990 രൂപ ആണ്. വിവോ വി 15 ന്റേത് 6.53 ഇഞ്ച് എഫ്‌എച്ച്‌ഡി പ്ലസ് അള്‍ട്രാ ഫുള്‍വ്യൂ ഡിസ്‌പ്ലേയാണ്. 2.1GHz ഒക്ട കോര് മാഡിയടെക് ഹീലിയോ പി70 പ്രൊസസറാണ്.6ജിബി റാമും 64 ജിബി ഇന്റേണല് സ്റ്റോറേജുമുണ്ട്. 256 ജിബി വരെ നീട്ടാവുന്ന മൈക്രോ എസ്ജി കാര്‍ട് സ്ലോട്ടുമുണ്ട്. 4000 എംഎഎച്ച് ആണ് ബാറ്ററി.


‘രണ്ട് ദിവസത്തിനകം ഒഴിഞ്ഞു പോകണം, അല്ലെങ്കില് അറസ്റ്റ് ചെയ്ത് നീക്കും’; തിക്കോടിയിലെ സുനാമി പുനരധിവാസ ക്വാര്‍ട്ടേഴ്‌സില് മുന്നറിയിപ്പുമായി വീണ്ടും ഉദ്യോഗസ്ഥരെത്തി – Koyilandy News\n‘രണ്ട് ദിവസത്തിനകം ഒഴിഞ്ഞു പോകണം, അല്ലെങ്കില് അറസ്റ്റ് ചെയ്ത് നീക്കും’; തിക്കോടിയിലെ സുനാമി പുനരധിവാസ ക്വാര്‍ട്ടേഴ്‌സില് മുന്നറിയിപ്പുമായി വീണ്ടും ഉദ്യോഗസ്ഥരെത്തി\nBy koyilandynews.com - February 12, 2022\nതിക്കോടി: തിക്കോടി ഗ്രാമപഞ്ചായത്തിലെ സുനാമി പുനരധിവാസ ക്വാര്‍ട്ടേഴ്‌സില് വീണ്ടും ഉദ്യോഗസ്ഥരെത്തി. രണ്ട് ദിവസത്തിനകം ഒഴിയണമെന്നും ഇല്ലെങ്കില് അറസ്റ്റ് ചെയ്ത് നീക്കുമെന്ന മുന്നറിയിപ്പ് നല്‍കാനായാണ് തഹസില്‍ദാരുടെയും വില്ലേജ് ഓഫീസറുടെയും നേതൃത്വത്തില് ഉദ്യോഗസ്ഥര് കഴിഞ്ഞ ദിവസം എത്തിയത്. എന്നാല് വ്യാഴാഴ്ചത്തെ പോലെ പൊലീസിനൊപ്പമല്ല ഉദ്യോഗസ്ഥര് ഇത്തവണ എത്തിയത്.\nരാവിലെ പത്ത് മണിയോടെയാണ് ഉദ്യോഗസ്ഥ സംഘം എത്തിയത്. വിവരമറിഞ്ഞ് ബ്ലോക്ക് പഞ്ചായത്ത് അംഗം പി.വി.റംല, ഗ്രാമപഞ്ചായത്ത് അംഗം വി.കെ.അബ്ദുള് മജീദ്, മുന് പഞ്ചായത്ത് അംഗം എ.വി.സുഹറ എന്നിവര് സ്ഥലത്തെത്തി. എന്നാല് ഇവര് എത്തിയപ്പോഴേക്കും ഉദ്യോഗസ്ഥര് തിടുക്കപ്പെട്ട് തിരിച്ച് പോയി. തങ്ങളുടെ ചോദ്യങ്ങള്‍ക്ക് ഉദ്യോഗസ്ഥര് കൃത്യമായ മറുപടികള് നല്‍കിയില്ലെന്ന് ജനപ്രതിനിധികള് ആരോപിച്ചു.\nഅർഹരായ പലരും നിൽക്കുമ്പോഴാണ് അനർഹരായവർക്കു വീടുകൾ നൽകിയത്. ഇതിനെതിരെ നടപടികാലും പ്രതിഷേധങ്ങളും കുറച്ചു കാലമായി നടക്കുന്നുണ്ടെങ്കിലും ഉദ്യോഗസ്ഥർ കണ്ണടയ്ക്കുകയാണെന്നായിരുന്നു നാട്ടുകാരുടെ ആരോപണം.\nതിക്കോടി പഞ്ചായത്ത് കേന്ദ്രികരിച്ച് ഇരുപതോളം വീടുകൾ ആണ് പുനരധിവാസ പദ്ധതിയിൽ നിർമ്മിച്ചത്. വി.എസ് അച്യുതാനന്ദൻ മന്ത്രി സഭയുടെ കാലഘട്ടത്തിലാണ് താക്കോൽ കൈമാറിയത്. എന്നാൽ ഇതിലെ നാലു വീടുകളിൽ അനർഹർ താമസിക്കുന്നതിനെതിരെയാണ് ശക്തമായ പ്രതിഷേധം ഉയർന്നത്. ഇത് കൂടാതെ രണ്ടു വീടുകളിൽ ആൾതാമസമില്ലായെന്നും നാട്ടുകാർ പറയുന്നു. വീടില്ലാത്ത അർഹരായ ആറു കുടുംബങ്ങൾക്കുള്ള അവസരമാണ് ഈ പ്രവർത്തിയിലൂടെ നഷ്ടപ്പെടുത്തിയത്.\nഈ അക്രമത്തിനെതിരെ കലക്ടറിന് പരാതി നൽകുകയും അതിൻ്റെ അടിസ്ഥാനത്തിൽ കലക്ടർ അന്വേഷണത്തിന് ഉത്തരവിടുകയും ചെയ്തു. വില്ലേജ് ഓഫീസർ അന്വേഷണത്തിന്റെ പൂർണ്ണ ഉത്തരവാദിത്ത്വം ഏറ്റെടുത്തിരുന്നു. ഇതിൻ്റെ ഭാഗമായി അവിടെ അനർഹരാണ് താമസിക്കുന്നത് എന്ന് റിപ്പോർട്ട് തയ്യാറാക്കപ്പെടുകയുണ്ടായി.\nഡിസംബർ പതിനാലാം തിയതി കളക്ടറേറ്റിൽ യോഗം കൂടുകയും ഉടനടി ഇവരെ ഒഴിപ്പിക്കണമെന്ന് ഉത്തരവ് നൽകി. കഴിഞ്ഞ മാസം ആറാം തിയതി എല്ലാ വീട്ടുകാർക്കും നോട്ടീസ് നൽകി ഏഴു ദിവസത്തിനകം ഒഴിപ്പിക്കണമെന്ന് ഓർഡർ നൽകുകയായിരുന്നു.\nവീട് ഒഴിവാനായി പലവട്ടത്തെ പറഞ്ഞതാണെന്നും പെട്ടെന്നുള്ള നടപടിയല്ലെന്നുമാണ് ഉദ്യോഗസ്ഥരുടെ വാദം. നടപടികൾ കൃത്യമായി തന്നെ നടക്കുമെന്നും വില്ലജ് ഓഫീസർ ദിനേശൻ കൊയിലാണ്ടി ന്യൂസ് ഡോട്ട് കോമിനോട് പറഞ്ഞു. ‘രണ്ടു വീട്ടുകാർ വീടൊഴിഞ്ഞ് നൽകി, ഇനിയുള്ള കുടുംബം വീടൊഴിയാൻ വിമുഖത കാട്ടുന്നുണ്ടെന്നും അതിനെതിരെയുള്ള നടപടികൾ ഉടൻ തന്നെ എടുക്കുമെന്നും അദ്ദേഹം കൂട്ടിച്ചേർത്തു.\nനിലവിൽ താമസിക്കുന്ന പലരും പണം മുടക്കി വീട് മോഡി പിടിപ്പിച്ചിരുന്നു. പന്ത്രണ്ടു വര്ഷത്തോളമായി ഇവിടെ താമസിച്ചിട്ടു ഇറങ്ങി കൊടുക്കാൻ പറയുമ്പോൾ അതിനിയും അംഗീകരിക്കാൻ ആ വീട്ടുകാർക്ക് സാധിച്ചിട്ടില്ല. തിങ്കളാഴ്ചയോടെ വീട് ഒഴിയണമെന്നാണ് കർശന നിർദ്ദേശം.\nസംസ്ഥാനത്ത് കോവിഡ് കേസുകള് താഴോട്ട്; ഇന്ന് രോഗം സ്ഥിരീകരിച്ചത് 15,184 പേര്‍ക്ക്, രോഗമുക്തി നേടിയവര് 38,819\nജില്ലയില് 1,446 പുതിയ കോവിഡ് രോഗികള്; ആകെ മരണം 5700 കടന്നു, വിശദമായ കണക്കുകള്\nMore in കൊയിലാണ്ടി\nകൊല്ലം മന്ദമംഗലത്ത് പുതിയോട്ടിൽ മാണിക്യം അന്തരിച്ചു\n712 അയല്‍ക്കൂട്ടങ്ങളുടെ ഭാഗമായുള്ളത് 12637 കുടുംബങ്ങള്; ഇതില് 420 സംരംഭക കുടുംബങ്ങള്: കുടുംബശ്രീ രജതജൂബിലിയിലെത്തി നില്‍ക്കുമ്പോള് പ്രവര്‍ത്തന മികവുമായി കൊയിലാണ്ടി നഗരസഭയും\nഒൻപത് വയസ്സുകാരിയെ ഒരു വർഷത്തോളം ലൈംഗികമായി പീഡിപ്പിച്ചു; കുറ്റ്യാടി സ്വദേശിയായ പ്രതിക്ക് ജീവപര്യന്തം കഠിന തടവും പിഴയും വിധിച്ച് കൊയിലാണ്ടി കോടതി\nമേപ്പയ്യൂരിൽ മെയ് 28ന് ശുചിത്വ ഹർത്താൽ; കടകൾ പൂർണ്ണമായും അടച്ചിടും\nറഷ്യ, മൊറോക്കോ തുടങ്ങി എട്ടു രാജ്യങ്ങളിലെ ചിത്രകാരന്മാർക്കൊപ്പം കേരളത്തിലെ പ്രമുഖരും ഒത്തുചേർന്നു; വർണ്ണ വിസ്മയമൊരുക്കി കാപ്പാട് രാജ്യാന്തര ചിത്ര പ്രദർശനം\nCopyright © 2022 Koyilandy News - All Right Reserved


theft in bheema jewellers owner house | ഭീമ ജൂവലറി ഉടമയുടെ വീട്ടിൽ മോഷണം; രണ്ടരലക്ഷം രൂപയുടെ ഡയമണ്ട് ആഭരണങ്ങളും പണവും നഷ്ടമായി; നഷ്ടമായത് മകളുടെ ആഭരണങ്ങളെന്ന് പൊലീസ്; സിസിടിവി ദൃശ്യങ്ങളിലെ ആളെ തേടി പൊലീസ് - MarunadanMalayalee.com\nApril 14, 202104:54 PM IST Permalink\nതിരുവനന്തപുരം: തിരുവനന്തപുരത്ത് ഭീമ ജൂവലറി ഉടമ ഡോ. ഗോവിന്ദന്റെ കവടിയാറുള്ള വീട്ടിൽ മോഷണം. രണ്ടര ലക്ഷം രൂപയുടെ ഡയമണ്ടും 60,000 രൂപയും നഷ്ടപ്പെട്ടു. അദ്ദേഹത്തിന്റെ മകളുടെ ആഭരണങ്ങളാണ് മോഷണം പോയതെന്ന് പൊലീസ് അറിയിച്ചു. ബംഗ്ലൂരിവിലേക്ക് പോകാനായി മകൾ തയ്യാറാക്കി വെച്ച ബാഗിലായിരുന്നു ഈ പണവും ആഭരണങ്ങളുമുണ്ടായിരുന്നത്.\nഇന്ന് പുലർച്ചെയോടെയാണ് മോഷണം നടന്നത്. ഒരാളാണ് മോഷണം നടത്തിയത്. ഇയാളുടെ ദൃശ്യങ്ങൾ സിസിടിവിയിൽ പതിഞ്ഞിട്ടുണ്ട്. പൊലീസ് ഇത് പരിശോധിച്ച് വരികയാണ്. കോറിഡോർ വഴിയാണ് മോഷ്ടാവ് അകത്തുകയറിയതെന്നാണ് സംശയം. വിരളടയാള വിദഗ്ദരടക്കം സ്ഥലത്തെത്തി പരിശോധന നടത്തുകയാണ്.\nഭീമ ജൂവലറി ഉടമയുടെ വീട്ടിൽ കവർച്ച നടത്തിയ പ്രതി പിടിയിൽ\nഭീമ ജൂവലറി ഉടമയുടെ വീട്ടിലെ കവർച്ചക്കേസിലെ പ്രതിയുടെ ചിത്രം പുറത്ത് വിട്ട് പൊലീസ്\nഭീമ ജൂവലറി ഉടമയുടെ വീട്ടിൽ കവർച്ച നടത്തിയ കള്ളനെ തിരിച്ചറിഞ്ഞു\nവീടിന് അതീവ സുരക്ഷ; മോഷണം അമ്പരപ്പിക്കുന്നത്\nഫാഷൻ ഗോൾഡ് ജൂവലറിയുടെ തകർച്ചക്ക് പിന്നിൽ സ്വപ്ന സുന്ദരികളോ?


പ്രവാചക ശബ്‌ദം - ഞങ്ങളുടെ പിതാവ് വിശുദ്ധ യൗസേപ്പിന്!\nഫാ. ജയ്സൺ കുന്നേൽ എംസിബിഎസ്/പ്രവാചക ശബ്ദം 28-02-2021 - Sunday\nസ്വർഗ്ഗത്തിലേക്കു സ്നേഹത്തിൻ്റെ കുറക്കു വഴി വെട്ടിത്തുറന്ന വിശുദ്ധ ചെറുപുഷ്പം 1894 വിശുദ്ധ യൗസേപ്പിതാവിനെക്കുറിച്ചെഴുതിയ ഒരു കവിതയാണ് ഇന്നത്തെ ചിന്താവിഷയം.\nജോസഫ്, നിൻ്റെ ആരാധ്യമായ ജീവിതം ദാരിദ്ര്യത്തിലേക്ക് വഴിമാറിയെങ്കിലും, ഈശോയുടെയും മറിയത്തിൻ്റെയും സൗന്ദര്യം നിനക്കു കാണാൻ സാധിച്ചുവല്ലോ! ആർദ്രതയുള്ള പിതാവേ, വിശുദ്ധ യൗസേപ്പേ കാർമ്മലിനെ സംരക്ഷിക്കുക! അതുവഴി ഈ ലോകത്തിലെ നിൻ്റെ മക്കൾ എപ്പോഴും സ്വർഗ്ഗത്തിലെ സമാധാനം ആസ്വദിക്കട്ടെ!\nദൈവപുത്രൻ, അവൻ്റെ ബാല്യത്തിൽ നിൻ്റെ കല്പനകൾക്കു വിധേയനായി. അവൻ നിൻ്റ മാറിൽ തല ചായ്ച്ച് സന്തോഷത്തോടെ ഉറങ്ങി. നിന്നെപ്പോലെ, മറിയത്തെയും യേശുവിനെയും ഏകാന്തതയിൽ ഞങ്ങളും ശുശ്രൂഷിക്കുന്നു.\nനിന്റെ ആനന്ദം മാത്രമാണ് ഞങ്ങളുടെ ഏക ആഗ്രഹം; കൂടുതൽ കാര്യങ്ങൾ ഞങ്ങൾ ആഗ്രഹിക്കുന്നില്ല. ഞങ്ങളുടെ അമ്മയായ വിശുദ്ധ അമ്മ ത്രേസ്യാ നിന്നെ സ്നേഹത്തോടെ വിളിക്കുമായിരുന്നു. അവളുടെ പ്രാർത്ഥനയ്ക്ക് നീ എല്ലായ്പ്പോഴും ഉത്തരം നൽകിയെന്ന് അവൾ ഉറപ്പുനൽകുന്നു.\nഅതിനാൽ ഈ ലോക-ജീവിതത്തിൻ്റെ അവസാനം ഞങ്ങളുടെ പ്രിയപ്പെട്ട അമ്മയോടൊപ്പം, വിശുദ്ധ യൗസേപ്പേ നിന്നെ കാണാൻ ഞങ്ങൾ വരുമെന്നു ശുഭമായി ഞങ്ങൾ പ്രത്യാശിക്കുന്നു. ആർദ്രനായ പിതാവേ, ഞങ്ങളുടെ കൊച്ചു കാർമ്മലിനെ അനുഗ്രഹിക്കൂ! ഈ ഭൂമിയിലെ ജീവിതത്തിനു ശേഷം, സ്വർഗത്തിൽ ഞങ്ങളെ ഒന്നിപ്പിക്കുക!\nവിശുദ്ധരായ മാതാപിതാക്കളുടെ യൗസേപ്പിതാവിനോടുള്ള ഭക്തിയാണ് കൊച്ചുത്രേസ്യായ്ക്കും അവനെ പ്രിയമുള്ളതാക്കി മാറ്റിയത്. "എൻ്റെ സ്നേഹഭാജനമായ പരിശുദ്ധ കന്യകയോട് ഒന്നായിരുന്ന വിശുദ്ധ യൗസേപ്പിതാവിനോടുള്ള വണക്കം കുട്ടിക്കാലം മുതലേ ഞാൻ വിലമതിച്ചിരുന്നു." എന്നു കൊച്ചുത്രേസ്യാ മറ്റൊരിക്കൽ പറഞ്ഞിരിക്കുന്നു. ചെറുപുഷ്പത്തിൻ്റെ യൗസേപ്പിതാവിനോടുള്ള ഭക്തി നമുക്കും പ്രചോദനമാകട്ടെ.


കവിതയുടെ അറസ്റ്റ്, സിബിഐക്ക് എന്തു പറ്റി? പെണ്ണുങ്ങളെ അറസ്റ്റ് ചെയ്യാന് സിബിഐക്ക് അറിയില്ലേ? | Why CBI officials liable for disciplinary action in Kavita Mankikar arrest? explained. - Malayalam Oneindia\nകവിതയുടെ അറസ്റ്റ്, സിബിഐക്ക് എന്തു പറ്റി? പെണ്ണുങ്ങളെ അറസ്റ്റ് ചെയ്യാന് സിബിഐക്ക് അറിയില്ലേ?\nUpdated: Mon, May 21, 2018, 12:34 [IST]\nമാധ്യമപ്രവര്‍ത്തകനും എഴുത്തുകാരനുമായ പിടി മുഹമ്മദ് സാദിഖ് സോഷ്യൽ മീഡിയയിലും വളരെ സജീവമാണ്.\nകവിതാ മണികികാറിനെ അത്ര ഓര്‍മയുണ്ടാകില്ല. കോടികളുടെ കുംഭകോണം നടന്ന പഞ്ചാബ് നാഷണല് ബാങ്ക് തട്ടിപ്പു കേസിലെ മുഖ്യപ്രതി നീരവ് മോഡിയുടെ എക്‌സിക്യൂട്ടീവ് അസിസ്റ്റന്റാണ്. മോഡി ഗ്രൂപ്പ് സ്ഥാപനങ്ങളായ ഡയമണ്ട്‌സ് ആര്. യു.എസ്, സോളാര് എക്‌സ്‌പോര്‍ട്‌സ്, സ്‌റ്റെല്ലാര് ഡയമണ്ട് തുടങ്ങിയ സ്ഥാപനങ്ങളുടെ രേഖകളിലൊക്കെ ഒപ്പുവെയ്ക്കാന് അധികാരമുള്ള ഉദ്യോഗസ്ഥ്. ഈ സ്ഥാപനങ്ങളുടെ പേരിലാണല്ലോ ധാരണാ പത്രങ്ങളുണ്ടാക്കി (Letters of Understanding) പഞ്ചാബ് നാഷണല് ബാങ്കില് നിന്ന് മോഡി കോടികള് തട്ടിയത്.\nആ കേസുമായി ബന്ധപ്പെട്ട് കവിതയെ കഴിഞ്ഞ ഫെബ്രുവരി 20ന് രാത്രി എട്ട് മണിക്ക് സി.ബി.ഐ അറസ്റ്റ് ചെയ്തു. മോഡിയോടൊപ്പം ഗൂഢാലോചനയില് പങ്കെടുക്കുകയും തട്ടിപ്പു നടത്തുക എന്ന ഉദ്ദേശ്യത്തോടെ രേഖകളില് ഒപ്പുവയ്ക്കുകയും ചെയ്തുവെന്നാണ് കുറ്റം. ഉച്ച തിരിഞ്ഞു മൂന്നേകാല് മണിയോടെ കവിത ഭര്‍ത്താവ് രവികിരണ് മണികികാറിനോടൊപ്പം സി.ബി.ഐ ഓഫീസില് നേരിട്ടു ചെല്ലുകയായിരുന്നു. മണിക്കൂറുകളോളം ചോദ്യം ചെയ്ത ശേഷം രാത്രി എട്ട് മണിയോടെ അറസ്റ്റ് രേഖപ്പെടുത്തി. പിറ്റേദിവസം പ്രത്യേക ജഡ്ജി മുമ്പാകെ ഹാജറാക്കി. സി.ബി.ഐയുടെ ആവശ്യപ്രകാരം 14 ദിവസത്തേക്ക് ജഡ്ജി അവരെ സിബിഐ കസ്റ്റഡിയില് റിമാന്റ് ചെയ്യുകയും ചെയ്തു.\nസ്ത്രീകളെ അറസ്റ്റ് ചെയ്യുമ്പോൾ..\nഇനിയാണ് കഥ. പെണ്ണുങ്ങളെ അറസ്റ്റ് ചെയ്യുമ്പോള് ചില ചിട്ടവട്ടങ്ങളൊക്കെയുണ്ട്. പെണ്ണുങ്ങള്‍ക്കെന്നല്ല എല്ലാ കുറ്റവാളികള്‍ക്കും ഭരണഘടനയും ഇന്ത്യന് ശിക്ഷാ നിയമവും ക്രിമിനല് നടപടി ചട്ടവുമൊക്കെ പ്രത്യേക അവകാശങ്ങളും ആനൂകൂല്യങ്ങളുമൊക്കെ അനുവദിച്ചിച്ചിട്ടുണ്ട്. കുറ്റവാളിയാണെന്നു കരുതി മനുഷ്യാവകാശങ്ങള് നിഷേധിക്കാന് ആര്‍ക്കും അധികാരമില്ല. കവിതയെ അറസ്റ്റ് ചെയ്യുമ്പോള് പാവം സിബിഐക്കാര് അതൊക്കെ മറന്നു പോയി. പോലീസ് മര്‍ദനങ്ങളുടേയും കസ്റ്റഡിമരണങ്ങളുടേയും കഥകള് ഇടക്കിടെ കേള്‍ക്കുന്ന ഇക്കാലത്ത് സി.ബി.ഐക്ക് പറ്റിയ ഈ അക്കിടി പരിശോധിച്ചു നോക്കാം.\nസൂര്യാസ്തമനത്തിനും സൂര്യോദയത്തിനും ഇടയില് സ്ത്രീകളെ ഒരു കാരണവശാലും അറസ്റ്റ് ചെയ്യാന്‍് പാടില്ല. ഇനി അങ്ങിനെ അറസ്റ്റ് ചെയ്‌തേ തീരൂ എന്നുള്ള കേസാണെങ്കില് സംഭവം നടന്ന സ്ഥലത്തിന്റെ പരിധിയില് വരുന്ന ഫസ്റ്റ ക്ലാസ് മജിസ്‌ത്രേട്ട് കോടതിയുടെ അനുവാദം വാങ്ങണം. അതു വാങ്ങേണ്ടതും അറസ്റ്റ് നടത്തേണ്ടതും വനിതാ പോലീസാണ്. ഇതൊക്കെ സി.ബി.ഐ മറന്നു പോയി.\nഅറസ്റ്റ് നിയമവിരുദ്ധമാക്കണമെന്ന് ആവശ്യം\nഇക്കാര്യങ്ങളൊക്കെ റിമാന്റ് ഉത്തരവു പുറപ്പെടുവിക്കും മുമ്പ് കവിത പ്രത്യേക ജഡ്ജി മുമ്പാകെ ബോധിപ്പിച്ചതാണ്. ഇപ്പറഞ്ഞ നിബന്ധനകളൊന്നും തന്റെ കാര്യത്തില് പാലിച്ചിട്ടില്ലെന്ന് അവര് കോടതിയില് വെളിപ്പെടുത്തി. പക്ഷേ, കീഴ്‌ക്കോടതിക്ക് അത് ബോധ്യം വന്നില്ല. കവിത ബോംബെ ഹൈക്കോടതിയില് അപ്പീല് പോയി. അറസ്റ്റ് നിയമ വിരുദ്ധമായി പ്രഖ്യാപിക്കണമെന്നും സ്‌പെഷല് ജഡ്ജിന്റെ റിമാന്റ് ഉത്തരവ് റദ്ദാക്കണമെന്നുമായിരുന്നു അവരുടെ ആവശ്യം. ക്രിമിനല് നടപടി ചട്ടങ്ങള്‍ക്ക് വിരുദ്ധമായി തന്നെ അറസ്റ്റ് ചെയ്ത ഉദ്യോഗസ്ഥര്‍ക്കെതിരെ അന്വേഷണം നടത്തണമെന്നും ആവശ്യപ്പെട്ടു. സി.ബി.ഐ ശരിക്കും കുടുങ്ങി.\nസംഗതിയുടെ കിടപ്പ് ഇങ്ങിനെയാണ്. സി.ആര്.പി.സി 46ാം വകുപ്പിന്റെ നാലാം ഉപവകുപ്പിലാണ് സ്ത്രീകളെ അറസ്റ്റ് ചെയ്യുമ്പോള് പാലിക്കേണ്ട മര്യാദകളെക്കുറിച്ച് പറയുന്നത്. 2005ലാണ് ഈ വകുപ്പ് സി.ആര്.പി.സിയില് ചേര്‍ത്തതെങ്കിലും പിറ്റേ വര്‍ഷം ജൂണ് 23നാണ് അത് പ്രാബല്യത്തില് വരുന്നത്. എങ്ങിനെയാണ് അറസ്റ്റ് ചെയ്യേണ്ടതെന്ന് വിവരിക്കുന്ന സി.ആര്.പി.സി അഞ്ചാം അധ്യായത്തിലാണ് ഈ വ്യവസ്ഥകളുള്ളത്. രാത്രി കാലങ്ങളില് അറസ്റ്റിലാകുന്ന സ്ത്രീകളുടെ സുരക്ഷ ഓര്‍ത്താണ് ഈ വകുപ്പ് കൂട്ടിച്ചേര്‍ത്തത്.\nബോംബെ ഹൈക്കോടതിയുടെ വിധി\nആ വകുപ്പു ചേര്‍ത്ത് ചട്ടം ഭേദഗതി വരുത്താന് പ്രധാന കാരണമായത് ബോംബെ ഹൈക്കോടതിയുടെ തന്നെ ഒരു വിധിയാണ്. ക്രിസ്റ്റ്യന് കമ്മ്യൂണിറ്റി വെല്‍ഫെയര് കൗണ്‍സില് ഓഫ് ഇന്ത്യ V. ഗവണ്മെന്റ് ഓഫ് മഹാരാഷ്ട്ര കേസില് (1995) പൊലീസ് മര്‍ദനവും കസ്റ്റഡി മരണങ്ങളും സ്ത്രീകളുടെ അറസ്റ്റും മറ്റുമായി ബന്ധപ്പെട്ട ചില മാര്‍ഗനിര്‍ദേശങ്ങള് പുറപ്പെടുവിച്ചിരുന്നു. സ്ത്രീകളെ അറസ്റ്റ് ചെയ്യുമ്പോള് വനിതാ പോലീസിന്റെ സാന്നിധ്യം വേണമെന്നും സൂര്യാസ്തമനത്തിനും സൂര്യോദയത്തിനും ഇടയില് സ്ത്രീകളെ അറസ്റ്റ് ചെയ്യാന് പാടില്ലെന്നും ആ വിധിയില് പ്രത്യേകം എടുത്തുപറഞ്ഞിരുന്നു.\nഇക്കാര്യത്തില് ആവശ്യമായ നടപടികള് സ്വീകരിക്കാന് ആ കേസില് കോടതി സംസ്ഥാന സര്‍ക്കാരിനോട് നിര്‍ദേശിക്കുകയും ചെയ്തിരുന്നു. ഇക്കാര്യങ്ങള് പഠിക്കുന്നതിന് ഒരു കമ്മിറ്റിയെ നിയോഗിക്കണമെന്നും കോടതി സര്‍ക്കാരിനോട് ആവശ്യപ്പെട്ടിരുന്നു. ഈ വിധിയെ തുടര്‍ന്നാണ് 2005ല് ക്രിമിനല് നടപടി ചട്ടത്തില് ഭേദഗതി വരുത്തിയതും 46 (4) കൂട്ടിച്ചേര്‍ത്തതും. നിയമ കമ്മീഷന്റെ 135 ാം റിപ്പോര്‍ട്ടില് പ്രധാന ശുപാര്‍ശകളില് ഒന്ന് ഇതായിരുന്നു.\nസിബിഐയുടെ വാദം ഇങ്ങനെ\nകവിതക്കെതിരായ കുറ്റാരോപണം ഗൗരവതരമാണെന്നായിരുന്നു കോടതിയില് സി.ബി.ഐയുടെ വാദം. കൃത്യമായി വിവരങ്ങള് നല്‍കാന് കഴിയുന്ന വ്യക്തിയാണെങ്കിലും അവര് അന്വേഷണവുമായി സഹകരിക്കുന്നുണ്ടായിരുന്നില്ല. മാത്രമല്ല, അവര് രക്ഷപ്പെടാനും സാധ്യതയുണ്ടെന്നും അങ്ങിനെ അനിവാര്യമായ സാഹചര്യത്തിലാണ് കവിതയെ അറസ്റ്റ് ചെയ്തതെന്നും സിബിഐ അഭിഭാഷക വാദിച്ചു.\nകവിതയെ സൂര്യാസ്തമനത്തിനു ശേഷം വിളിച്ചു വരുത്തിയതല്ലെന്നും സൂര്യാസ്തമനത്തിനും എത്രയോ മുമ്പേ അവര് ഓഫീസിലുണ്ടെന്നുമായിരുന്നു മറ്റൊരു വാദം. മാത്രമല്ല, ഭര്‍ത്താവും വനിതാ ഉദ്യോഗസ്ഥരും അപ്പോള് സ്ഥലത്തുണ്ട്. ആരും കവിതയോട് മോശമായി പെരുമാറിയിട്ടില്ല. 24 മണിക്കൂര് തീരുന്നതിനു മുമ്പേ സ്‌പെഷല് ജഡ്ജ് മുമ്പാകെ ഹാജരാക്കിയിട്ടുണ്ടെന്നും സിബിഐ ന്യായീകരിച്ചു.\nഅസമയത്ത് നടത്തിയ അറസ്റ്റ് നിയമപരമാകില്ല\nഅറസ്റ്റ് രേഖപ്പെടുത്തിയ രേഖയില് ഇന്‍സ്‌പെക്ടര് ഡി. ദാമോദരനാണ് ഒപ്പുവെച്ചത്. വൈശാലി ഘോര്‍പഡെ എന്ന വനിതാ ഉദ്യോഗസ്ഥ പെഴ്‌സണല് സെര്‍ച്ച് നടത്തിയെന്ന് ആ കടലാസില് രേഖപ്പെടുത്തിയിട്ടുണ്ടെന്നു മാത്രം. ഭര്‍ത്താവിന്റെ സാന്നിധ്യമുള്ളതുകൊണ്ടു മാത്രം, നടപടിക്രം പാലിക്കാതെ അസമയത്ത് നടത്തിയ ഈ അറസ്റ്റ് നിയമപരമാകില്ലെന്ന് കോടതി ചൂണ്ടിക്കാട്ടി.\nസി.ആര്.പി.സിയിലെ തന്നെ 60 എ വകുപ്പു പ്രകാരം നടപടിക്രമങ്ങള് പാലിക്കാത്ത അറസ്റ്റ് നിയമവരുദ്ധമാണ്. അല്ലെങ്കില് സംഭവകാലത്ത് നിലവിലുള്ള മറ്റ് ഏതെങ്കിലും നിയമത്തിന്റെ പിന്തുണയുണ്ടായിരിക്കണം. മാത്രമല്ല, സി.ബി.ഐ മാനുവലിന്റെ പന്ത്രണ്ടാം വകുപ്പിലും അറസ്റ്റ് ചെയ്യുമ്പോള് നിലവിലുള്ള നിയമങ്ങളുടെ നടപടിക്രമങ്ങള് നിര്‍ബന്ധമായും പാലിക്കണമെന്ന് വ്യക്തമാക്കുന്നുണ്ട്. ഇതൊന്നും സിബിഐ പാലിച്ചിട്ടില്ലെന്നൂ കോടതി കണ്ടെത്തി.\nമുമ്പും ഇതേ പോലൊരു കേസ് ബോംബെ ഹൈക്കോടതിയില് വന്നിട്ടുണ്ട്. ഭാരതി എസ് ഖന്ധാര് v. മാരുതി ഗോവിന്ദ് ജാദവ് (2013). ആ കേസില് അഞ്ചര മണിക്ക് പോലീസ് കസ്റ്റഡിയിലെടുത്ത് മണിക്കൂറുകളോളം സ്‌റ്റേഷനില് നിര്‍ത്തിയ സ്ത്രീയെ രാത്രി 8.45നാണ് അറസ്റ്റ് ചെയ്തത്. ആ കേസിലും കോടതി ഉത്തരവാദികളായ ഉദ്യോഗസഥര്‍ക്കെതിരെ പിഴ വിധിക്കുകയും ശിക്ഷാ നടപടിക്ക് ശുപാര്‍ശ ചെയ്യുകയും ചെയ്യുകയായിരുന്നു.\nഒരാള് പോലീസ് സ്‌റ്റേഷന്റെ നിയന്ത്രണത്തിലാകുകയോ, പൊലീസ് സ്റ്റേഷനില് അയാളെ തടവില് വെക്കുകയോ ചെയ്താല്, അല്ലെങ്കില് അയാളുടെ ചലനങ്ങള് സ്‌റ്റേഷന് അതിര്‍ക്കുള്ളില് പരിമിതപ്പെടുത്തുകയോ ചെയ്താല് അത് അറസ്റ്റ് തന്നെയാണെന്നായിരുന്നു സിബിഐയുടെ വാദം. അത് സ്ഥാപിക്കാന് സിബിഐയുടെ അഭിഭാഷക അമീത കുട്ടിക്കൃഷ്ണന് അറസ്റ്റും കസ്റ്റഡിയും തമ്മിലുള്ള വ്യത്യാസം പരിശോധിച്ച ഒരു സുപ്രിം കോടതി വിധി ഉദ്ധരിക്കുകയുണ്ടായി (സ്റ്റേറ്റ് ഓഫ് ഹരിയാന v. ദിനേശ് കുമാര് 2008). രജസ്ഥാന് ഹൈക്കോടതിയുടെ സന്ധ്യ ഉപമന്യു v. സ്റ്റാഷന് ഹൗസ് ഓഫീസര് കേസും (2016) ദല്‍ഹി ഹൈക്കോടതിയുടെ രാകേഷ് ചന്ദ് v.സ്‌റ്റേറ്റ് ഓഫ് എന്‍സിടി ഡല്‍ഹി കേസും തന്റെ വാദം സ്ഥാപിക്കാന് അവര് ഉദ്ധരിച്ചു. അതുകൊണ്ടു തന്നെ 3.15 മുതല് സ്റ്റേഷനിലുള്ള കവിതയെ എട്ട് മണിക്കാണ് അറസ്റ്റ് ചെയ്തതെന്ന് പറയാന് പറ്റില്ലെന്നായിരുന്നു അവരുടെ വാദം.\nസ്ത്രീകളെ എങ്ങനെയൊക്കെ അറസ്റ്റ് ചെയ്യാം?\nഎന്നാല് അറസ്റ്റ് എന്താണെന്ന് നിര്‍വചിച്ചിട്ടില്ലെങ്കിലും എങ്ങിനെ അറസ്റ്റ് ചെയ്യണമെന്ന് സി.ആര്.പി.സി അഞ്ചാം അധ്യായത്തില് വ്യക്തമായി പറഞ്ഞിട്ടുണ്ടെന്നായിരുന്നു കോടതിയുടെ നിരീക്ഷണം. 46 (1) പ്രകാരം അറസ്റ്റ് ചെയ്യുന്ന ഉദ്യോഗസ്ഥന് പ്രതിയുടെ ദേഹത്ത് തൊടണം. അയാള് വാക്കാലോ പ്രവൃത്തിയാലോ കീഴടങ്ങിയില്ലെങ്കില് കുറ്റാരോപിതന്റെ ശരീരം തന്റെ നിയന്ത്രണത്തിലാക്കണം. എന്നാല് സ്ത്രീയെ അറസ്റ്റ് ചെയ്യുമ്പോള് പുരുഷ പൊലിസ് അവരുടെ ദേഹത്ത് തൊടാന് പാടില്ല. വനിതാ പോലീസിന് തൊടാം. അല്ലെങ്കില് വാക്കാല് സൂചിപ്പിച്ചാല് മതി. 2009 മുതല് ഡിസംബര് 31 നു വന്ന ഭേദഗതിയാണിത്.\nനിര്‍ബന്ധിത സാഹചര്യമുണ്ടായിരുന്നുവെന്ന സി.ബി.ഐയുടെ വാദവും കോടതി അംഗീകരിച്ചില്ല. ഇനി ഉണ്ടെങ്കില് തന്നെ അത്തരം സാഹചര്യങ്ങളില് ജുഡീഷ്യല് ഫസ്റ്റ് ക്ലാസ് മജിസ്‌ത്രേട്ടിന്റെ അനുവാദം രേഖാമൂലം വാങ്ങിയ ശേഷം വനിതാ പോലിസുദ്യോഗസ്ഥയാണ് അറസ്റ്റ് ചെയ്യേണ്ടത്. പേഴ്‌സണല് സേര്‍ച്ച് മെമ്മോ യില് ഒപ്പുവെച്ചിരിക്കുന്നതും പുരുഷ പോലീസാണ്; പേഴ്‌സണല് സെര്‍ച്ച് നടത്തിയത് വനിതാ പോലീസാണെന്നു പറയുന്നുണ്ടെങ്കിലും. വനിതാ ഉദ്യോഗസ്ഥയുടേയും ഭര്‍ത്താവിന്റേയും സാന്നിധ്യമുണ്ടായിരുന്നു എന്നു പറഞ്ഞിട്ടു കാര്യമില്ല. അറസ്റ്റും കസ്റ്റഡിയും തമ്മിലുള്ള വ്യത്യാസവും സുപ്രിം കോടതി വിധികള് ഉദ്ധരിച്ചു കൊണ്ടുതന്നെ ഹൈക്കോടതി വ്യക്തമാക്കി. മാത്രമല്ല, നിയമനിര്‍മാതാക്കള് നല്ല ബോധത്തോടു കൂടി തന്നെയാണ് അറസ്റ്റ്, കസ്റ്റഡി എന്നീ വാക്കുകള് നിയമത്തില് ഉപയോഗിച്ചിട്ടുള്ളത്.\nആദ്യം പിഴ, ആവശ്യമെങ്കിൽ അറസ്റ്റ് പിന്നെ\nഅറസ്റ്റ് നിയമ വിരുദ്ധമാണെന്നിരിക്കെ, പിന്നീട് പ്രത്യേക ജഡ്ജ് പുറപ്പെടുവിച്ച റിമാന്റ് ഉത്തരവും നിയമവിരുദ്ധമാണെന്ന് കോടതി ചൂണ്ടിക്കാട്ടി. പ്രമഥ നടപടി നിയമവിരുദ്ധമായാല് തുടര്‍ന്നുള്ള നടപടികളും നിയമവിരുദ്ധാകുമെന്ന നിരവധി വിധികള് ഇക്കാര്യത്തില് കോടതി ഉദ്ധരിച്ചു. സി.ആര്.പി.സി ചട്ട പ്രകാരം പാലിക്കേണ്ട നിര്‍ബന്ധ നിബന്ധനകള് സിബിഐ പാലിച്ചില്ലെന്ന കാര്യം കണക്കിലെടുക്കുന്നതില് പ്രത്യേക ജഡ്ജി പരാജയപ്പെട്ടതായും അത് അവഗണിക്കാന് പാടില്ലായിരുന്നുവെന്നും വിധിന്യായത്തില് ചൂണ്ടിക്കാട്ടി.\nഭരണഘടനയുടെ ആര്‍ട്ടിക്കിള് 21 നല്‍കുന്ന ജീവിക്കാനും വ്യക്തിസ്വാതന്ത്ര്യത്തിനുമുള്ള അവകാശം ഒരു കുറ്റവാളിക്കും നിഷേധിക്കാന് പാടില്ല. കുറ്റാരോപിതനോ, സംശയിക്കപ്പെടുന്ന ആളോ പിന്നീട് കുറ്റാരോപിതനോ കുറ്റവാളിയോ ആയേക്കാവുന്നവനോ ആരായാലും നിയമം മൂലമൂള്ള നടപടിക്രമങ്ങള് പാലിക്കാന് അന്വേഷണോദ്യോഗസ്ഥര് ബാധ്യസ്ഥരാണ്.\nകവിതയെ അസമയത്ത് അറസ്റ്റ് ചെയ്ത സി.ബി.ഐ 50,000 രൂപ പിഴയായി കവിതക്ക് നല്‍കാനാണ് ഹൈക്കോടതിയുടെ ഉത്തരവ്. ഈ തുക കുറ്റം ചെയ്ത ഉദ്യോഗസ്ഥനില്‍നിന്ന് ഈടാക്കാവുന്നതാണ്. നിയമം ലംഘിച്ച ഉദ്യോഗസ്ഥനെതിരെ നടപടി സ്വീകരിക്കാന് ബന്ധപ്പെട്ട അധികാരികള്‍ക്ക് സ്വാതന്ത്ര്യമുണ്ടെന്നും വിധിന്യായത്തില് വ്യക്തമാക്കി. തുടര്‍ന്നുള്ള അന്വേഷണത്തില് ആവശ്യമായി വന്നാല് കവിതയെ വീണ്ടും അറസ്റ്റ് ചെയ്യാവുന്നതാണ്.\nnirav modi punjab national bank bank scam cbi women arrest സിബിഐ അറസ്റ്റ് നീരവ് മോദി കൈക്കൂലി ബാങ്ക് പഞ്ചാബ് നാഷണല് ബാങ്ക്\nWhy CBI officials liable for disciplinary action in Kavita Mankikar arrest? explained.\nസ്വവർഗ്ഗരതിയും കണ്ണുനീരും പൈജാമയും പിന്നെ ഒരിത്തിരി ദുർമന്ത്രവാദവും! കർണാടക നിമയസഭ 'പ്വൊളി' യാണ്!!!


ബി.ജെ.പി. വിരുദ്ധ വിശാലസഖ്യം ഒരുങ്ങുന്നു; പവാര് കളത്തിലിറങ്ങുന്നത് പ്രതിപക്ഷത്തിന് പവറാകുമോ? | DoolNews\nSaturday, 12th June 2021, 3:30 pm\nമുംബൈ: തെരഞ്ഞെടുപ്പ് തന്ത്രജ്ഞന് പ്രശാന്ത് കിഷോറും എന്.സി.പി. അധ്യക്ഷന് ശരദ് പവാറും തമ്മില് നടന്ന കൂടിക്കാഴ്ച ബി.ജെ.പി. വിരുദ്ധ വിശാലസഖ്യത്തിലേക്കുള്ള ആദ്യപടിയെന്ന് രാഷ്ട്രീയ നിരീക്ഷകര്. അഞ്ച് സംസ്ഥാനങ്ങളിലെ തെരഞ്ഞെടുപ്പ് ഫലം പ്രതിപക്ഷ കക്ഷികളെ സംബന്ധിച്ചിടത്തോളം പ്രതീക്ഷ നല്‍കുന്നതായിരുന്നു.\nഈ ഊര്‍ജ്ജത്തില് നിന്നും തുടര്‍പ്രവര്‍ത്തനങ്ങളുണ്ടാകണമെന്നാണ് ശരദ് പവാറിന്റെ നിലപാട്. ബംഗാള് തെരഞ്ഞെടുപ്പില് ബി.ജെ.പി. മൂന്നക്കം കടക്കില്ലെന്ന് പറഞ്ഞ പ്രശാന്ത് കിഷോറായിരുന്നു മമതയുടെ തന്ത്രങ്ങള്‍ക്ക് ചുക്കാന് പിടിച്ചത്.\nവന്‍സന്നാഹങ്ങളൊരുക്കി ബംഗാള് തെരഞ്ഞെടുപ്പിനെ നേരിട്ട ബി.ജെ.പി. ദയനീയ പരാജയമാണ് ഏറ്റുവാങ്ങിയത്. കേരളത്തില് ആകെയുള്ള സീറ്റ് നഷ്ടമാകുകയും തമിഴ്‌നാട്ടില് അധികാരത്തില് നിന്ന് പുറത്താകുകയും ചെയ്തതോടെ സംസ്ഥാനങ്ങളില് കേന്ദ്രത്തിനെതിരായ ബെല്‍റ്റ് രൂപപ്പെടുന്നത് അടുത്ത ലോകസഭാ തെരഞ്ഞെടുപ്പിന് മുന്‍പ് ഗുണകരമാകുമെന്നാണ് വിലയിരുത്തല്.\nപുതിയ ജില്ലാ കമ്മിറ്റി പ്രഖ്യാപനത്തിന് പിന്നാലെ എം.എസ്.എഫ്. ഹരിതയില് തര്‍ക്കം; ജില്ലാ പ്രസിഡന്റിന് നേരെ സൈബര് ആക്രമണം\n1064 കോടി രൂപയുടെ ബാങ്ക് തട്ടിപ്പ്; ടി.ആര്.എസ്. എം.പിയുടെ വീട്ടില് എന്‍ഫോഴ്‌സ്‌മെന്റ് റെയ്ഡ്\nകോടികള് മുടക്കി സ്മാരകങ്ങളുണ്ടാക്കുന്നത് സര്‍ക്കാര് അവസാനിപ്പിക്കണം: കെ.കെ. രമ\nകൂടാതെ യു.പി.എയില് കാര്യമായ ഉടച്ചുവാര്‍ക്കല് വേണമെന്ന് സഖ്യകക്ഷികള് ആവശ്യപ്പെടാന് തുടങ്ങിയിട്ട് നാളേറെയായി. യു.പി.എ. അധ്യക്ഷ സ്ഥാനത്തേക്ക് പവാറിനെ പരിഗണിക്കണമെന്നും ആവശ്യങ്ങള് ഉയര്‍ന്നിട്ടുണ്ട്. മഹാരാഷ്ട്രയില് ബി.ജെ.പിയെ ഒഴിവാക്കി മഹാ വികാസ് അഘാഡി സഖ്യമുണ്ടാക്കി സര്‍ക്കാര് രൂപീകരിച്ചത് പിന്നില് പവാറിന്റെ തന്ത്രമായിരുന്നു.\nകൊല്ലാന് വിടുന്നത് എന്തിനാണ്?; ഐ.എസില് ചേര്‍ന്നവരെ ഇന്ത്യയിലേക്ക് മടക്കികൊണ്ടു വരില്ലെന്ന കേന്ദ്ര നിലപാടില് നിമിഷ ഫാത്തിമയുടെ അമ്മ\nഇടത് നേതാക്കളുമായും പവാറിന് നല്ല ബന്ധമാണുള്ളത്. കേരളത്തില് എന്.സി.പി. ഇടതുമുന്നണിയോടൊപ്പമാണ്.\nആന്ധ്രപ്രദേശ്, ഛത്തീസ്ഗഢ്, ദല്‍ഹി, ജാര്‍ഖണ്ഡ്, കേരള, മഹാരാഷ്ട്ര, ഒഡിഷ, പഞ്ചാബ്, രാജസ്ഥാന്, തമിഴ്‌നാട്, തെലങ്കാന, ബംഗാള് എന്നീ സംസ്ഥാനങ്ങളിലാണ് നിലവില് ബി.ജെ.പി. വിരുദ്ധകക്ഷികള് ഭരണം കൈയാളുന്നത്.\nകോണ്‍ഗ്രസിനുള്ളിലെ സംഘടനാപ്രശ്‌നങ്ങളാണ് വിശാലപ്രതിപക്ഷത്തെ ബാധിക്കുന്ന പ്രശ്‌നങ്ങളിലൊന്ന്. പാര്‍ട്ടിക്കുള്ളിലെ കൊഴിഞ്ഞുപോക്കും സ്ഥിരം അധ്യക്ഷനില്ലാത്തതും കോണ്‍ഗ്രസ് നേരിടുന്ന വെല്ലുവിളികളാണ്.\nലോക്‌സഭാ തെരഞ്ഞെടുപ്പിന് ശേഷം കേരളത്തിലെ ഏഴ് ബി.ജെ.പി. നേതാക്കളുടെ സമ്പത്തില് വന്‍വര്‍ധനയെന്ന് പൊലീസിന് മൊഴി\nടിക് ടോക് വീഡിയോയിലൂടെ ശ്രദ്ധേയനായ വിഘ്‌നേഷ് കൃഷ്ണ പീഡനക്കേസില് അറസ്റ്റില്\nContent Highlight: Sharad Pawar meets Prashant Kishor Anti-BJP alliance for 2024 polls Congress CPIM CPI AAP NCP JDS DMK Trinamool Congress ShivSena IUML


സ്വർണക്കടത്ത്; അറസ്റ്റിലായ എം ശിവശങ്കറിനെ ഇന്ന് കോടതിയില് ഹാജരാക്കും - Janayugom Online\nOctober 29, 2020, 9:38 am\nസ്വർണക്കടത്ത്; അറസ്റ്റിലായ എം ശിവശങ്കറിനെ ഇന്ന് കോടതിയില് ഹാജരാക്കും\nസ്വർണക്കടത്ത് കേസിൽ അറസ്റ്റിലായ മുഖ്യമന്ത്രിയുടെ മുൻ പ്രിൻസിപ്പൽ സെക്രട്ടറി എം ശിവശങ്കറിനെ ഇന്ന് കോടതിയില് ഹാജരാക്കും. രാവിലെ 11 മണിക്ക് എറണാകുളം പ്രിന്‍സിപ്പല് സെഷന്‍സ് കോടതിയിലാണ് ഹാജരാക്കുന്നത്. കൂടുതല് ചോദ്യം ചെയ്യാനായി എന്‍ഫോഴ്സ്മെന്റ് ഡയറക്ടറേറ്റ് കസ്റ്റഡിയില് വാങ്ങും. ഏഴു വർഷം വരെ തടവുശിക്ഷ ലഭിക്കാവുന്ന കള്ളപ്പണം വെളുപ്പിക്കൽ നിരോധന നിയമ പ്രകാരമാണ് ഇന്നലെ രാത്രി പത്തു മണിക്ക് ശിവശങ്കറെ എന്‍ഫോഴ്സ്മെന്റ് അറസ്റ്റു ചെയ്തത്.\nഹൈക്കോടതി ഇന്നലെ രാവിലെ മുൻകൂർ ജാമ്യാപേക്ഷ തള്ളി മിനിട്ടുകൾക്കകം തിരുവനന്തപുരത്തുനിന്ന് കസ്റ്റഡിയിലെടുത്ത ശിവശങ്കറെ ഉച്ചതിരിഞ്ഞ് കൊച്ചിയിൽ എത്തിച്ചു. ഏഴ് മണിക്കൂറോളം ചോദ്യം ചെയ്തശേഷം രാത്രി 10 മണിയോടെയാണ് അറസ്റ്റ് രേഖപ്പെടുത്തിയത്. നടപടിക്രമങ്ങൾ പാലിച്ച് ശിവശങ്കറിനെ അറസ്റ്റ് ചെയ്യാവുന്നതാണെന്ന് മുൻകൂർ ജാമ്യ ഹർജി തള്ളിയ ഉത്തരവിൽ ഹൈക്കോടതി വ്യക്തമാക്കിയിരുന്നു. പലഘട്ടങ്ങളിലായി ഇതിനകം 100 മണിക്കൂറിലേറെ ചോദ്യംചെയ്ത ശിവശങ്കറിനെ അറസ്റ്റ് ചെയ്യാൻ എൻഫോഴ്സ്മെന്റ് ഡയറക്ടറേറ്റിന് ഉന്നതങ്ങളിൽ നിന്ന് നിർദ്ദേശം ലഭിച്ചതായാണ് സൂചന.\nഹൈക്കോടതി ഉത്തരവ് പുറത്തുവന്ന് 10.55 ഓടെ തിരുവനന്തപുരത്ത് ആശുപത്രിയിൽ എത്തി സമൻസ് കൈമാറിയാണ് ശിവശങ്കറിനെ കസ്റ്റഡിയിൽ എടുത്തത്. ആയുർവേദ ആശുപത്രിയിൽ എത്തി ശിവശങ്കറിനെ ചികിത്സിക്കുന്ന ഡോക്ടറുമായി ആരോഗ്യ സ്ഥിതി സംബന്ധിച്ച് ചർച്ച നടത്തിയ ശേഷമാണ് നോട്ടീസ് കൈമാറിയത്. ശിവശങ്കറിന് ഇപ്പോഴും നടുവ് വേദനയുണ്ടെന്നും കുറച്ച് ദിവസങ്ങൾ കൂടി ചികിത്സയിൽ തുടരേണ്ടതുണ്ടെന്നുമാണ് നേരത്തെ ആശുപത്രി വൃത്തങ്ങൾ അറിയിച്ചിരുന്നത്. എന്നാൽ പിന്നീടാകാമെന്നും ഇപ്പോൾ ഇദ്ദേഹത്തെ കൊച്ചിയിലേക്ക് കൊണ്ടുപോകുന്നതായും അറിയിക്കുകയായിരുന്നു.\nസസ്‌പെന്‍ഷനെ തുടര്‍ന്ന് 115-ാം ദിവസമാണ് ശിവശങ്കര് കസ്റ്റഡിയിലാവുന്നത്. ജൂലൈ 11ന് ശിവശങ്കര് സ്വപ്നയ്ക്ക് വാടകയ്ക്ക് ഏര്‍പ്പാടാക്കി നല്‍കിയ ഫ്ലാറ്റില് കസ്റ്റംസ് റെയ്ഡ് നടത്തിയിരുന്നു. ജൂലൈ 14ന് കസ്റ്റംസ് ശിവശങ്കറെ ഒമ്പത് മണിക്കൂര് ചോദ്യം ചെയ്തു. ജൂലൈ 16ന് സര്‍വീസില് നിന്ന് സസ്‌പെന്‍ഡ് ചെയ്തു. ജൂലൈ 23നാണ് ആദ്യമായി ദേശീയ അന്വേഷണ ഏജന്‍സി ചോദ്യം ചെയ്തത്. ജൂലൈ 27ന് തുടര്‍ച്ചയായ രണ്ടുദിവസം എന്‍ഐഎ ചോദ്യം ചെയ്തു. ഓഗസ്റ്റ് 15നാണ് ശിവശങ്കറെ ആദ്യമായി എന്‍ഫോഴ്‌സ്‌മെന്റ് ഡയറക്ടറേറ്റ് ചോദ്യം ചെയ്തത്. സെപ്റ്റംബര് 24ന് എന്‍ഐഎ വീണ്ടും ചോദ്യം ചെയ്തു. ഒക്‌ടോബര് ഒമ്പതിനും 10നും ശിവശങ്കറെ കസ്റ്റംസ് ചോദ്യം ചെയ്തു.\nEnglish summary: Sivasankar will be produced in court today\nതൃശൂരില് കോവിഡ് നിയന്ത്രണങ്ങള് കര്‍ശനമാക്കുന്നു; കടകള് ഏഴു മണിക്കു ശേഷം തുറക്കാന് അനുവദിക്കില്ല\nഈ മാസ്ക് നിധിപോലെ സൂക്ഷിക്കും: കളക്ടർ\nവിജയ് പി നായർ പിടിയിൽ


SKSSF News: റമദാന് ജീവിത വിശുദ്ധി ആര്‍ജ്ജിച്ചെടുക്കേണ്ട മാസം: ഹമീദലി ശിഹാബ് തങ്ങള്\nറമദാന് ജീവിത വിശുദ്ധി ആര്‍ജ്ജിച്ചെടുക്കേണ്ട മാസം: ഹമീദലി ശിഹാബ് തങ്ങള്\nഹാദിയ റമദാന് പ്രഭാഷണ പരമ്പരക്ക് തുടക്കമായി\nഹിദായ നഗര്: ദാറുല്‍ഹുദാ ഇസ്‌ലാമിക് യൂനിവേഴ്‌സിറ്റി പൂര്‍വ വിദ്യാര്‍ത്ഥി സംഘടന ഹുദവീസ് അസോസിയേഷന് (ഹാദിയ) സംഘടിപ്പിക്കുന്ന അഞ്ചാമത് റമദാന് പ്രഭാഷണ പരമ്പരക്കു വാഴ്‌സിറ്റി കാമ്പസില് തുടക്കമായി. എസ്.കെ.എസ്.എസ്.എഫ് സംസ്ഥാന പ്രസിഡന്റ് പാണക്കാട് സയ്യിദ് ഹമീദലി ശിഹാബ് തങ്ങള് പ്രഭാഷണ പരമ്പര ഉദ്ഘാടനം ചെയ്തു. ആത്മസംസ്‌കരണവും ജീവിതവിശുദ്ധിയും ആര്‍ജ്ജിച്ചെടുക്കാന് വിശ്വാസി റമദാനിനെ ഫലപ്രദമായി ഉപയോഗപ്പെടുത്തണമെന്ന് തങ്ങള് പറഞ്ഞു. ജീവകാരുണ്യപ്രവര്‍ത്തനങ്ങളും വിജ്ഞാന കൈമാറ്റങ്ങളും പ്രധാന അജണ്ടയാക്കി, സമുദായ ശാക്തീകരണ പ്രവര്‍ത്തനങ്ങളില് മഹല്ല്-സംഘടനാ ഭാരവാഹികള് വ്യാപൃതരാകണമെന്നും അദ്ദേഹം അഭിപ്രായപ്പെട്ടു.\nദാറുല്‍ഹുദാ ഡിഗ്രി വിഭാഗം മേധാവി സി. യൂസുഫ് ഫൈസി മേല്‍മുറി അധ്യക്ഷത വഹിച്ചു. ഇസ്ഹാഖ് ബാഖവി ചെമ്മാട്, യു. ശാഫി ഹാജി ചെമ്മാട്, ഡോ. യു.വി.കെ മുഹമ്മദ്, ഹംസ ഹാജി മൂന്നിയൂര്, മുക്ര അബൂബക്കര് ഹാജി തുടങ്ങിയവര് സംബന്ധിച്ചു. ഹാദിയ ജന. സെക്രട്ടറി ശരീഫ് ഹുദവി ചെമ്മാട് സ്വാഗതവും നാസര് ഹുദവി കൈപ്പുറം നന്ദിയും പറഞ്ഞു.\nഇന്ന് പാണക്കാട് സയ്യിദ് അബ്ബാസലി ശിഹാബ് തങ്ങള് ഉദ്ഘാടനം ചെയ്യും. കെ.എം സൈദലവി ഹാജി കോട്ടക്കല് അധ്യക്ഷത വഹിക്കും. ലഹരിയില് എരിയുന്ന ന്യൂജെന് സ്വപ്‌നങ്ങള് എന്ന വിഷയത്തില് മുസ്ഥഫ ഹുദവി ആക്കോട് പ്രഭാഷണം നടത്തും.\nപ്രഭാഷണ പരമ്പരയുടെ ഭാഗമായി നാളെ മജ്‌ലിസുന്നൂര് ആത്മീയ സംഗമവും നടക്കും. വഖ്ഫ് ബോര്‍ഡ് ചെയര്‍മാന് പാണക്കാട് സയ്യിദ് റശീദലി ശിഹാബ് തങ്ങള് പരിപാടി ഉദ്ഘാടനം ചെയ്യും. മജ്ലിസുന്നൂറിന് സംസ്ഥാന അമീര് കോഴിക്കോട് ഖാസി സയ്യിദ് മുഹമ്മദ് കോയ തങ്ങള് ജമലുല്ലൈല് നേതൃത്വം നല്‍കും. മുസ്ഥഫ ഹുദവി ആക്കോട് പ്രഭാഷണം നടത്തും.\n26 ന ശനിയാഴ്ച പാണക്കാട് സയ്യിദ് സ്വാദിഖലി ശിഹാബ് തങ്ങള് ഉദ്ഘാടനം ചെയ്യും. സിംസാറുല്‍ഹഖ് ഹുദവി പ്രഭാഷണം നടത്തും. 27 ന് ഞായറാഴ്ച സമാപന സമ്മേളനം ദാറുല്‍ഹുദാ ചാന്‍സലര് പാണക്കാട് സയ്യിദ് ഹൈദരലി ശിഹാബ് തങ്ങള് ഉദ്ഘാടനം ചെയ്യും. ദാറുല്‍ഹുദാ വി.സി ഡോ. ബഹാഉദ്ദീന് മുഹമ്മദ് നദ് വി അധ്യക്ഷത വഹിക്കും. മുസ്ഥഫ ഹുദവി ആക്കോട് പ്രഭാഷണം നടത്തും.\nPhoto: അഞ്ചാമത് ഹാദിയ റമദാന് പ്രഭാഷണ പരമ്പര പാണക്കാട് സയ്യിദ് ഹമീദലി ശിഹാബ് തങ്ങള് ഉദ്ഘാടനം ചെയ്യുന്നു.